
Adevăratul prieten 


Au fost o dată doi prieteni. Un pescar şi un 
tăietor de lemne. Dacă se întîmpla vreodată ca 
pescarul să fi venit acasă fără să fi prins măcar un 
peşte, atunci tăietorul de lemne îşi împărțea cîştigul 
său cu pescarul. Pescarul făcea şi el la fel, îşi ajuta 
prietenul la vreme de nevoie. 

În fiecare dimineaţă pescarul şi tăietorul de 
lemne plecau la pădure. Aici tăietorul de lemne îşi 
căuta lemne bune de tăiat, iar pescarul se ducea la un 
rîu unde îşi arunca undiţa. 

Seara se întiîlneau amîndoi, mergeau în oraş şi-şi 
vindeau marfa. 

Într-o zi tăietorul de lemne văzu un copac gros. Îl 
lovi o singură dată şi copacul se prăvăli. Se vede că 
era putred înăuntru. Pe dată, în jur, se risipiră 
diamante, rubine, safire şi alte pietre preţioase. 

Tăietorul de lemne înmărmuri de uimire. Nu 
văzuse niciodată în viaţa lui atîtea bogății. Vru să-şi 
cheme îndată prietenul, dar se gîndi: „Dacă îi voi 
arăta comoara va trebui s-o împart cu el. Aşa făceam 
întotdeauna. Nu, mai bine o iau cu mine şi voi deveni 
un om bogat”. 

Îşi strînse giuvaerurile şi se grăbi către oraş. 
Vîndu o parte din pietre preţioase şi-şi cumpără o 
casă mare şi o sumedenie de veşminte frumoase. Îşi 
năimi slugi şi străjeri, lăutari, cîntăreţi ca să-l 
slujească şi să-l înveselească. 

În vremea asta pescarul termină de undit şi se 
gîndi că e timpul să se întoarcă acasă. Pescuise mai 
mult ca de obicei şi se gîndi: O să cîştig atîţia bani 
pentru peştele de astăzi, încît îmi va ajunge să [ fragm 
lipsa in 

... .. de lemne”. Dar în pădure, la locul obişnuit, 
tăietorul de lemne nu mai era de găsit. Pescarul crezu 
că s-a întîmplat vreo nenorocire cu prietenul său, şi-l 
căută în toată pădurea. Se întristă. „Pesemne că s-a 
dus singur acasă”, îşi spuse el. 

Tăietorul de lemne însă, la acel ceas, petrecea ca 
un prinţ. Se îmbrăcase în odăjdii de mătase şi brocart 
şi se ospăta cu cele mai scumpe bucate. Îşi făcuse noi 
prieteni, cărora le dădea de băut şi de mîncat din 
belşug. Aceştia îl lăudau şi-l ridicau în slavă. 

Pescarul nu ştia că prietenul său devenise bogat. 
Punîndu-şi peştele în cobiliţă purcese către oraş să-l 
vîndă. Lîngă o casă mai acătării se auziră glasuri 
vesele şi zarvă de zaiafet. Vreo cîţiva bucătari ieşiră 
să-i cumpere peştele. 

— A cui e casa asta? îi întrebă pescarul. 

— E casa stăpînului nostru, răspunseră bucătarii. 
Mai înainte era un biet tăietor de lemne, dar acum e 
mai bogat decît şapte regi. 

Pescarul se bucură mult că prietenul său e viu şi 
sănătos. 

— Conduceţi-mă la stăpînul vostru, le zise el. Eu 
sînt prietenul său. Se va bucura mult cînd mă va 
vedea. 

Bucătarii îl conduseră într-o sală unde fostul 
tăietor de lemne petrecea cu noii săi prieteni. Îl 
recunoscu îndată pe pescar, însă acesta era îmbrăcat 
sărăcăcios şi tăietorul de lemne se ruşină să-l prezinte 
oaspeţilor bogaţi ca fiind prieten al său. 

Dar pescarul bucuros că şi-a regăsit prietenul îi 
spuse: 

— Ce bine îmi pare că iar ne întîlnim! 

— Nu-l cunosc pe omul acesta! răspunse 
tăietorul de lemne. Alungaţi-l îndată din casă. 

Oaspeţii izbucniră în hohote de ris, iar pescarul 
mîhnit se întoarse acasă. 


Într-un rînd, proaspătul bogătaş îşi invită 
prietenii la o vînătoare. În pădure se întîlniră însă cu o 
bandă de hoţi. Prietenii săi se dovediră a fi fricoşi şi o 
luară la fugă, lăsîndu-l singur în mijlocul pădurii. 

Tăietorul de lemne fu greu rănit, totuşi izbuti, 
pînă la urmă, să scape de hoţi. Se întoarse acasă, însă 
cu mîna dreaptă ruptă. 

De-abia ajunse în oraş şi văzu că-l aşteaptă o altă 
nenorocire. Casa îi arsese din temelie. 

Şi astfel tăietorul de lemne deveni din nou sărac. 
„Mă voi duce şi voi locui la prietenii mei” - îşi făcu el 
socoteala. „Ei vor fi bucuroşi să mă primească.” 

Dar cît de mult se înşelase! Nici unul dintre 
prietenii săi nu voiră să-l primească. 

Atunci îşi luă toporul şi plecă în pădure. Venind 
aici, ridică toporul cu mîna stîngă şi lovi trunchiul. 

— Ei, prietene! auzi el glasul pescarului care 
pescuia nu departe. Îţi vine greu să tai cu mîna stîngă. 
Pentru pescuit nu-i nevoie de amîndouă miinile. Ia 
undiţa şi du-te la rîu, iar eu voi tăia lemne în locul tău. 
Să nu te necăjeşti dacă vei pescui puţin peşte. O să 
împărţim munca noastră pe din două ca şi pînă acum. 

Tăietorul de lemne îşi înăbuşi plînsul de ruşine şi 
fericire, luă undiţa şi plecă spre rîu. Acum el a aflat 
cine este adevăratul său prieten. 


În româneşte de C. BABIN 


BASM BIRMAN 


Piticul cel urit 


DE MULT, tare de mult, într-o ţară îndepărtată, 
trăia un crai înţelept care avea doi feciori. Cel mare 
era frumos şi viteaz, cel mic era pitic, urit, şi cu o 
cocoaşă pe spate. Tatăl, însă, îi iubea deopotrivă pe 
amîndoi. 

Într-o bună zi, craiul plecă la vînătoare. Zări un 
cerb, se luă după el, dar, prin hăţişurile pădurii, calul 
se poticni şi-l trînti la pămînt. Vru să se ridice, dar nu 
mai avu putere. Se apropiară curtenii, îl ridicară şi-l 
duseră la palat. Toţi vracii împărăției se adunară la 
căpătiiul său, încercară toate leacurile, dar craiul se 
simţea din ce în ce mai rău. 

Atunci, el porunci să fie chemaţi alături toţi 
înţelepţii împărăției. 

— Poate cineva dintre voi să mă tămăduiască, 
sau a sosit sorocul să mor? îi întrebă el. 

— Poţi să fii lecuit, măria ta, îi răspunseră cu 
smerenie înţelepţii. La trei luni cale de-aici, într-un 
codru des, se află un lac. Pe fundul lui creşte un crin 
fermecat. E de-ajuns să-l miroşi şi pe dată te 
înzdrăveneşti. 

Craiul îşi chemă feciorii şi le spuse: 

— Sînt bătrîn. Chiar dacă crinul mă va lecui, eu, 
totuna, nu mai am mult de trăit. Unul dintre voi va 
trebui să cîrmuiască ţara. Dar eu nu ştiu cui s-o 
încredinţez; de aceea vreau să vă pun la încercare. 
Acela care îmi va aduce cel dintîi crinul va deveni 
împărat după moartea mea. 

Tare mult se bucură prinţul cel mare. Era 
încredinţat că izbînda nu putea fi decît de partea lui. 
Doar fratele mezin era atît de pipernicit, încît nu era 
în stare să încalece nici un cal. Îşi alese deci roibul cel 

mai iute din grajdurile împărăției şi se avîntă către 
codrul cel des. 

Mezinul încălecă şi el un măgăruş şi porni pe 
urma fratelui. 

Şapte zile şi şapte nopţi galopă feciorul cel mare 
prin pădurea întunecoasă. Deodată copacii se răriră şi 
el se pomeni într-o livadă fără seamăn de frumoasă. O 
mulţime de flori albastre, galbene şi albe înmiresmau 
văzduhul. Pomii se îndoiau sub povara piersicilor, 
portocalelor şi caiselor. Fructele erau atît de coapte 
încît stăteau gata să cadă de pe crengi. Într-o parte a 
livezii curgea un rîu de lapte, în alta unul de miere. 
Iar în mijloc se afla un palat din sticlă şi din fildeş. 
Niciodată încă prinţul nu văzuse o asemenea 
minunăţie. 

Din palat ieşi o fată frumoasă ca-n poveşti, se 
apropie de el şi-i zîmbi: 

— Eu sînt stăpîna acestor locuri, spuse ea duios. 
Pofteşte-n palat de te odihneşte. Eşti atît de ostenit de 
drum. 

„Fratele meu va trebui să meargă încă multe zile 
pînă să ajungă aici”, îşi spuse în sinea lui prinţul. Şi 
păşi în urma prinţesei. După ce se ospătă la o masă 
plină de bunătăţi, fu poftit să se odihnească pe un pat 
moale. 

Trecură alte zile şi fratele cel mare nu se îndura 
să părăsească palatul minunat. Se simţea fericit, 
lenevea ziua-ntreagă şi nu se grăbea s-o pornească 
iarăşi la drum. Se gîndea că fratele său oricum nu i-o 
va lua înainte, chiar dacă va ajunge şi el cîndva în 
această livadă fără seamăn. Dar piticul cel urit, tot 
mergînd prin codru, zări grădina. Descălecă de pe 
măgăruş şi-l lăsă să pască iarba verde. Bău şi el lapte 
şi miere din rîurile livezii. Cînd fu gata să-şi încalece 
din nou măgăruşul, se apropie şi de dînsul prinţesa. 

— Pofteşte la mine-n ospeţie, îi spuse ea. 


— Nu, mulţumesc, zise piticul. Părintele meu e 
bolnav şi trebuie să mă grăbesc. 

Fratele cel mare îl văzu printr-o fereastră, dar nu 
se sinchisi defel. 

„Lasă-l să zorească, gîndi el. Calul meu e de 20 
de ori mai iute ca măgăruşul lui. Eu oricînd îl voi 
putea ajunge din urmă.” 

Prinţul cel mezin, după ce bătu cale lungă multe 
zile-n şir, ajunse în sfîrşit la lacul pe care-l căuta. Sări 
de pe măgăruş şi, fără să piardă vremea, se azvirli în 
apă. Pe fundul cel mai adînc al lacului, găsi floarea. O 
rupse şi o aduse pe țărm. Deodată văzu pe mal, chiar 
lingă  măgăruşul său, o fată de o frumuseţe 
nemaivăzută. 

— Eu sînt stăpîna acestui lac, spuse ea. Aştept de 
multă vreme să vină prinţul cel curajos şi frumos să 
mă ia de aici. Nu poţi să-ţi închipui cît de mult te-am 
aşteptat. Mă bucur că în sfirşit ai venit. 

— Dar eu, după cum vezi, nu sînt defel frumos, 
murmură piticul. Şi nici curajos nu sînt. 

Stăpîna lacului rise: 

— Crezi că numai oamenii voinici sînt curajoşi? 
Nu. Oamenii slabi, firavi, pot fi de asemenea curajoşi. 
Iar pe cei urîţi faptele lor bune îi pot face frumoşi. 

Fata luă apoi crinul din mîna piticului şi-l atinse 
pe măgăruş. Intr-o clipă acesta se prefăcu într-un cal 
alb, minunat. După aceea atinse cu floarea şi umărul 
piticului. Şi, dacă vreţi credeţi, dacă nu, nu credeţi, 
piticul cel urit se prefăcu într-un tînăr înalt şi tare- 
tare chipeş. 

Atunci, fratele cel mic o luă pe stăpîna lacului 
alături de el pe cal şi amîndoi porniră îndărăt la craiul 
cel bolnav. Crinul îl lecui pe împărat şi voia bună se 
făcu iar stăpînă în încăperile palatului. 

Feciorul cel mare al craiului nu s-a mai întors 
acasă. 


Se povesteşte că, într-un rînd, un vinător se 
abătu pe la livada cea îmbelşugată şi stătu de vorbă 
chiar cu prinţesa cea frumoasă. Ea îi spuse că prinţul 
a dormit şi s-a ospătat zile în şir, pe urmă a luat calul 
şi a plecat. Dar unde? Nu ştie nimeni. 


În româneşte de C. BABIN 


BASM DIN AMERICA DE NORD 


Fata din golful Covarstva 


ÎN VREMURILE DE DEMULT, un trib de indieni 
samiş trăia în apropierea unui golf îngust, care astăzi 
poartă numele de Covarstva. Cea mai mare parte a 
mîncării, ei şi-o procurau din apele mării, unde erau 
puzderie de scoici, crabi, moluşte şi somoni. 

Şi iată că într-o zi un grup de fete se duse la 
cules de scoici. Printre ele se afla una neasemuit de 
frumoasă. Cînd scoica găsită de ea deodată îi scăpă 
din mînă, fata intră în apă şi se duse s-o prindă. 
Scoica însă îi cădea mereu din mînă, iar ea se ducea 
tot mai departe în apă s-o prindă, pînă-i ajunse apa la 
brîu. 

Deodată fata simţi că cineva o prinse cu mîna de 
mîna ei. Ea scoase un țipăt de frică, dar un glas din 
apă îi spuse cu sfială: 

— Nu te teme. N-am să-ţi fac nici un rău. Vreau 
numai să-ţi admir frumuseţea. 

După aceea îi slobozi mîinile şi fata se întoarse 
acasă. Din acea zi ea se simţea mereu atrasă către 
mare, iar cînd intra în apă, mîna nevăzută o prindea 
din nou de mînă şi glasul din ocean îi vorbea cuvinte 
de dragoste. li povestea despre frumuseţea lumii din 
fundul mării, despre minunatele plante şi peşti 
multicolori pe care niciodată nu-i poţi vedea de pe 
țărm. Şi de fiecare dată mîna din ocean îi ţinea tot mai 
mult mîna şi tot mai mult răsunau vorbele sale 
drăgăstoase. 

Într-una din zile, însă, apăru din apă un tînăr. El 
se îndreptă împreună cu fata la părinţii ei şi le ceru 
voie să se căsătorească cu ea. 

— O, nu, spuse tatăl fetei, fiica mea nu poate să 
trăiască în mare. 

Tînărul îi istorisi cît de frumoasă este lumea pe 
fundul mării, dar tatăl fetei nu se învoi să i-o dea de 
soţie. 

— O să regreţi mult, spuse tînărul. Dacă ea nu 
poate să devină soţia mea, am să fac ca poporul 
vostru să nu mai poată dobîndi hrană din ocean. Şi 
atunci veţi îndura foametea. 

Tatăl însă nu se înduplecă să-şi dea fata după 
tînăr. 

În curînd scoicile începură să dispară. Se 
împuţinară somonii, iar rîurile ce curgeau către marea 
sărată începură a se usca. Oamenii nu mai puteau 
prinde peşti de apă dulce. După puţină vreme rîurile 
secară complet, iar locuitorii nu mai aveau apă de 
băut. 

Atunci fata se îndreptă către ţărmul oceanului şi 
intră în apă. Apoi începu să-l cheme pe tînăr. 

— Dă-i poporului meu hrană! îi ceru ea. Dă-i apă 
de băut! 

— Nu! Pînă ce părintele tău nu se va învoi să te 
dea după mine, răspunse tînărul din adîncul mării, 
apa nu va avea destulă hrană. 

Ca să salveze tribul care murea de foame şi de 
sete, tatăl, în cele din urmă, se înduplecă să-şi mărite 
fata după tînărul din împărăţia apelor. Dar îi ceru 
tînărului un singur lucru: 

— S-o laşi pe fiica mea, îi spuse el, să vină la noi 
o dată pe an. Ca s-o vedem dacă este fericită cu tine. 

Tînărul primi cu bucurie rugămintea tatălui şi 
fata plecă împreună cu el către apele golfului. 
Oamenii de pe țărm o urmăriră cu privirile pînă ce ea 
dispăru în apă. Ultimul lucru pe care-l zăriră a fost 
părul ei lung care plutea deasupra apei. 

Nu după multă vreme se reîntoarseră apele în 
rîuri. Şi scoicile şi somonii reveniră în apele 
oceanului. Norodul samiş îşi recăpătă hrana cea de 
toate zilele. Credincios cuvîntului dat, tînărul mării îi 

dădu voie soţiei să vină o dată pe an în mijlocul 
tribului său. În patru ani, de patru ori se reîntorsese 
ea către ai săi. De fiecare dată, în preajma venirii sale, 
ei prindeau mai mult peşte ca de obicei. 

De fiecare dată însă, oamenii observau la fată o 
schimbare. Mai întîi de toate văzură pe mîinile ei cres- 
cînd scoici, apoi şi pe spate. Ultima dată, cînd veni, 
zăriră scoici şi pe frumoasa ei faţă şi mai văzură că ea 
nu este mulţumită că a trebuit să vină din mare. Şi un 
vînt rece sufla dinspre ea cînd trecea printre ei. 

Oamenii se sfătuiră între ei, apoi îi spuseră cu 
sfială: 

— Noi îl dezlegăm pe soţul tău de cuvîntul dat. Şi 
dacă nu vrei să mai ieşi din mare, atunci nu trebuie să 
ne vizitezi în fiecare an. Nu veni, pînă nu-ti va fi dor să 
ne vezi. î 

Şi fata n-a mai ieşit niciodată din ocean. Însă, ca 
totdeauna, a avut grijă de poporul său. Marea avea 
mereu puzderii de peşti, iar pîrîurile şi rîurile erau 
pline cu apă. Tribul ştia că toate acestea existau 
datorită ei. Iar cînd apele fluviului şi refluxului se 
revărsau peste golful Covarstva, oamenii vedeau cum 
părul ei lung pluteşte deasupra apei. Şi atunci ei ştiau 
că zînei îi este tare dor de ai săi. 


În româneşte de C. BABIN 

BASM NORVEGIAN 


O monedă cîştigată cinstit 


A FOST ODATĂ ca niciodată o femeie tare 
săracă. Locuia împreună cu băiatul său într-o căsuţă 
sărăcăcioasă tocmai la marginea satului. De mîncare 
n-aveau ce să mănînce, de făcut foc în sobă nu aveau 
cu ce, de aceea bătrîna îl trimise pe micul ei băiat în 
pădure după vreascuri. Afară era vreme rece de 
toamnă şi băiatul alerga şi ţopăia ca să se încălzească 
puţin. De fiecare dată, după ce punea în coş o 
rămurea sau o rădăcină, bătea din palme, pentru că 
din pricina frigului mîinile i se făceau roşii, întocmai 
ca merişorii de sub picioarele sale. 

După ce strînse coşul plin cu vreascuri şi numai 
ce voia să se întoarcă acasă, dădu peste un lăstăriş. 
Deodată zări acolo o piatră mare albă, roasă şi 
înnegrită de ploi şi vînturi. 

— Sărmană piatră! Ce albă şi palidă eşti! Trebuie 
să fi îngheţat de frig! spuse băiatul şi-şi dezbrăcă 
jacheta de pe sine şi-o înveli. 

Cînd sosi acasă, maică-sa îl întrebă cum de a 
mers în pădure, pe aşa vreme răcoroasă, numai în 
cămaşă. Băiatul îi povesti cum a găsit în pădure o 
piatră bătrină şi girbovită şi palidă de frig şi cum el a 
acoperit-o cu haina sa. 

— Eşti un prostănac, îi spuse maică-sa. Cum poţi 
să crezi că unei pietre poate să-i fie frig? Hainele sînt 
astăzi atît de scumpe, iar tu te-ai apucat să înveleşti 
cu ele o piatră întiîlnită în cale! 

Şi mama îl alungă în pădure să-şi aducă jacheta. 

Băiatul se întoarse la acelaşi loc unde găsise 
piatra şi observă că aceasta parcă se ridicase şi se 
făcuse mai mare. 

— Sărmana! Asta înseamnă că te-ai încălzit şi tu 
puţin, nu-i aşa? grăi băiatul. 

Dar cînd o privi cu mai multă băgare de seamă, 
zări sub ea o cutie plină cu monede strălucitoare de 
argint. „Pesemne că sînt bani furati, gîndi copilul. 
Cine ascunde în pădure, sub piatră, banii cîştigaţi 
cinstit?” 

Luă cutia, o duse la un rîu, nu departe de 
lăstăriş, şi o deşertă toată în apă. O monedă însă căzu 
din cutie şi pluti pe deasupra apei. 

— lată, aceasta este cîştigată cu muncă cinstită. 
O monedă dobiîndită astfel niciodată nu se îneacă, 
spuse băieţandrul, prinzînd moneda cu mîna. 

Apoi luă jacheta şi se întoarse în sat. 

Cînd ajunse acasă, povesti maică-si cum piatra se 
încălzise şi se ridicase de la pămînt şi cum el găsise o 
cutie plină cu monezi de argint şi cum le aruncase în 
lac, pentru că banii se vede că au fost furaţi. 

— Numai o singură monedă nu s-a înecat... Am 
luat-o cu mine pentru că e cîştigată cinstit, încheie 
băiatul istorisirea. 

— Eşti un nătîng! se înfurie mamă-sa. Dacă din 
toate monedele numai ea ar fi fost dobîndită cu cinste, 
înseamnă că pe lume nu există decît puţină cinste. 
Dar chiar dacă ele ar fi fost furate de zeci de ori, tu, 
doar le-ai găsit. Trebuia să le fi luat şi am fi trăit în 
îndestulare pînă la sfîrşitul zilelor noastre. De azi 
înainte n-am să-mi mai rup spinarea, trudind pentru 
tine! Du-te în lumea mare şi cîştigă-ţi singur pîinea! 

Şi băiatul porni încotro îl duseră ochii. Şi oriunde 
poposea, peste tot întreba de nu are nevoie cineva de 
vreo slugă. „E prea mic şi plăpînd”, ziceau oamenii, 
măsurîndu-l, şi nu-l tocmeau. 

Mai bătu el cale lungă şi într-un tîrziu ajunse la 
curtea unui negustor. Acesta îl năimi la bucătărie, să 
ajute pe bătrina bucătăreasă la căratul apei şi 
lemnelor. 

Astfel se aciui el pe lîngă negustor şi rămase 
acolo. 

Într-o zi negustorul se pregăti de o lungă 
călătorie în altă ţară, departe, departe, tocmai dincolo 
de mare. Şi atunci întrebă, după obiceiul său, pe 
slujitori, ce-ar dori ei să le aducă din acea ţară. 
Fiecare şi-a spus dorinţa. Cînd fu întrebat băiatul; 
acesta-i întinse negustorului moneda sa. 

— Ce să-ţi cumpăr? întrebă stăpînul. Că doar 
mare lucru nu pot să-ţi aduc pentru o monedă. 

— Cumpără ce ţi-or da. E o monedă cîştigată 
cinstit, răspunse băiatul. 

Negustorul îi promise că-i va îndeplini dorinţa şi 
porni la drum. 

Odată ajuns dincolo de mare, negustorul îşi 
descărcă marfa, apoi încărcă alta nouă, cumpără totul 
ce promisese slujitorilor şi se întoarse pe corabia sa. 
Cînd era gata să se îndepărteze de țărm, îşi aduse 
aminte că avea şi moneda băiatului, pentru care îi 
făgăduise să-i cumpere ceva. „Pentru o singură 
monedă să mă întorc din nou în oraş? se gîndi 
negustorul. Fleacuri! Din asemenea nimicuri te alegi 
numai cu bătaie de cap”. 

Deodată, nu se ştie de unde, răsări o bătrinică cu 
un sac în spinare. 

— Ce-ai în sac, bunicuţo? o întrebă negustorul. 

— Iaca, o pisică. N-am cu ce s-o hrănesc. M-am 
gîndit s-o arunc în mare, ăsta-i tot necazul meu, 
răspunse bătrîna. 

„Băiatul m-a rugat să-i cumpăr orice mi-or da 
pentru moneda lui”, se gîndi negustorul şi o întrebă 
dacă nu-i dă pisica pentru o monedă. 

Bătrîna nu-l făcu s-o întrebe de mai multe ori şi 
vînzarea se făcu. 

Numai ce negustorul părăsi portul, că din senin 
se stîrni pe mare o groaznică furtună. Vîntul bătea 
sălbatic, asvîrlind corabia cînd într-o parte, cînd într- 

alta, iar negustorul nu ştia încotro îl duc valurile 
înfuriate. 

După mai multe ceasuri, furtuna se linişti, iar ei 
se pomeniră lîngă un țărm al unei ţări pe care 
negustorul încă n-o vizitase niciodată. Indată el porni 
către oraş. Intră într-o cîrciumă şi văzu pe fiecare 
masă aşezată cîte o nuia. „De ce le trebuie atîtea 
nuiele? se miră negustorul. Vreau să văd ce au să facă 
cu ele”, hotări negustorul şi se aşeză la masă. Cînd fu 
adusă mîncarea, el înţelese de ce zac nuielele pe 
fiecare masă: din toate crăpăturile cîrciumii năvăliră 
mii de şoareci şi se năpustiră asupra bucatelor. 
Fiecare mesean trebuia să se apere de ei, lovind cu 
vergile în toate părţile. În cîrciumă nu se auzea alt- 
ceva decît şuierături şi troznete de nuiele, care mai de 
care mai puternice. Din cînd în cînd, mesenii se 
atingeau unul pe altul, şi atunci se auzea şi cîte un 
„scuzaţi”. 

— O duc greu oamenii în ţara asta! cuvîntă 
negustorul. De ce nu faceţi rost de-o pisică? 

— Pisică? se mirară oamenii. 

Ei nici nu ştiau ce-i aceea pisică. 

Atunci, negustorul aduse de pe corabia sa pisica 
ce o cumpărase pentru băiat şi îndată toţi şoarecii 
fugiră care încotro, iar oamenii, pentru prima dată, 
din cele mai vechi timpuri, putură să mănînce în 
linişte. li  mulţumiră negustorului cu multă 
recunoştinţă. Apoi îl rugară să le vîndă lor pisica. Nu 
se învoi de la început negustorul, dar la insistenţele 
oamenilor, le promise să le-o vîndă, cerînd pentru ea 
trei sute de taleri. Ei îi plătiră cu multă bucurie şi-i 
mulţumiră de mii de ori. 

Negustorul purcese din nou la drum. Dar de-abia 
izbuti să se avînte în largul mării, cînd deodată văzu 
pisica lîngă catargul principal! În curînd se stîrni din 
nou o furtună şi mai groaznică decît cea dintii. 
Corabia devenise o jucărie pe valuri, care o duseră pe 

alt țărm, cu totul necunoscut de către negustor. Din 
nou, el se îndreptă spre cîrciumă şi iarăşi văzu vergi 
pe masă. Însă de data aceasta ele erau mai lungi şi 
mai multe ca întîiaşi dată, deoarece aici erau mai 
mulţi şoareci, şi mai mari ca cei pe care îi văzuse la 
prima cîrciumă. 

Negustorul vîndu din nou pisica şi luă pe ea trei 
sute de taleri. 

Apoi plecă pe mare, mai departe. 

„Ce mulţi bani a cîştigat băiatul cu moneda lui?! 
se gîndi negustorul. O să fiu nevoit să-i dau şi lui ceva, 
bineînţeles, nu totul. Doar eu i-am cumpărat pisica.” 

Numai ce chibzui astfel, şi deodată marea se 
înfurie atît de tare, încît toţi credeau că corabia, de 
data aceasta, se va duce la fund. Negustorul înţelese 
îndată că nu-i rămîne altceva de făcut, decît să 
promită că-i va da băiatului toţi banii. Şi într-adevăr, 
făcînd această promisiune, furtuna se domoli, şi co- 
rabia, cu toate pînzele sus, porni spre patrie. 

Întors acasă, negustorul îi dădu băiatului şase 
sute de taleri şi, afară de aceasta, pe fiica-sa de soţie. 
Deoarece acum băiatul devenise tot atît de bogat ca şi 
dînsul. 

Tinerii trăiră fericiţi şi îndestulaţi, iar pe mamă- 
sa băiatul o luă la sine, să aibă şi ea parte de viaţă 
fericită. 


În româneşte de C. BABIN 

BASM NORVEGIAN 


Băiatul şi vintul 


A FOST ODATĂ ca niciodată o femeie bătrină 
care avea un fecior. Femeia era uscăţivă, lipsită de 
vlagă şi bolnavă, de aceea băiatul trebuia să meargă 
pînă la hambar după făină. Într-o zi, ca de obicei, 
merse el după făină şi numai ce ieşi din hambar, nu se 
ştie cum şi de unde, se stîrni vîntul de miazănoapte, îi 
mătură făina şi zbură mai departe. Băiatul merse din 
nou la hambar şi numai ce se ridică de acolo, vîntul 
iarăşi îi suflă făina. A treia oară, lucrurile se petrecură 
aidoma. Se mînie tare flăcăul şi chibzui el că vîntul nu 
procedează bine. De aceea se hotări să se ducă să-l 
caute şi să-l roage să-i dea făina îndărăt. 

Şi iată-l pornit la drum, care era lung, lung de 
tot. Merse el ce merse şi în cele din urmă se văzu în 
faţa vîntului de miazănoapte. 

— Bună ziua, vîntule, spuse băiatul. 

— Bună ziua, răspunse vintul, cu glas supărat, 
din fundul pămîntului. Ei, cu ce treburi pe la mine? 

— Fii atît de bun, spuse băiatul, şi dă-mi îndărăt 
făina ce mi-ai suflat-o pe cînd am scos-o din hambar. 
Noi sîntem oameni săraci şi dacă ai să ne iei şi ultima 
făină ce-o mai avem, nu ne rămîne decît să murim de 
foame. 

— N-am nici un fel de făină la mine, răspunse 
vîntul. Dar dacă te afli într-o asemenea nevoie, atunci 
am să-ţi dăruiesc o faţă de masă căreia îi e de ajuns 
să-i spui: „Faţă de masă, întinde-te şi ospătează-mă cu 
cele mai gustoase bucate”, şi vei avea de toate după 
pofta inimii tale. 

Băiatul se bucură mult de darul vîntului, îşi luă 
faţa de masă şi făcu cale întoarsă către casă. Drumul 
la înapoiere însă, a fost lung şi anevoios, într-o 

singură zi nu-l puteai străbate, de aceea el se opri să 
înnopteze la un han. Cînd drumeţii începură să-şi 
scoată merindele şi să le aşeze pe masă, băiatul 
întinse şi el bucata de pînză primită de la vînt şi grăi: 
„Faţă de masă, întinde-te şi ospătează-mă cu cele mai 
gustoase bucate”. 

Nu sfîrşi bine de spus aceste vorbe, cînd faţa de 
masă îndeplini întocmai dorinţa băiatului, iar cei din 
jur rămaseră înmărmuriţi şi începură s-o laude care 
mai de care. Dar nici unuia dintre călători nu-i căzu cu 
tronc la inimă, atît cît îi căzu stăpînei hanului; nu 
trebuie să fierbi nimic, nu trebuie să prăjeşti nimic, să 
aşterni pe masă nimic, nici de pe masă să strîngi, îşi 
zise ea. 

Cînd se înnoptă de-a-binelea şi toţi drumeţii 
adormiră, stăpîna hanului se strecură tiptil şi luă faţa 
de masă, iar în locul ei puse alta, care semăna 
întocmai cu ea, numai că aceasta nu putea să 
ospăteze pe nimeni, nici cu o bucată de pîine neagră. 

Dis-de-dimineaţă, băiatul trezindu-se, îşi luă faţa 
de masă şi porni spre casă. Seara tîrziu, ajunse la 
maică-sa. 

— Am fost la vîntul de miazănoapte, spuse el. S-a 
purtat cinstit cu mine. Mi-a dat o faţă de masă, dar nu 
ca oricare alta. E de-ajuns să-i spui: „Faţă de masă, 
întinde-te şi ospătează-mă cu cele mai gustoase 
bucate”, şi îndată o să ai de toate ce-ţi doreşte inima. 

— Ce minunăţie! se miră maică-sa, însă eu nu 
cred pînă ce n-oi vedea cu ochii mei. 

Feciorul se apropie de masă, o desfăcu şi grăi: 

„Faţă de masă, întinde-te şi ospătează-mă cu cele 
mai gustoase bucate”. Dar faţa de masă stătea aşa 
cum o desfăşurase băiatul şi nu-l ospătă nici cu o 
fărîmă de piine. 

— Ce-i de făcut? se întrebă el. O să trebuiască să 
merg din nou la vîntul de miazănoapte, hotărî băiatul 
şi porni la drum. 

Merse ce merse şi ajunse la vintul de 
miazănoapte. 

— Bună ziua, spuse băiatul. 

— Bună ziua, răspunse vîntul. 

— Inapoiază-mi făina ce mi-ai luat-o deoarece 
faţa de masă nu e bună de nimic. 

— Eu n-am făină la mine, răspunse vîntul, dar, 
uite, ia-ţi mai bine ţapul acesta care o să-ţi facă ducați 
de aur, atunci cînd ai să-i spui: „Ţapule, fă-mi 
galbeni”. 

Băiatul nu avea nimic împotrivă să primească un 
asemenea ţap. De aceea îl luă şi se îndreptă spre casă. 
Drumul fiind lung, se opri din nou la han. 

Înainte de a cere de-ale gurii, el încercă ţapul să 
vadă dacă vîntul a spus adevărul, lucru care se dovedi 
a fi întocmai. Cînd văzu această minune, stăpînul 
hanului cugetă în sinea sa că acest ţap n-are preţuire 
şi cînd băiatul adormi, îi luă ţapul, iar în locul său 
aduse un altul, la fel, care însă nu putea să facă ducati 
de aur. 

A doua zi dimineaţa, cînd mijiră zorile, flăcăul 
nostru ieşi pe şelau şi o luă către casă. Cum sosi, 
spuse maică-si: 

— Află, mamă, că totuşi, vîntul de miazănoapte 
este om de treabă. Mi-a dat un tap, dar un tap căruia 
îi e de ajuns să-i spui: „[apule, fă-mi galbeni” şi el 
face îndată ducați de aur. 

— Ce de minune! se bucură maică-sa. Eu însă în 
nici un chip nu pot să cred aşa ceva, pînă n-oi vedea 
cu ochii mei. 

— 'Ţapule, fă-mi galbeni, spuse feciorul. 

Ţapul însă făcu altceva, în loc de bani. 

Şi iarăşi porni băiatul spre vintul de 
miazănoapte, spunîndu-i că ţapul nu face nici doi bani 
şi-i ceru socoteală pentru făina ce i-a împrăştiat-o. 

— Flăcăule, mai mult n-am ce să-ţi dau, cuvîntă 
vîntul, doar acea vargă veche şi uitată de mine la uşă. 

Poate că o să-ţi fie de trebuinţă la ceva. E de ajuns să-i 
spui numai atît „Bate, vărguţa mea!” şi ea o să 
înceapă să bată pînă n-o să-i spui: „Opreşte-te, 
vărguţa mea!” 

Drumul pînă acasă, ca şi alte dăţi, fusese lung. 
De aceea băiatul din nou trase la han. Numai că el 
prinsese de veste ce se întîmplase cu faţa de masă şi 
cu ţapul, de aceea cum intră în han se culcă pe o 
laviţă şi prinse a sforăi, ca şi cum ar dormi un somn 
adînc. 

Stăpîna hanului chibzui că şi varga îi va fi de 
folos la ceva. Găsi în curtea sa una la fel, o puse lîngă 
băieţandru şi vru s-o ia pe cealaltă, dar tocmai în acea 
clipă băiatul strigă: „Bate, vărguţa mea!”. Varga 
prinse a o snopi în bătaie, iar hangiţa fugea şi sărea 
peste mese şi laviţe strigind ca din gură de şarpe: 
„Doamne, ai milă de mine! Porunceşte acestei vergi să 
înceteze, astfel mă omoară! O, am să-i întorc îndărăt 
şi ţapul şi faţa de masă!” După o vreme, băiatul 
cugetă că stăpîna hanului îşi primise răsplata pentru 
tot ce săvirşise şi spuse: „Opreşte-te, vărguţa mea!” 
După asta îşi puse faţa de masă în buzunar, luă varga 
în mînă, legă ţapul de sfoară şi cu toată această 
bogăţie purcese către casă. 

Bună răsplată primise pentru făină din partea 
vîntului de miazănoapte! 


În româneşte de C. BABIN 

BASM DIN AFGANISTAN 


Şeihul! şi hoţul 


SE POVESTEŞTE că odată printre supuşii 
şeihului Cili, căpetenia tribului, se pripăşise un 
renumit hoţ care purta numele de Saitan. Şi, pentru 
că el jefuia pe mulţi oameni, şeihul se hotărî să-l 
caute, să-l omoare şi astfel să scape poporul de o 
năpastă. 

Într-o zi, pe cînd şeihul călătorea prin stepă, în 
căutarea lui Saitan, întilni un drumeţ. Se salutară 
între ei, iar drumeţul îl întrebă: 

— Incotro călătoreşti? 

— Il caut pe Saitan! răspunse şeihul. 

— Pentru ce îl cauţi? se interesă străinul. 

— Vreau să-l omor şi să scap tribul de el, 
răspunse şeihul Cili. 

Atunci drumeţul spuse: 

— Eu sînt Saitan. 

Şeihul se aruncă asupra lui şi îndată se încinse o 
luptă crîncenă. În cele din urmă, Cili îl birui şi-l trînti 
la pămînt. Scoase cuțitul şi vru să-l omoare. Dar 
Saitan îl opri. 

— O clipă, şeih! Ştiu, tu poţi să mă ucizi, însă mai 
întîi ascultă-mă ce-ţi voi spune. 

— Vorbeşte, porunci şeihul. 

— Nu vei cîştiga nimic, omorîndu-mă. Dar dacă 
mă vei cruța, te vei alege cu folos. 

— Ce fel de folos? întrebă curios şeihul Cili. 

— Dacă mă vei lăsa în viaţă, mă oblig să-ţi pun în 
fiecare zi, sub pernă, douăzeci de rupii de argint. Şi 
voi face acest lucru pînă la sfîrşitul zilelor tale, spuse 
Saitan. 


1 Şeih - căpetenie a unui trib arab. 

Auzind acestea, şeihul şovăi, apoi se gîndi: „Într- 
adevăr ce folos voi avea omorîndu-l? Doar nu-i 
singurul hoţ în lumea asta. Există atîţia. Dar dacă îl 
voi cruța, el îmi va aduce în fiecare zi cîte douăzeci de 
rupii de argint”. Şi, încheind alianţă cu Saitan, îl lăsă 
să plece în voia sa. 

A doua zi dimineaţa, şeihul ridică perna şi, într- 
adevăr, găsi sub ea douăzeci de rupii. 

Astfel se  petrecură lucrurile o săptămînă 
întreagă. Şeihul nu suflă nimănui o vorbă despre asta. 
„Curios, gîndi el, cum am ajuns, fără nici o muncă, să 
fiu părtaş la averea lui Saitan.” 

Într-una din dimineţi, şeihul trezindu-se, băgă 
mîna sub pernă, ca de obicei, dar nu găsi nici o rupie, 
şi se gîndi că Saitan pesemne uitase să-i aducă rupiile 
şi că mîine, în mod sigur, i le va aduce pentru două 
zile. Dar nici a doua zi banii nu apărură sub pernă. 
Şeihul Cili mai aşteptă încă o zi, acelaşi rezultat. Se 
mînie foarte şi porni în căutarea hoţului. 

În aceeaşi stepă şi în acelaşi loc, se întilniră din 
nou. 

— Eşti un mincinos! strigă şeihul către Saitan. M- 
ai înşelat! 

— Cum te-am înşelat? întrebă Saitan. 

— Ai promis doar că-mi vei aduce în fiecare zi 
cîte douăzeci de rupii, pe care eu trebuia să le găsesc 
sub pernă. Dar iată, de cîteva zile, nu văd nici un ban. 

— O, şeihule, răspunse Saitan, aceasta doar nu e 
o datorie pe care trebuie s-o plătesc cu orice preţ. 
Cîteva zile ţi-am adus banii, însă pe urmă am încetat 
să fac acest lucru. Dacă eşti nemulţumit, hai să ne 
batem. 

Şeihul Cili îşi pusese toată încrederea în puterile 
sale, deoarece îl mai biruise o dată pe Saitan. 
Duşmanii se încăierară din nou. De data aceasta însă 
hoţul îl ridică în sus pe şeih, îl trînti la pămînt, i se 
aşeză pe piept, scoase cuțitul şi vru să-i ia zilele. 

Atunci şeihul îi spuse: 

— O, Saitan văd că eşti gata să mă pierzi, dar, 
înainte de aceasta, dă-mi voie să-ţi pun o întrebare. 

— Vorbeşte, se lăsă înduplecat Saitan. 

— Cînd ne-am întîlnit acum o săptămînă şi ne-am 
măsurat puterile te învinsesem. De ce dar, acum, cînd 
nici unul dintre noi nu s-a schimbat, tu m-ai biruit? 

— Pricina, răspunse Saitan, stă în aceea că la 
prima noastră luptă tu m-ai biruit datorită cauzei tale 
drepte. Însă acum tu ai pornit în căutarea mea, din 
răzbunare, pentru bani; de-aceea te-am doborit eu de 
data aceasta. 

Şeihul înţelese de ce pierduse lupta şi-i păru rău 
că, la prima lor întîlnire, nu-şi dusese hotărîrea pînă la 
capăt. 


În româneşte de C. BABIN 

BASM ARAB 


Pîinea şi aurul 


ABBAS era un ţăran sărac. Muncea din zori şi 
pînă în noapte ca să-şi cîştige o fărîmă de pîine pentru 
sine şi pentru familia sa, iar în timpul liber îşi 
frămînta mereu mintea cum să găsească o comoară 
care să-l izbăvească de sărăcie. 

Într-o zi de vară foarte călduroasă, Abbas, ca de 
obicei, muncea pe cîmp. Simţindu-se tare obosit, se 
aşeză la umbra unui copac şi începu să se gîndească: 
„Dacă Allah mi-ar da o putere miraculoasă să pot 
preface tot ce aş atinge cu mîna în aur, atunci, de 
bună seamă, aş scăpa de munca grea, aş trăi în 
îndestulare şi aş sta toată ziua degeaba.” 

În acea clipă se auzi un glas: 

— O, Abbas! Chiar acum vei primi ceea ce 
doreşti! Pune mîna pe ce vrei şi îndată se va preface 
în aur. 

Lui Abbas nu-i venea să creadă urechilor. Totuşi 
se aplecă spre pămînt şi puse mîna pe-o pietricică, iar 
ea, pe loc, se prefăcu în aur curat. Pe urmă Abbas mai 
atinse o altă piatră şi asta de asemenea se prefăcu în 
aur. 

Abbas se bucură mult şi se gîndi: „Acum o să mă 
duc în oraş şi o să prefac pulberea şi pietrele în aur... 
Apoi am să cumpăr pămînt mult şi am să construiesc 
un palat pe malul rîului şi o să-l împrejmuiesc cu o 
grădină mare... O să cumpăr cai frumoşi şi o să mă 
îmbrac numai în straie bogate...” 

Vru să se ridice de jos, dar se simţi tare istovit, 
şi, cuprins de o foame grozavă şi de sete, picioarele 
nu-l mai ajutară la mers. 

„O să îmbuc mîncarea ce mi-am adus-o azi 
dimineaţă de acasă”, hotări el şi întinse mîna spre 

merindele care zăceau într-o traistă mică lingă un 
copac. 

Abbas apucă turta şi o duse la gură, dar simţi 
ceva tare între dinţi, ca un metal. Pîinea se prefăcuse 
în aur! În traistă mai rămăsese o căpăţină de ceapă. 
Abbas se repezi şi o apucă cu mîna. Mare i-a fost însă 
mirarea cînd văzu că şi ceapa se prefăcuse într-o 
bucată de aur, pe care nu putea s-o mănînce! 

Abbas se sperie tare mult. Cum o să mai mănînce 
şi o să mai bea acum? Cum o să trăiască în lumea 
asta, în mijlocul bucăţilor de aur? Desigur că vă muri 
foarte repede de foame şi sete şi nu-i va fi de nici un 
folos atîta aur, care i-a venit fără muncă. 

Astfel cugetă Abbas, închipuindu-şi cum va muri 
de foame şi de sete în chinuri, o dată ce totul pe ce 
punea mîna se prefăcea în aur. 

Dar deodată, deschizîndu-şi ochii, se văzu întins 
la umbra unui copac, şi atunci înţelese că a visat. 

Un oftat adînc de uşurare i se slobozi din piept; 
parcă i s-a luat un munte de pe umeri. 

— Slavă lui Allah, că totul a fost numai un vis! 
spuse Abbas. 


În româneşte de C. BABIN 

BASM ARAB 


Cum iepurele a învins balena şi elefantul 


SE POVESTEŞTE CĂ într-o seară iepurele se opri 
pe malul mării. Incepuse să miroasă algele şi, 
satisfăcut, mîncă frunzele verzi gingaşe. Deodată zări 
în apropiere elefantul şi balena, care discutau ceva 
foarte serios. Iepurele se ascunse după o piatră mare 
şi ascultă convorbirea lor. 

— Dragă frate, elefantule, spuse grav balena, tu 
eşti cel mai puternic dintre toate animalele pe pămînt, 
iar eu sînt cea mai mare şi mai puternică peste toate 
vieţuitoarele mării. Hai să ne unim şi să devenim 
stăpîni peste toţi locuitorii uscatului şi ai mării! Atunci 
nimeni n-o să îndrăznească să ne atace şi să se 
împotrivească voinţei noastre! 

Elefantului tare mult îi plăceau cuvintele balenei. 
El se şi vedea cel mai puternic stăpîn, de care toţi se 
tem şi voinţei căruia toţi i se supun. 

— E o idee minunată, spuse el. Aşa să fie. 

Elefantul şi balena se despărţiră, iar iepurele 
rămas singur se gîndi: „Aceşti doi uriaşi vor cu forţa 
să se facă stăpîni peste toate vieţuitoarele. Asta nu se 
va întîmpla. Eu voi dovedi că ei nu sînt chiar atît de 
puternici, precum se pretind a fi şi că noi iepurii nu ne 
vom lăsa niciodată conduşi de ei”. 

Îngrijorat, iepurele se întoarse în pădure. El găsi 
mijlocul cum să zădărnicească înţelegerea dintre cei 
doi uriaşi şi să păstreze libertatea pentru toate 
vieţuitoarele. Adunînd prietenii săi, iepurele le povesti 
tot ce auzise şi le ceru ajutor: să-i facă rost de-o 
sfoară lungă şi puternică şi atunci o să vadă cu toţii ce 
va face el. 

lepurii  împletiră sfoara, şi-i dădură toată 
împuternicirea să procedeze aşa cum va crede de 
cuviinţă. 

Iepurele se îndreptă spre balenă şi-i spuse sfios 
şi supus: 

— O, stăpînă, cea mai puternică peste toate 
vieţuitoarele mării, ajută o fiinţă slabă. 

— Vorbeşte, micule şi slăbuţule, spuse cu 
bunătate balena. 

— Vaca mea a intrat în mlaştină şi eu nu pot s-o 
scot, sînt mic şi slab. Dă-mi voie să leg sfoara de 
coada ta puternică. 

— Bine. Leagă. 

Iepurele legă capătul sforii de coada balenei şi 
spuse: 

— Acum, stăpîna mea, am să mă duc şi am să leg 
capătul celălalt al sforii de gîtul vacii. Cînd ai să auzi 
semnalul meu, să tragi din toată puterea ta. 

După aceea iepurele alergă la elefant, se opri în 
faţa lui şi se plecă cu respect. El povesti şi elefantului 
întîmplarea cu vaca, şi-l rugă: 

— Fii bun şi ajută unei fiinţe firave, care stă în 
faţa ta, să-şi salveze vaca de la pieire. Afară de ea eu 
n-am altă avere. 

— Ce trebuie să fac pentru asta, micuţule? 
întrebă elefantul. 

— Dă-mi voie să leg capătul sforii de puternica ta 
trompă, se rugă iepurele. Ţie îţi e de ajuns să 
smuceşti o dată ca să-mi scoţi vaca din mlaştină. 

Elefantul fu de acord şi se pregăti să tragă sfoara 
la primul semnal. 

Iepurele alergă, îşi adună tovarăşii, se urcă pe un 
deal, la o distanţă egală între elefant şi balenă, şi sună 
dintr-un corn. 

În acel moment el şi tovarăşii săi văzură ceva 
nemaipomenit: elefantul începu să tragă într-o parte, 
iar balena - într-alta. Sfoara se întinse la culme 

trosnind şi nici unul dintre ei nu putură să se mişte 
din loc. Amîndoi uriaşii căzură pe gînduri. 

— Ce vacă grea, spuse elefantul. Parcă aş scoate 
un copac cu rădăcini cu tot. 

El se propti cu spinarea de trunchiul unui 
palmier, scoase un răcnet puternic şi trase sfoara şi 
mai tare. lar balena, simțind zmucitura, se gîndi: 
„Vaca asta blestemată vrea să intre sub pămînt. Dar 
n-o să-mi scape”. 

Ea se scufundă mai mult în apă şi trase sfoara 
brusc şi puternic. 

Astfel trăgea fiecare, cu îndiîrjire, în partea lui, 
iar iepurii rideau de se prăpădeau, urmărind cum 
uriaşii se istovesc de mînie şi turbare. 

Dar iată, elefantul înfăşurînd sfoara de cîteva ori 
pe trompa lui, o trase puternic şi scoase balena din 
apă. Atunci balena se opinti şi se scufundă din nou în 
mare. 

Aşa făcură de mai multe ori şi de fiecare dată 
sforţările lor deveniră mai îndîrjite. In cele din urmă 
se întîlniră pe mal şi se ciocniră unul de altul, fiecare 
privind cu mirare pe celălalt, nevrind să creadă 
ochilor. 

— Va să zică tu m-ai tras? răcni elefantul. 

Iar balena răcni şi ea revoltată: 

— Îţi închipui că eşti mai puternic decît mine? O 
să-ţi dovedesc că sînt alţii mai puternici decît tine. 

Furioşi, începură din nou să tragă de sfoară. Dar 
asta nu dură mult. lepurii auziră deodată o puternică 
trosnitură; sfoara se rupse în două. Balena se prăvăli 
în mare ca o piatră uriaşă din înălţime, iar elefantul se 
rostogoli şi se învîrti ca o minge lovită cu piciorul. Aşa 
se despărţiră elefantul şi balena furioşi unul pe 
celălalt şi ruşinaţi de cele întîmplate. 

lepurii se despărţiră mulţumiţi că au luat parte la 
un asemenea neobişnuit spectacol:  ruşinoasa 
înfrîngere a celor doi uriaşi care se pregăteau să pună 

stăpînire peste toate vieţuitoarele de pe uscat şi din 
apă. 


În româneşte de C. BABIN 

BASM ARAB 


Beduinul cel înţelept 


SE POVESTEŞTE CĂ, odată, un arab străbătînd 
deşertul împreună cu un prieten de-al său, se rătăcise 
de el şi nu-l mai putu găsi cu nici un chip. 

După o zi de umblet şi căutare, istovit, seara se 
întîlni cu un beduin. Arabul, bucurîndu-se mult de 
întîlnirea beduinului, începu în grabă a-l întreba dacă 
nu cumva a întîlnit pe tovarăşul său de drum cu o 
cămilă. 

— Prietenul tău e gras şi şchiop? întrebă 
beduinul. 

— Da, întocmai. L-ai întîlnit? exclamă arabul 
bucuros. 

— Nu, nu l-am întîlnit. Dar spune-mi, avea în 
mînă un baston? Cămila lui nu avea cumva un singur 
ochi şi ducea în spate curmale? 

Omul se bucură şi mai mult şi strigă repede: 

— Da, da! Ăsta e prietenul meu şi cămila lui. Dar 
acum sînt foarte obosit. Cum o să-l caut pe-o 
asemenea căldură?! 

Beduinul îi răspunse: 

— Eu nu i-am văzut, şi află de la mine că de ieri 
n-am întîlnit pe nimeni în deşert, afară de tine. 

— Cum adică, îţi baţi joc de mine?! îl întrerupse 
supărat arabul. Desigur vrei să mă înşeli, o dată ce 
numai adineaori mi-ai povestit amănunţit atît despre 
tovarăşul meu, cît şi despre cămila lui? 

— Da, acesta-i adevărul, eu nu l-am văzut, repetă 
liniştit beduinul. Şi totuşi ştiu că el multă vreme s-a 
hodinit sub acest palmier, apoi s-a îndreptat către 
Siria. Toate acestea s-au întîmplat acum trei ceasuri. 

— De unde ştii toate acestea, dacă nu l-ai văzut?! 
exclamă arabul uimit. 


31 


— Nu l-am văzut, răspunse beduinul. Însă cele ce 
ţi-am povestit, le-am aflat după urmele lăsate de el. 

Apoi îl luă de mînă pe arab, îl duse spre urmele 
ce se vedeau pe nisip şi-i spuse: 

— Uită-te la aceste semne. Aici sînt paşii omului, 
dincoace urmele copitelor cămilei, iar aici, urma 
bastonului. Priveşte urmele lăsate de om. Vezi, 
semnul piciorului stîng este mai adînc decît cel al 
dreptului? Nu spune asta, oare, că omul care a trecut 
pe aici este şchiop? Acum compară urmele paşilor lui 
cu ai mei, el a lăsat urme mai adînci decît mine. Asta 
nu înseamnă oare că el este mai gras decît mine? 

Arabul se minună şi spuse: 

— Toate acestea sînt foarte bune. Dar spune-mi 
cum ai aflat că prietenul meu are o cămilă cu un 
singur ochi? Doar ea nu s-a atins cu ochii de nisip. 

— E adevărat, începu să ridă beduinul. Ochii ei 
nu s-au atins de pămînt. Şi totuşi cămila a lăsat urme 
pe nisip. Nu vezi oare că ea a muşcat iarba numai din 
partea dreaptă? Şi aceasta numai din pricină că ea are 
un singur ochi şi, desigur, vede numai într-o singură 
parte. 

Şi mai mare fu mirarea arabului. 

— Dar ce urme au lăsat curmalele? întrebă el din 
nou. 

Beduinul făcu vreo douăzeci de paşi înainte şi 
spuse: 

— Uită-te la aceste furnici care s-au adunat aici. 
Oare nu vezi cît de mult le place sucul de curmale? 

Arabul tăcu multă vreme, pe urmă întrebă : 

— Dar vremea? Cum ai putut socoti vremea? 

Beduinul întinse mîna către palmier şi-i spuse: 

— Priveşte! Într-adevăr, nu vezi că tovarăşul tău 
de drum s-a odihnit aici cu cămila lui? 

— Dar cum ai aflat că toate acestea s-au petrecut 
acum trei ceasuri? 

Beduinul rîse din nou şi continuă să-i explice. 

— Priveşte umbra palmierului. Doar n-ai să crezi 
că omul renunţă să se odihnească la umbră şi se aşază 
la soare? Desigur, prietenul tău s-a odihnit la umbră. 
Eu duc o viaţă nomadă, de aceea ştiu cîtă vreme îi 
trebuie unei umbre să se mişte dintr-un loc într-altul. 


În româneşte de C. BABIN 

BASM ETIOPIAN 


Lăudărosul 


Se povesteşte că odată trăia într-un sat un băiat 
tare mincinos şi lăudăros. Într-o zi, tatăl său îl trimise 
pînă în satul vecin cu nişte treburi. Cînd se întoarse 
de acolo, băiatul începu să povestească prietenilor 
săi : 

— Nici eu nu ştiu cum de-am mai scăpat cu viaţă. 

— Dar ce s-a întîmplat, ce-ai păţit? îl întrebară 
curioşi prietenii. 

— Închipuiţi-vă, începu el să istorisească, pe cînd 
mă întorceam din satul vecin, am observat că aleargă 
după mine şi mă urmăreşte o haită furioasă de hiene! 
Norocul meu că am avut un ciomag solid, altfel nu 
scăpam teafăr de ele. Dacă în locul meu ar fi fost un 
altul, nu atît de viteaz şi curajos ca mine, n-ar fi rămas 
din el nici urmă de oscior. Trebuie să ştiţi că era o 
haită de vreo cincizeci de hiene, dacă nu mai mult. 

— Ce tot născoceşti! îi spuseră băieţii. Cum 
puteau să fie cincizeci de hiene! Oricît de curajos ai fi 
fost, cincizeci de hiene te-ar fi mîncat şi pe tine, pînă 
la ultimul oscior. 

— Vă asigur, că n-au fost mai puţin de cincizeci 
de hiene, spuse din nou lăudărosul. Dar s-ar putea ca, 
în pripă, eu să fi greşit, poate că nu erau chiar 
cincizeci ci numai patruzeci. 

— Patruzeci de hiene! Cine o să te creadă? riseră 
băieţii. 

— Dacă n-au fost patruzeci, dar treizeci precis că 
au fost, spuse lăudărosul. 

— Poveşti! N-au fost nici trei hiene! riseră 
ceilalţi. 

— Ei, dacă vreţi să ştiţi, aflaţi că au fost exact 
zece hiene. 

— Dar cum poţi să te lupţi cu zece hiene! 
strigară prietenii săi din toate părţile. 

— Degeaba vorbiţi aşa, răspunse lăudărosul. 
Dacă-i vorba de adevăr, atunci trebuie să vă spun că 
au fost trei de toate. Insă să ştiţi că nimeni dintre voi 
n-a văzut încă asemenea hiene uriaşe. Fiecare dintre 
ele era mare cît o colibă. Şi, să mă credeţi, aceste trei 
hiene erau cît zece din cele obişnuite. 

— Lasă-te de păcăleli! Adevărul este că n-ai văzut 
nici un fel de hienă! izbucniră în ris băieţii. 

Lăudărosul se simţi jignit. 

— Bine, trei nu, dar una tot a fost. 

În clipa aceea se apropie de ceata lor un flăcău 
venind tocmai dinspre satul vecin, de unde se 
întorsese lăudărosul. 

— Să nu-l credeţi! N-a fost nici o hienă, le spuse 
tînărul după ce află pricina gilcevii. 

— Cum, n-a fost nici una? strigă indignat 
lăudărosul. Doar nu sînt surd! Am auzit cu urechile 
mele cum hiena alerga în urma mea! 

Dar flăcăul răspunse zîmbind: 

— Eu am fost acela care am alergat în urma ta! 
Te-am şi strigat că vroiam să venim împreună spre 
casă. Numai că tu fugeai atît de tare, încît n-am fost în 
stare să te ajung. 


În româneşte de C. BABIN 

BASM INDONEZIAN 


Tisna Vati 


TISNA VATI era numele unei zeițe, fiica marelui 
zeu Batara Guru. Se povesteşte că ea locuia împreună 
cu tatăl său în cer. Era o fată negrăit de frumoasă, 
cum alta nu se afla pe lume, dar era peste măsură de 
zburdalnică şi nu-i plăcea deloc să trăiască în cer 
lîngă tatăl său. Privind într-una în jos, spre pămînt, la 
oamenii care umblau, munceau şi se veseleau, ea ofta 
mereu, zicîndu-şi: 

— Ah, cît de mult aş vrea să mă fac o simplă 
muritoare. 

Cînd tatăl ei pleca pe Pămînt să se lupte cu 
Duhul Vînturilor, ea îl ruga, de fiecare dată, s-o ia cu 
el, dar Batara Guru nu i-a satisfăcut niciodată această 
dorinţă. Tisna Vati era foarte supărată că părintele ei 
nu lua în seamă rugăminţile ei. De aceea, cînd tatăl 
său se întorcea de la bătălii, ea nu vorbea cu el, ci 
umbla tot timpul mîhnită. După cîtăva vreme, Batara 
Guru se plictisi să tot vadă chipul posomorit al fetei 
sale. Se miînie foarte, o chemă la sine şi-i spuse: 

— Iată ce-i, Tisna Vati, m-am săturat de capriciile 
tale şi bucuros te-aş fi trimis pe Pămînt, ca să trăieşti 
acolo, ca o simplă muritoare. Dar din păcate acest 
lucru nu este posibil. Tu ai băut din elixirul vieţii 
veşnice. De aceea eu am hotărît să te mărit cu un zeu 
şi am să te las pe seama lui, să se ocupe de soarta ta. 

— Tată! strigă Tisna Vati. Eu mi-am găsit bărbat. 

— Cine este el? întrebă furios Batara Guru. 
Nădăjduiesc că nu este fiul Duhului Vînturilor? Nu voi 
admite ca fata mea să se mărite cu fiul duşmanului 
meu. 

— Nicidecum, tată. E cu totul altcineva. Bărbatul 
meu nu este un zeu, ci un pămîntean. Priveşte, te rog, 

în jos, îl poţi vedea. Tocmai acum îşi munceşte cîmpul 
de orez, acolo pe coasta aceea, la poalele muntelui. 

— Dar ăsta-i un om! strigă Batara Guru, mîniat 
peste măsură. E un simplu muritor! Tu eşti fiica unui 
zeu, nu poţi să te căsătoreşti cu el. 

— Eu vreau însă să fiu soţia lui! strigă Tisna Vati 
şi bătu puternic din picior. Nu vreau să mă mărit cu 
altul. El va fi bărbatul meu chiar dacă pentru acest 
lucru va trebui să părăsesc cerul pentru totdeauna şi 
să devin o simplă muritoare. 

— Dar eu îţi repet, că tu nu ai voie să te 
căsătoreşti cu un om, izbucni mînios Batara Guru. Mai 
bine te prefac într-un fir de orez, decît să devii soţia 
unui muritor, ai înţeles? 

Tisna Vati se sperie, atît de straşnic se înfuriase 
tatăl ei. Incă niciodată nu se supărase astfel pe ea. De 
obicei îi îndeplinea toate dorinţele. 

Tînăra zeiţă nu se simţi bine la gîndul că va 
împărtăşi soarta zeiţei Devi Sri, soţia zeului Vişnu, pe 
care acesta a prefăcut-o într-un fir de orez, pentru 
faptul că nu-l ascultase. Dar Tisna Vati nu era atît de 
fricoasă ca Devi Sri. Ea nu voia să devină fir de orez şi 
nici nu dorea să se mărite după un zeu. Ea îşi pusese 
în gînd să fie, cu orice preţ, soţia unui om muritor, 
care îşi munceşte cîmpul de orez la poalele muntelui. 

A doua zi cînd Batara Guru se pregăti de drum în 
căutarea viitorului bărbat al fiicei sale, veni vestea că 
Duhul Vînturilor pusese din nou la cale gînduri de 
război. Batara Guru a trebuit mai întîi să se răfuiască 
cu Duhul Vînturilor. Înaintea plecării, el spuse Tisnei 
Vati: 

— Cînd mă voi întoarce, am să-ţi aduc pe viitorul 
tău soţ. 

Tisna Vati răspunse supusă: 

— Bine, tată! 

Dar ea n-a mai stat să aştepte întoarcerea lui. 
Numai ce Batara Guru purcese pe drumul ceresc, ea 


37 


zbură numaidecît pe Pămînt. Vîntul a fost bucuros să 
dea ajutor tinerei zeițe şi o duse pînă la poalele 
muntelui, unde îşi lucra ogorul tînărul fecior de ţăran. 

„Acum voi putea să-l văd mai aproape” îşi zise 
Tisna Vati. Ea cobori ceva mai jos de povîrnişul 
muntelui şi începu să-l aştepte cu răbdare pînă ce 
tînărul îi va arunca o privire. 

Văzînd o fată neasemuit de frumoasă, chipeşul 
fecior se apropie îndată de ea. El desigur nu ştia că se 
afla în faţa unei zeițe. 

— Ce cauţi aici, frumoasă fată? o întrebă tînărul. 

— Îmi caut bărbat, spuse zîmbind Tisna Vati. 

Auzind acest răspuns ciudat, feciorul zîmbi şi el, 
apoi amindoi izbucniră într-un ris zgmotos. Acest ris, 
însă, a adus nenorocire Tisnei Vati. Glasul ei vesel 
ajunse pînă la tatăl său, care tocmai în acea vreme se 
războia cu Duhul Vînturilor. Şi, cu toate că lupta se 
purta înverşunat, Batara Guru auzise glasul fetei. El 
văzu pe fiica lui pe Pămînt cum stătea de vorbă, 
glumind vesel, cu un simplu muritor. 

Batara Guru era grozav de înfuriat de purtarea 
fiicei sale. Chiar în acea clipă el încetă lupta şi zbură 
spre poalele muntelui. 

Coborînd pe cîmpul de orez unde fata lui, zeiţa, 
stătea împreună cu tînărul ţăran, el strigă furios: 

— Intoarce-te îndată în cer, chiar acum! 

Dar Tisna Vati nu voi cu nici un preţ să se mai 
întoarcă în cer. Ea se simţea minunat de bine cu 
tînărul muritor şi dragostea ei era mai puternică decît 
voia tatălui său. 

— Nu, spuse ea, eu nu mă mai întorc în cer. 
Rămîn o simplă muritoare şi voi trăi cu bărbatul meu 
pe Pămînt... 

— Bine, ai să rămiîi pe Pămînt, spuse Batara 
Guru. Dar n-ai să fii nici zeiţă, nici femeie. Ai să te 
prefaci într-un fir de orez şi sufletul tău va trăi mereu 
aici pe colina acestui munte. 

Nici nu termină bine de spus Batara Guru aceste 
vorbe, cînd Tisna Vati se prefăcu într-un subţire şi 
svelt fir de orez. 

— Asupra mea s-a abătut o soartă nemiloasă ca şi 
asupra zeiţei Devi Sri, spuse Tisna Vati, oftînd din 
adîncul sufletului. 

Acum stătea pe cîmpul de orez, acoperit cu apă, 
legănîndu-se trist şi înclinîndu-se în faţa tînărului, 
alesul inimii sale. Iar el, fără să scoată vreun cuvînt, 
mîngiîia duios firul de orez. Nu putea să muncească ca 
mai înainte. Privirile îi rămăseseră aţintite asupra 
firului de orez, în care se prefăcuse iubita sa. 

Lui Batara Guru i se făcu milă de tînărul ţăran. 

— De ce nu le-aş da voie să rămînă împreună? îşi 
spuse el. E adevărat, acum e greu să mai fac ceva, 
Tisna Vati va rămîne pentru totdeauna un fir de orez, 
deoarece sufletul ei s-a statornicit lîngă acest munte. 
Pentru aceasta, însă, eu pot să-l prefac şi pe tînăr, de 
asemenea, într-un fir de orez... 

Şi deodată, tînărul se prefăcu într-un fir de orez. 
Batara Guru privi uimit cum amîndouă firele de orez 
se înclinară unul spre celălalt, se îmbrăţişară ca şi 
cum ar fi vrut să arate cît de puternică şi de mare este 
dragostea lor. Batara Guru clătină însă numai din cap 
şi-şi luă repede zborul spre cer. 


În româneşte de C. BABIN 

BASM INDONEZIAN 


Bravidjaia Tiung Vanara 


ACUM CÎTEVA SUTE DE ANI, printre cîrmuitorii 
insulei lava, era un radja cu numele de Mundang 
Vanghi, fiul lui Prabu Mundang Vanghi. Se spune că 
acesta era un om aspru şi rău. 

Într-o zi, Mundang Vanghi plecă în munţi la 
vînătoare. Acolo întîlni un pustnic, care îi prezise că 
nevasta sa îi va naşte trei feciori şi că feciorul cel mai 
mare îi va pricinui moartea. 

Auzind prezicerea pustnicului, cîrmuitorul se 
mînie foarte. Cuprins de furie, porunci cu glas tare 
tovarăşilor săi de drum să-l omoare pe schivnic. Dar 
nici unul nu s-a încumetat să-i îndeplinească porunca. 
Şi nici el însuşi nu îndrăzni să-l ucidă pe cerşetorul cel 
sfînt. De aceea se întoarse către pustnic şi-i grăi: 

— Dacă nimeni nu se încumetă să te omoare, îţi 
poruncesc să părăseşti îndată aceste locuri. Mi-e tot 
una unde ai să pleci. lar eu jur că îndată ce se va 
naşte fiul meu, îl voi îndepărta de la palat şi-l voi 
pierde. 

Zi şi noapte îl frămîntă pe radja prorocirea 
pustnicului. Iar cînd se născu fiul, el porunci uneia 
dintre doici să-l ia de la maică-sa, cînd aceasta va 
adormi, şi să i-l aducă lui. Cînd doica i-l aduse, el 
porunci robului său credincios, să-l ducă pe ţărmul 
mării şi să-l arunce în apă. 

Pe rob însă nu-l lăsă inima să îndeplinească 
porunca cîrmuitorului. El duse copilul pe ţărmul mării 
şi acolo începu să-l cheme pe Kiai Belorong, zeul 
mării: 

— O, Kiai Belorong, atotputernicul zeu al mării! 
Stăpînul meu, radja Mundang Vanghi, mi-a poruncit 
să arunc în mare pe fiul său, noul născut. Dar pe mine 

nu mă lasă inima să săvirşesc o astfel de faptă... De 
aceea te implor să-mi arăţi un semn, ca să ştiu ce 
trebuie să fac cu acest copil nevinovat? 

— Robule al lui radja! Văd că nu ai inimă atît de 
rea ca stăpînul tău. Lasă pruncul în prima peşteră de 
piatră pe care o vei întîlni în calea ta. După aceea te 
vei întoarce la radja şi-i vei spune astfel: „Stăpîne al 
meu, voinţa ta a fost îndeplinită! Fiul tău se află acum 
în puterea zeului Kiai Belorong. Radja se va bucura şi 
nu te va mai întreba niciodată ce-ai făcut cu copilul. 
Să nu ai nici o teamă, voi lua pe noul născut sub 
ocrotirea mea”. 

Robul lăsă pruncul în prima peşteră întilnită în 
cale, apoi se înturnă la stăpînul său. 

Cînd radja Mundang Vanghi îl întrebă de copil, 
acesta îi răspunse: 

— Luminăţia ta, am făcut precum ai poruncit! 
Fiul tău se află acum în împărăţia lui Kiai Belorong. 

— Foarte bine. Pleacă! spuse radja. 

A doua zi, la palat, toţi umblau îndureraţi. Mama 
copilului se trezi dimineaţă speriată: i se furase 
copilul.  Neputind să suporte nenorocirea, se 
îmbolnăvi greu şi în aceeaşi noapte şi muri. 

După cîteva luni radja Mundang Vanghi a şi uitat 
de răposata sa nevastă şi-şi luă o nouă soţie, pe o 
prinţesă din statul Pedjadjoran. Aceasta îi născu doi 
fii. Pe cel mai mare îl chemară Raden Tanduran, iar 
pe mezinul Aria Babangan. Radja îşi iubea mult 
feciorii şi era bucuros că primul său fiu nu era printre 
cei vii. Cu vremea nici nu mai pomenea de el. 

După ce robul cîrmuitorului lăsă pruncul în 
peşteră, Kiai Belorong trimise acolo pe un pescar care 
nu avea copii. Acesta de mult îl rugase pe zeul Brama 
să-i trimeată un copil. Apropiindu-se de peşteră, 
pescarul auzi plînsetul noului născut. Se opri în pragul 
peşterii ca să distingă de unde se aude scîncetul. Pe 
urmă intră în peşteră şi văzu într-un ungher întunecos 

copilul, pe un pat de ierburi uscate. Pescarul rămase 
uimit şi se bucură mult văzînd pruncul. Îl ridică şi-l 
înfăşură într-o bucată de plasă. 

„Pesemne însuşi zeul Brama mi l-a trimis, se 
gîndi pescarul, atotputernicul şi milostivul Brama!” 

Şi-l duse acasă. Nevastă-sa, aşteptindu-l în 
colibă, se minună văzîndu-şi bărbatul venind foarte 
încet, purtind un ghemotoc în miîini. li alergă în 
întîmpinare să-l ajute şi încă de departe îi strigă: 

— Ce-ai acolo, Kaiman? 

— Un mic băieţel! îi răspunse bărbatul. Un mic 
băieţel pe care mi l-a dăruit zeul Brama! 

Rasula, soţia sa, nici nu înţelese de la început 
despre ce-i vorba. Dar cînd văzu copilul, fu cuprinsă 
de bucurie şi exclamă: 

— Ah, micuțul băieţel! Atotputernicul Brama ne-a 
auzit rugile noastre! 

Astfel, pe fiul cel mai mare al lui Mundang 
Vanghi începură să-l crească şi să-l instruiască 
pescarul Kaiman împreună cu nevastă-sa Rasula, o 
femeie bună şi inimoasă. 

Trecură mulţi ani. Cîrmuitorul îmbătrini de tot, 
însă rămase tot rău şi împietrit la inimă. Ambii săi 
feciori, Raden Tanduran şi Aria Babangan, erau de 
asemenea înrăiţi. 

În schimb, fiul cel mai mare al lui radja, luat de 
pescar, era foarte vesel şi inimos. Şi, pe deasupra, 
foarte frumos. 

— E, desigur, din neamul radijilor, îi spunea, 
cîteodată, în şoaptă, Kaiman neveste-si. Priveşte-l, ce 
piele aurie are, ce înalt şi ce frumos e! Se pare că a 
fost răpit de duşmanii tatălui său şi ascuns în acea 
peşteră. Ai răbdare, cu vremea o să aflăm cine este el. 

— Numai de nu ni l-ar lua nimeni, răspunse 
Rasula. 

— Eu totuşi vreau să aflu adevărul, dacă este fiu 
de radja, zise pescarul. 

Răzbit de curiozitate, el porni către pădure să se 
întilnească cu pustnicul. Însă cerşetorul cel sfint nu 
voi să-i destăinuie întîimplarea cu pruncul, ci i-a spus 
numai atit: 

— Să-l duci în oraşul Pedjadjaran, la un meşter 
fierar, să înveţe acolo fierăria. 

Trecură cîteva luni şi toţi fură uimiţi de uşurinţa 
cu care băiatul îşi însuşi meseria. Şi atunci pescarul 
îşi dădu seama că fiul său adoptiv este într-adevăr 
urmaşul unui radja. 

După cîţiva ani vestea despre iscusita sa artă se 
răspîndise în toată ţara şi oamenii începură să 
preţuiască mult uneltele făurite de el. Ştirea despre 
tînărul fierar ajunse şi pînă la radja Mundang Vanghi. 
Acesta îşi exprimă dorinţa să-l viziteze ca să-i admire 
meşteşugul. 

Intrînd în fierărie, radja îl găsi pe vestitul fierar 
lucrînd şi fu surprins văzînd faţa tînărului luminată de 
flăcările focului. Radja ar fi vrut să-i spună ceva, dar 
se pierdu şi nu scoase nici un cuvînt. Tînărul fierar 
semăna cu răposata nevastă-sa, ca două picături de 
apă. Cîtăva vreme radja, uimit peste măsură, stătu 
tăcut, iar apoi spuse: 

— Cum te cheamă, fierarule? Părinţii tăi se vede 
că sînt de neam nobil? 

Tînărul răspunse respectuos: 

— Asta nu ştiu, Luminăţia ta. Unchiaşul Kaiman 
m-a găsit într-o peşteră de piatră, cînd eram încă mic 
de tot. El m-a luat la dînsul acasă şi împreună cu soţia 
sa Rasula, o femeie bună şi miloasă, m-au crescut şi 
m-au instruit. Eu îi socotesc părinţii mei. 

Spusele tînărului îl tulburară adînc pe cîrmuitor. 
Fără să scoată un cuvînt, ieşi din fierărie, se urcă 
repede în litieră şi porunci robilor să se grăbească din 
toate puterile lor. El nădâjduia să ajungă la palat 
înainte de a răsări soarele. 

Odată ajuns, porunci să fie chemat robul căruia, 
cu mulţi ani în urmă, îi poruncise să arunce copilul în 
mare. 

Cînd bătrînul rob i se înfăţişă, radja, plin de 
mânie, îi strigă: 

— la spune-mi, cum ai îndeplinit atunci porunca 
mea? Ai aruncat în mare copilul pe care ţi l-am 
încredinţat? 

Cu glasul tremurind de spaimă, bătrînul rob îi 
spuse: 

— Pe fiul tău cel mai mare l-am dus pe malul 
mării, însă mi-a fost milă să-l omor. Şi atunci l-am 
chemat pe Zeul Kiai Belorong, iar el... 

— lar el a trimis un pescar să-l salveze! urlă ieşit 
din fire radja. 

În acea clipă Mundang Vanghi dădu poruncă 
sclavilor să-l omoare pe batrin. 

— Vedeţi, să-mi duceţi la îndeplinire porunca aşa 
cum se cuvine, adăugă radja. Dacă o să procedaţi ca 
dînsul, o să rămîneţi cu toţii fără capete! 

Bătrîinul rob căzu în genunchi în faţa 
cîrmuitorului, mulţumindu-i pentru condamnarea sa la 
moarte. El dorea de mult să moară, deoarece viaţa 
ajunsese să-i fie o povară la curtea aceea. Şi acum el 
primea moartea cu bucurie. Astfel a înţeles radja să-i 
mulţumească bătrînului rob pentru serviciul său 
credincios şi pentru viaţa sa petrecută în robie. 
Liniştit, el îi urmă pe tinerii sclavi, cărora li se 
poruncise să-l omoare. 

După moartea bătrinului rob, Mundang Vanghi 
porunci să fie adus la curte pescarul Kaiman. Cînd 
acesta i se înfăţişă, radja îl întrebă furios: 

— Spune-mi, pescarule, unde ai găsit pruncul pe 
care l-ai instruit ca pe un prinţ? Ce ştii despre neamul 
lui? 

— Luminăţia ta, spuse pescarul cu supunere, eu 
l-am găsit cînd era încă mic de tot, într-o peşteră de 

piatră. Stătea acolo şi plingea de foame. Nu ştiu nimic 
cum de a ajuns acolo. Acum e un tînăr zdravăn, inimos 
şi bun la suflet. Pielea îi este de culoare aurie şi asta 
înseamnă că este de neamul radjilor. De aceea eu l-am 
şi instruit ca pe un prinţ. 

— Vasăzică tu, un simplu pescar, neştiind nimic 
despre acest copil, l-ai dat la învăţătură la fierărie, aşa 
cum se obişnuieşte cu prinții, spuse cu răutate radja. 
Şi toate acestea numai pentru pricina că el are pielea 
mai luminoasă decît a ta? Asta nu-i de ajuns ca el să 
fie din neamul radjilor. Mulţi oameni au astfel de 
piele. 

— Se prea poate, Luminăţia ta, răspunse 
pescarul. Dar nu numai asta vădeşte originea sa 
nobilă. Ci şi glasul lui, înfăţişarea, mersul lui, totul 
arată clar că el este fiu de radja. 

Mundang Vanghi răspunse rizînd: 

— Fierarul pe care l-am văzut azi dimineaţă nu 
seamănă nici pe departe cu un prinţ. Şi acum, 
întoarce-te în satul tău! 

Kaiman se ploconi supus şi, luîndu-şi rămas bun 
de la radja, părăsi palatul. Purtarea cîrmuitorului îl 
puse pe gînduri. De ce radja deodată a început să se 
intereseze de învăţătura băiatului? Pescarul nu putea 
să priceapă. lar cînd îi povesti totul neveste-si, femeia 
proastă, nici ea nu înţelese nimic. 

— Mai bine întreabă despre acest lucru pe 
pustnicul care locuieşte în ţara Kedu, spuse ea 
bărbatului său. El, desigur, va putea să-ţi explice de 
ce radja se interesează atît de mult de fiul nostru. 

A doua zi, pescarul purcese spre ţara Kedu. Pe 
schivnic îl găsi într-un templu. Lui Kaiman, desigur, 
nici prin gînd nu-i trecuse că cerşetorul sfint este unul 
şi acelaşi pustnic care, cu mulţi ani în urmă, i-a prezis 
lui radja că va fi omorît de fiul său cel mai mare. Din 
acea vreme bătrînul se găsea în exil şi trăia într-un 
templu. Kaiman, se înţelege, nu ştia nimic despre 

acest lucru. El îi povesti schivnicului istoria sa şi-l 
întrebă de ce radja Mundang Vanghi a trimis robi cu 
litieră după el, un simplu pescar. 

— De ce, deodată, atîta cinste a dat peste mine? 
întrebă el. De ce radja ne-a întrebat cu atîta insistenţă 
despre proveniența fiului nostru adoptiv? Noi, pur şi 
simplu, nu pricepem nimic. De aceea am venit aici ca 
să-mi desluşeşti despre ce este vorba. Eu am observat 
că fiul nostru adoptiv după glas şi mers aduce a 
Mundang Vanghi. S-ar putea ca el să fie fiul unei 
roabe de-a lui radja şi de aceea l-au aruncat în 
peşteră? Spune-mi sfinte pustnice, care-i adevărul? Au 
temei presupunerile mele? 

— Mai întîi odihneşte-te binişor aici, îi răspunse 
schivnicul. Te văd foarte ostenit de drum. Iar eu în 
vremea asta mă voi strădui să lămuresc de ce radja 
Mundang Vanghi doreşte să ştie atît de mult de unde 
e luat fiul tău adoptiv. 

Două zile şi două nopţi Kaiman petrecu în 
templul pustnicului. În a doua noapte, cerşetorul îi 
spuse: 

— Pescarule, am găsit răspuns la întrebarea ta. 
Vîntul mi-a arătat calea către dezlegarea acestei 
taine. Bufnița şi porumbiţa mi-au destăinuit cu 
strigătele lor. Porumbiţa mi-a şoptit la ureche despre 
aceasta, că radja Mundang Vanghi a poruncit să fie 
ucis fiul său mai mare. Robul căruia i s-a dat poruncă 
să săvirşească omorul, nelăsîndu-l inima să facă aşa 
ceva, a ascuns pruncul într-o peştera de piatră. Să nu 
crezi că fiul tău adoptiv este din neamul robilor. Nu, el 
este fiul Andinei, prima soţie a lui Mundang Vanghi. 
Lui i se cuvine tronul tatălui său şi cîrmuirea ţării. Dar 
să nu-i spui băiatului nici un cuvînt despre acest 
lucru. Încă n-a sosit vremea pentru aşa ceva, deoarece 
fratele său Raden Tanduran e încă puternic şi se 
foloseşte de dragostea norodului. Să ai grijă de fiul 
tău adoptiv ca de ochii din cap. lată, asta-i tot ce pot 

să-ţi spun. Şi acum să nu te întorci în satul tău, ci să 
mergi mai întîi la Podjadjaran să-ţi vezi fiul. 

Pescarul purcese spre Podjadjaran şi bine făcu, 
pentru că tocmai atunci sosi acolo Mundang Vanghi. 
Radja ştia de-acum că fierarul nu este altcineva decît 
prinţul cel mai mare. El îşi puse în gînd să-l piardă, şi 
pentru aceasta hotărî să recurgă la un şiretlic. 

Văzîndu-l pe tînăr, cîrmuitorul îi spuse cu 
blîndeţe: 

— Bună dimineaţa, fierarule! 

— Bine aţi venit, Luminăţia voastră, răspunse 
fierarul. 

— Am venit să te întreb dacă vrei să-mi vinzi 
cuşca asta pentru tigri, zise Mundang Vanghi. Şi aş 
vrea să ştiu dacă e îndeajuns de puternică pentru a 
pune în ea doi tigri. 

— Nici zece tigri nu vor putea rupe barele 
acestei cuşti, răspunse fierarul. 

— Însă înainte de a o cumpăra, aş vrea să te rog 
s-o mai cercetezi încă o dată pe dinăuntru. Dacă 
barele sînt destul de rezistente, precum şi peretele 
din spate. După cum se ştie, tigrii sînt animale 
fioroase şi s-ar putea întîmpla vreo nenorocire. Aşa că, 
intră în cuşcă şi mai examineaz-o o dată cu atenţie. 

Fierarul nu bănuia că radja îi pregăteşte o cursă. 
El deschise porţile şi intră în cuşcă. Dar în acea clipă 
se ivi Kaiman. Dîndu-şi seama ce nenorocire îl 
ameninţă pe fiul său adoptiv, se apropie repede de el 
şi-i şopti la ureche: 

— Nu intra singur în cuşcă! Radja vrea să te 
omoare! Spune-i să intre şi el cu tine în cuşcă... 

— Ei, bătrîne, ce tot şopteşti acolo? strigă furios 
Mundang Vanghi. Tu nu ştii că pot să te ucid pentru 
faptul că ai venit aici nechemat, cînd aici se găseşte 
cîrmuitorul tău? Să pleci imediat, din faţa mea! 

După aceasta se adresă din nou fierarului: 

— Iar tu să-mi îndeplineşti porunca şi să intri în 
cuşcă! 

— Dar, Luminăţia ta, încă n-ai văzut ce lacăt 
mare şi puternic am făcut pentru cuşcă. Nu vrei să-l 
vezi? 

— Unde e? îl întrebă radja. 

— În cuşcă, răspunse tînărul. Ia priveşte-l ce uşor 
şi simplu se închide! 

— Conduceţi-mă în cuşcă, porunci el robilor săi. 
Vreau s-o cercetez pe dinăuntru. 

Numai ce Mundang Vanghi intră în cuşcă, 
Kaiman se aruncă spre ea şi o închise. Apoi se 
întoarse către robi şi le spuse: 

— Ridicaţi-l şi duceţi-l pe ţărmul mării. Şi acolo 
să faceţi cu el ceea ce doreşte tot norodul. Iar voi o să 
vă eliberaţi din lanţurile robiei şi veţi fi bine răsplătiți. 

Robii la început stătură în cumpănă, se temeau 
de curtenii cîrmuitorului. Însă după ce pescarul îi 
încredinţă că nimeni nu se va atinge de ei, ridicară 
cuşca, în care spumega de furie radja, şi-o duseră 
acolo unde le poruncise pescarul. Ajungînd pe malul 
mării, ei se îndreptară către peştera de piatră în care, 
cu mulţi ani în urmă, pescarul găsise copilul. 

Mundang Vanghi, înnebunit, tremura de frică la 
gîndul ce-o să i se facă şi urla cît îl ţinea gura: 

— Daţi-mi drumul! Robii mei, nu ascultați de 
acest om! Eu sînt cîrmuitorul vostru, vă promit să vă 
răsplătesc cu pietre scumpe! Am să vă las pe toţi 
liberi. O să puteţi pleca oriunde-ţi vrea! 

Dar robii nu-i dădeau nici o ascultare. Ei făceau 
numai ceea ce le poruncea pescarul. 

Cînd duseră cuşca în peşteră, Kaiman se 
îndreptă către Mundang Vanghi şi-i spuse: 

— Există oare pe lumea asta un tată atît de crud, 
care să poruncească ca fiul său, noul născut, să fie 
aruncat în mare? Cunoşti un asemenea tată? 

Radja se înfurie şi mai tare şi nu-i răspunse nimic 
pescarului. 

Unul dintre robi, fiul bătrînului sclav ucis de 
radja, spuse: 

— Tatăl fără inimă despre care vorbeşti este 
însuşi Mundang Vanghi! El l-a dat pe fiul său tatălui 
meu spunîndu-i: „Karno, ia-l şi du-l pe prinţul nou- 
născut pe ţărmul mării şi aruncă-l în apă”. Tatăl meu a 
dus pruncul, dar nu s-a îndurat să-l omoare. A întrebat 
pe zeul mării, Kiai Belorong. Acesta i-a răspuns: „Rob 
al craiului, tu nu ai inimă crudă ca stăpînul tău. Lasă 
copilul în prima peşteră de piatră pe care o vei întilni 
în cale”. Şi tatăl meu a dat ascultare zeului mării. 

— lar eu am găsit copilul în peşteră, l-am luat 
acasă, şi l-am crescut ca pe propriul meu fiu, continuă 
pescarul istorisirea tînărului sclav. 

După aceea se întoarse din nou către radja: 

— Dar cine a vrut să arunce în cuşcă pe fiul său 
regăsit şi să-l lase pradă tigrilor? 

— Insuşi radja Mundang Vanghi! exclamă fiul 
bătrînului ucis. 

Radja îşi ieşise din minţi de furie. Gura îi era 
plină de spume, iar ochii păreau că-i vor sări din 
orbite, din clipă în clipă. Urla şi se zbătea ca un tigru. 
Apoi căzu pe podeaua cuştii şi-şi dădu duhul. 

Pescarul îi dădu fiului său adoptiv numele de 
Bravidjaia Tiung Vanara. Acum el putea să cîrmuiască 
ţara în locul lui Mundang Vanghi. Pe fiii acestuia din a 
doua căsătorie, Raden Tanduran şi Aria Babangan, îi 
izgoni din ţară. Dar din această pricină se iscă 
războiul fratricid, însă noul cîrmuitor izbuti să-i 
înfrîngă pe duşmanii săi. 

Domnia lui Bravidjaia nu dură mult, deoarece 
Raden Tanduran se întoarse cu o armată numeroasă şi 
ocupă din nou ţara. 

Bravidjaia Tiung Vanara îşi adună toţi sclavii săi 
şi se îndreptă către pădurile fără sfîrşit. În aceste 

păduri ei nu găsiră altă hrană decît fructele amare ale 
copacilor. 


Aici Bravidjaia a întemeiat o ţară nouă căreia îi 
dădu numele de Madjapabhit, ceea ce înseamnă fructe 
amare. 


Astfel a luat naştere statul Madjapahit. 


În româneşte de C. BABIN 

BASM LETON 


Păţania unui boier care a mîncat fin 


TRĂIA ODATĂ într-un sat un boier tare hrăpăreţ 
şi hapsiîn. 

Cînd pleca la drum cu trăsura, avea obiceiul 
acest boier să mănînce şi să bea de unul singur. Nici 
că-i păsa de vizitiu, dacă e flămînd sau nu. Lui să-i fie 
bine. 

Se spunea despre vizitiii care fuseseră la el în 
slujbă că flămînziseră două şi trei zile chiar. 

Aşa că, de la o vreme, nimeni nu mai voia să se 
bage slugă la acest boier zgîrcit. 

A căutat el, boierul,... a dat de veste prin sat, dar 
degeaba. Toţi aflaseră de zgîrcenia şi răutatea 
boierului şi nu i-ar fi slujit pentru nimic în lume. 

Într-o zi stăteau de vorbă la cîrciumă cîţiva 
oameni din sat despre boier, cum nu-şi poate găsi 
vizitiu cu nici un chip. Cînd, un flăcău zdravăn şi 
frumos, străin de loc, spuse: 

— Măi, oameni buni... iacă eu mă prind să mă 
tocmesc vizitiu la hoţul ăsta de boier al vostru... şi să-i 
iau simbria de două ori. Ba mai mult decît atît: mă leg 
în faţa dumneavoastră, cinstiţi gospodari, să-l fac să 
mănînce fin ca vitele, în loc de mîncare ca oamenii! 

Oamenii riîseră de el şi-l cam luară la trei parale. 

— E prea gogonată! spuse unul. 

— Hai să zicem, adăugă altul, să zicem că ai 
izbuti să-i iei simbria de două ori... mai du-te, vino... 
dar ca să-l faci pe zgripţuroiul nostru de boier să 
mănînce fîn, nu prea văd cum. 

— Ce vă pasă? se-ntărită flăcăul cel străin (care 
era un fel de Păcală) eu mă prind să fac isprava asta şi 
gata! 

Şi-au făcut oamenii prinsoare cu el. lar flăcăul, a 
doua zi, dis-de-dimineaţă, s-a-nfăţişat la boier. 

— Am aflat, boierule, că vă trebuie vizitiu. 

— Aşa ceva, răspunse boierul. Dar cum îţi zice, 
băiete? 

— Ionas, boierule, de cînd mă ştiu pe lume. 

— Uite ce e, lonas... la mine, la curte, ai să 
trăieşti tare bine... Dar am şi eu dambla, să ştii... Cînd 
plec la drum, la tîrg, la vreo petrecere sau altundeva... 
n-am obicei să dau de mîncare vizitiului... Ai, ce zici? 

— Bine, boierule... aşa să fie... dar să facem o 
învoială. Ca să nu-mi faceţi poftă, să nu miîncaţi 
niciodată în faţa mea. lar dacă o să călcaţi învoiala, 
îmi daţi simbria de două ori pe-atit! 

Boierul stete o toană pe gînduri şi-şi zise: „Şi-aşa 
el, ca vizitiu, stă cu spatele la mine... Şi de-oi îmbuca 
ceva în trăsură, n-are cum să mă vadă!” 

Apoi grăi: „Fie, precum spui”. 

Eee... şi peste cîtăva vreme, boierul îi spuse lui 
Ionas să pună caii la trăsură. Era poftit la masă, la un 
boier care şedea la vreo şapte sate de moşia lui. Şi, ca 
să aibă poftă de mîncare mai mare, boierul nu pusese 
nimic în gură în ziua aceea. 

Acu, drumul era lung şi dacă vreai să-l scurtezi, 
trebuia să treci printr-o pădure. Dar Ionas al nostru o 
luă pe marginea pădurii. Băgînd de seamă că boierul a 
adormit în trăsură, ocoli, o-ntoarse, o răsuci, pînă se 
lăsă noaptea. Atunci opri caii şi spuse spăşit: 

— Am rătăcit drumul, boierule, trebuie să 
rămînem aci, n-avem încotro. 

— Tii, făcu boierul cu obidă, dracul m-a pus să 
plec la drum cu un nătîng? Dacă nu cunoşti drumul, la 
ce te-ncumeţi la slujba de vizitiu? 

A mai blogodorit el, boierul, dar n-a avut ce face. 
Au tras mai încolo, la un luminiş. Noroc că era lună 
plină şi lumina ca ziua. 

Ionas deshămă caii şi-i priponi mai încolo de 
copaci. Apoi luă nişte fîn dintr-o căpiţă uitată-n 
luminiş şi-i aşternu boierului să doarmă. 

Dar cum să adoarmă boierul nemîncat? Se lupta 
cu o foame nemaipomenită. Se-nvirtea, se răsucea, 
dar somnul nu se prindea de geana lui. j 

Ionas se trăsese ceva mai la o parte. Işi scoase 
din traistă: piine, ceapă şi slănină şi le puse uşor pe 
iarbă, fără să-l vadă boierul. Luă apoi o mînă de paie 
din spatele trăsurii. Se aşeză jos şi începu să mănînce, 
ţinînd paiele în mîna dreaptă. 

Boierul auzi mestecînd şi, ridicîndu-se în capul 
oaselor, se uită lung spre Ionas. 

— Mă, drăcie, îşi zise el, aiurez eu sau e 
adevărat? Ionas mănîncă paie! Hm! Vezi dumneata 
unde te duce foamea? şi se trînti din nou pe fin, 
adormind cu greu. 

Dis-de-dimineaţă se trezi boierul amorţit şi 
flămînd cum nu mai fusese în viaţa lui. Se sui în 
trăsură bombănind şi porniră mai departe. 

Dar nu ştiu cum se făcu, că nici de astă dată nu 
găsiră drumul cel bun. Şi din nou îi prinse noaptea. 

Acu se opriseră pe-o cîmpie ce se-ntindea cît 
vedeai cu ochii. 

Boierul rămase în trăsură, cu coviltirul ridicat. 
lonas se trase la rădăcina unui pom şi-ncepu să- 
nfulece de zor slănină cu pîine, avînd paiele lîngă el. 
Boierul, vlăguit mai mult de foame decît de osteneală, 
îl întrebă înciudat: 

— Dar ce naiba ai găsit de mîncare, măi, Ionas? 

— Ce-am găsit de ieri, boierule. Am luat o mînă 
de paie de la cai şi mănînc, dacă n-am altceva. 

— Ce vorbeşti? Paie?! Hm! înghiţi boierul în sec. 
Ştii... sînt bune, bre, Ionas? 

— Păi... de... eu zic că da! 

— Hm! la adu-mi, măi, şi mie să-ncerc, că nu mai 
pot de foame! 

— Vai de mine, boierule, nici nu mă gîndesc să 
fac una ca asta! Cum o să mănînce un boier mare ca 
dumneavoastră paie! 

— Dar tu cum măniînci... şi cu poftă încă. Hai, 
adu-mi paie, că pic de foame... 

— N-o să le puteţi mesteca, boierule... Paiele sînt 
tari, nu glumă... Mai bine v-aduc niţel fin, că e mai 
fraged... 

— Fîn... ce-o fi... numai adu-mi mai repede, că 
mor. 

Ionas îi aduse boierului o mînă de fîn şi i-o puse 
dinainte, ca la vite. Boierul lihnit de foame îmbucă o 
gură, mestecă cu greu, dar de înghiţit îi fu peste 
putinţă. Se-necă şi-ncepu să tuşească, de-i ieşiseră 
ochii din cap, ca cepele. Ionas îi dădu vreo doi pumni 
zdraveni după ceafă, chipurile, ca să-şi vină în fire. 
Boierul icni, scuipînd: 

— Da cum naiba de poţi mînca paie şi cu atîta 
poftă încă, pe cîtă vreme eu nici fìn nu pot înghiţi?! 
Mă las păgubaş de petrecerea la care am fost poftit... 
Aprinde felinarele la trăsură, suie-te pe capră şi dă-i 
drumul încotro vezi cu ochii... Cată să ajungem la un 
han, unde-o fi, că mă prăpădesc de foame... Hai! 

Ionas făcu precum îi poruncise boierul şi-ntr-un 
tîrziu, aproape de revărsatul zorilor, ajunseră la un 
han. 

— Aduceţi-mi de mîncare şi de băut! abia şopti 
lihnit boierul. 

Şi cînd hangiul îi puse pe masă piine, nişte 
cîrnaţi şi-o carafă cu vin, boierul se năpusti asupra lor 
ca un cîine hămesit şi-ncepu să-nfulece ca de frica 
morţii. 

Cînd potolit îşi ridică ochii, îl văzu pe Ionas lîngă 
el, rînjind: 

— Aşa-i că ţi-ai călcat învoiala, boierule? 

— Care învoială? mormăi boierul, cu gura plină. 
Ce tot îndrugi acolo? 

— Învoiala ca să nu măniînci niciodată în faţa 
mea! Ca oamenii, de bună seamă... Ca vitele, fin... 
mîncaşi azi-noapte! 

— Ptiu, scuipă boierul cu necaz. Naiba să te ia şi 
pe tine şi pe paie şi pe toţi... Şi-acu ce vrei? 

— Păi... învoiala... să-mi dai simbria de două ori! 

Şi boierul hrăpăreţ n-a avut încotro... l-a dat 
simbria după învoială. lar cînd Ionas le-a povestit 
ţăranilor toată tărăşenia, aceştia s-au prăpădit de ris. 

Nu ştiu cum s-a făcut că m-am brodit şi eu p- 
acolo... şi auzind această întîmplare m-am grăbit să v- 
o povestesc şi dumneavoastră. 


În româneşte de C. BABIN 

BASM DIN MADAGASCAR 


Dinţi de crocodil 


SĂRĂCIA NU FACE PE OAMENI mai buni, ci 
dimpotrivă, îi nenoroceşte, ba uneori chiar îi duce la 
pierzanie. 

Se povesteşte că, odată, o bătrină săracă şi 
necâjită se sfătui cu feciorul său cum să scape de 
sărăcie şi să se îmbogăţească. Erau nevoiaşi, lipiţi 
pămîntului. 

Într-o zi bătrîna îi spuse fiului său: 

— Du-te, băiatul meu, pînă-n piaţă şi află care 
anume mărfuri sînt mai scumpe şi mai căutate de 
cumpărători. 

Feciorul plecă pînă-n piaţă şi văzu că nu există 
alte lucruri mai scumpe decît dinţii de crocodil. Şi era 
cea mai căutată marfă. Cînd se întoarse, maică-sa îl 
întrebă: 

— Ei, care sînt mărfurile cele mai de preţ şi mai 
căutate? 

— Multe lucruri sînt scumpe în piaţă, răspunse 
fiul. Dar cei mai scumpi sînt dinţii de crocodil. 

Se bucură mult bătrîna. „Nu-i mare lucru să faci 
rost de dinţi de crocodil, se gîndi ea, e un fleac.” 

— Şi cît se plăteşte un dinte de crocodil? întrebă 
bătrîna. 

Fiul răspunse: 

— Trei-patru ariari!, iar pentru colţi, chiar şapte- 
opt ariari. Cei mai frumoşi se vind şi mai scump, cu 
nouă ariari. 

Într-adevăr, dinţii de crocodil sînt o podoabă 
foarte căutată şi preţuită. 

După o clipă de tăcere, mama îi spuse fiului: 


1 Ariari - monedă unitară, egală cu 5 franci. 

— Hai, fecioraşul mamei, să terminăm cu sărăcia. 
Să mergem pînă la rîu după dinţi de crocodil, dacă ei 
se plătesc atît de scump. 

A doua zi o porniră împreună către rîu. Tocmai 
atunci stătea întins pe țărm un uriaş crocodil, 
încălzindu-se la soare, căscînd, arătîndu-şi toţi dinţii. 
De bucurie, bătrîna se lumină toată la faţă, văzînd 
două rînduri de dinţi din cale afară de frumoşi. Şi 
prinse a face socoteli în sinea sa. 

— lată-i, aceia desigur costă cîte cinci ariari, iar 
pe ceilalţi n-o să-i dau pe mai puţin de şapte! Acum 
am să-l omor! 

Apoi îi spuse băiatului: 

— Pregăteşte-mi sacul, să pun dinţii crocodilului 
în el. 

Şi, aplecîndu-se, începu să se furişeze, încet, 
către crocodil. Iat-o că se apropie chiar lîngă el. 
Crocodilul n-o observă deloc. Deodată bătrîna îl prinse 
de laba din faţă. Pe uscat, crocodilul nu poate să se 
lupte, e uşor să-l învingi. Dar ea n-a avut putere să-l 
ţină şi crocodilul o tîrî spre apă; bătrîna intră în apă 
pînă-n genunchi. Băiatul văzînd-o, se sperie şi începu 
a striga: 

— Dă-i drumul, mamă, dacă nu poţi să-l ţii. 

Bătrîna îi răspunse: 

— Cum să-i dau drumul, fiule, încă nu i-am scos 
nici un dinte?! 

Iar crocodilul o ducea după sine tot mai departe 
în apă. Apa îi ajunse pînă la brîu. Şi din nou, băiatul 
îngrijorat de soarta mamei sale îi strigă: 

— Lasă-mă să te ajut, mamă. 

Bătrîna îi răspunse: 

— Nu, dragul meu, nu trebuie! Lasă să mă ducă 
în apă, am să-i scot barem doi coli, dintre cei mai 
lungi! 

Şi apucă cu mîinile colții crocodilului. Dar nu 
putu să-i smulgă, iar animalul o ducea după el, tot mai 

departe în apă. Iat-o pe bătrînă intrată în rîu pînă la 
gît. 

Băieţandrul, speriindu-se şi mai tare, o întrebă: 

— Să chem oameni într-ajutor? 

Bătrîna se supără: 

— Nătărău mai eşti! Am găsit bogăţia şi tu vrei 
să aduni oameni. Pesemne ai căpiat, fiule! 

Şi se apucă din nou să se războiască cu 
crocodilul. Dar nu putu să-l învingă. I se vedea numai 
capul din apă. Băiatul se sperie rău şi începu să se 
roage de maică-sa: 

— Nu te mai împotrivi, mamă, hai, să chem 
oamenii! 

Bătrîna stătu în cumpănă o clipă, apoi răspunse: 

— Mai aşteaptă puţin. 

Crocodilul însă ajunse la apa adîncă, tirîindu-şi 
duşmanul după el. Bătrîna cînd se ducea la fundul 
apei, cînd apărea la suprafaţă, lăsînd în urma ei băşici 
de apă. 

Băiatul izbucni în plîns, strigînd: 

— Ajunge, mamă, lasă-l în pace, salvează-ţi viaţa! 

Obosită peste măsură, bătrîna se rugă cu glasul 
stins: 

— Cheamă oamenii mai repede, altfel crocodilul 
o să mă omoare! 

— Ajutor, oameni buni! Crocodilul mi-a răpit-o pe 
maică-mea. Cine o salvează, acela mă va lua de rob! 

Oamenii din jur alergară în grabă către țărm, dar 
sosiră prea tîrziu, bătrîna nu se mai vedea din apă; 
crocodilul o tîrîse cu el la fund. 


În româneşte de C. BABIN 

BASM MONGOL 


Preţuirea bătrînilor 


ÎN VREMURILE DE DEMULT trăia pe lume un 
han tare trufaş. Cîndva hanul acesta avusese foarte 
mulţi supuşi. Însă o dată cu scurgerea zilelor, numărul 
oamenilor se împuţina din ce în ce mai mult. Aceasta 
din pricină că după legea dată de el, toţi bătrînii, care 
nu mai puteau ţine în loc un vițel de un an, erau 
supuşi morţii. 

Un băieţandru din această împărăție îşi puse în 
gînd să izbăvească de la moarte pe bătrinul său tată. 
Săpă o groapă adîncă, îl aşeză acolo şi-i aducea în 
fiecare zi, în taină, de ale gurii. 

Cînd slujitorii împăratului veniră să-l ia, tînărul le 
spuse, cu lacrimi în ochi, că părintele său a murit cu 
cîteva luni în urmă. Slujitorii îi dădură crezare şi 
plecară mai departe. 

Într-o zi băiatul, trecînd prin apropierea palatului 
hanului, zări o grămadă de oameni. Mulțimea privea 
cu interes un trunchi de copac, cu ambele capete la 
fel de groase. Trunchiul fusese trimis din partea 
hanului vecin, cu ameninţarea de război dacă nu i se 
va răspunde grabnic, care dintre capetele trunchiului 
este dinspre rădăcină şi care dinspre coroană. Sorocul 
se apropia. Mîhnit peste măsură, hanul dădu de ştire 
că va dărui un sac de aur aceluia care va dezlega 
ghicitoarea. Auzind toate acestea, băiatul se duse la 
tatăl său şi-i ceru sfatul. 

— E o taină foarte uşoară, spuse bătrînul. Dacă 
trunchiul va fi lăsat pe o apă repede, el va pluti cu 
partea de sus, coroana, înainte. 

A doua zi, dis-de-dimineaţă, tînărul se înfiinţă la 
han şi-i spuse cum se poate afla care este coroana şi 
care este rădăcina trunchiului. Hanul, în mare zor, 

trimise un sol la hanul vecin cu răspunsul, iar pe băiat 
îl răsplăti după făgăduinţă. 

După o bucată de vreme, hanul vecin îi trimise 
din nou, spre dezlegare, de data aceasta o făptură 
ciudată, mare cît un bou, cu mai mulţi colţi şi cu 
douăsprezece picioare. Trebuia să primească răspuns 
unde trăiesc asemenea fiinţe şi cum pot fi omorite. 
Iarăşi se adunară la palatul hanului mii de supuşi, dar 
nimeni n-a fost în stare să-i dea de capăt. Atunci hanul 
porunci unui slujitor să păzească namila toată 
noaptea. Dar dimineaţa, spre uimirea tuturor, nu 
găsiră nici urmă de oase din paznic. Vremea trecea şi 
nemaivăzuta arătanie mîncase sute de oameni. Veni şi 
rîndul băiatului s-o păzească. Îndurerat adînc, el se 
duse iarăşi la tatăl său. 

— Nu te întrista, fiul meu, îi spuse bătrinul. 
Această făptură, în realitate, este un purice 
supraîngrăşat. Cînd o vei străjui să nu dormi, ci să fii 
tot timpul cu băgare de seamă; dacă ciudăţenia o să 
vrea să se năpustească asupra ta, să-ţi freci picioarele 
unul de altul; cel mai mult îi e frică de acest lucru. 

Feciorul făcu întocmai precum îl sfătuise bătrinul 
şi scăpă cu viaţă. A doua zi dimineaţa slujitorii hanului 
deschizînd uşa, spre marea lor mirare văzură pe tînăr 
întreg şi nevătămat; alergară îndată la han şi-i 
povestiră totul. Hanul porunci să-i fie înfăţişat băiatul 
şi aflînd că ciudata făptură nu-i altceva decît un purice 
îngrăşat peste măsură, trimise răspuns hanului vecin, 
iar tînărului îi spuse: 

— Tu ai salvat împărăţia mea. Cere de la mine 
orice-ai vrea şi eu îţi voi îndeplini dorinţa. 

— E o mare cinste să ascult asemenea cuvinte, îi 
răspunse băieţandrul, dar trebuie să vă mărturisesc 
că acesta nu este meritul meu. Şi căzu în genunchi. 
Tainele au fost dezlegate de tatăl meu. Nu-mi doresc 
nici un fel de bogăţie, aş vrea numai un singur lucru: 

să desfiinţezi legea după care bătrînii sînt sortiţi 
morţii. 

Hanul ascultă dorinţa tînărului şi porunci îndată 
slujitorilor să adune cu tobele mici triburile mici, iar 
cu tobele mari seminţiile mari. Şi cînd se adună tot 
norodul, atunci chiar hanul în persoană aduse la 
cunoştinţa supuşilor săi schimbarea vechii legi şi 
introducerea alteia noi. După legea cea nouă se 
poruncise cu străşnicie ca oamenii bătrîni să fie 
respectaţi şi cinstiţi. 

Tot atunci, hanul renunţă la tronul său în 
favoarea tînărului iscusit, iar bătrînul înţelept deveni 
mîna dreaptă a fiului său. De atunci poporul acelei 
împărăţii trăieşte în linişte şi în fericire. 


În româneşte de C. BABIN 

BASM MONGOL 


Cea mai mare bogăţie 


SE POVESTEŞTE CĂ odată pe drumurile unor 
pustiuri se întîlniră doi călători, un tînăr şi un bătrîn 
înţelepţit de povara anilor. Se prinseră în vorbă. 
Tînărul începu să se jăluie de viaţa grea ce o duce: 

— Prea cinstite drumeţ, nu sînt fericit deloc! 
Venerabilii mei părinţi nu mi-au lăsat nici un fel de 
moştenire. Ce minunat este să fii bogat! Ce 
nenorocire însă că, în lumea asta, eu sînt omul cel mai 
sărac şi mai nefericit! 

— Ei, nu te mai tîngui atita, fiule! răspunse 
bătrînul. Nu trebuie să fii atît de trist şi atît de 
pierdut! 

— Cum să nu fiu îndurerat şi nefericit cînd nu am 
nici un fel de avere? 

— Încetează, fiule, rosti bătrinul călător. Ai atîtea 
bogății în mîinile tale şi cînd colo te plîngi de sărăcie! 

Tînărul tresări şi-l privi mirat: 

— Ce fel de bogății? Eu ştiu că n-am nimic! 

Atunci drumeţul cel înţelepţit de mulţimea anilor 
îi grăi: 

— Te-ai gîndit vreodată cît preţuiesc ochii tăi? 
Cedează-mi numai un singur ochi şi am să-ţi dau în 
schimbul lui tot ce doreşti de la mine. 

— Cum?! Să-mi vînd un ochi? se sperie tînărul. 
Nu, cinstite călător, n-am să-mi dau ochiul meu nici 
pentru cea mai mare comoară din lume. 

— Bine, urmă bătrînul. Atunci cedează-mi o 
mînă, pentru care am să-ţi dau aur şi argint atît cît îţi 
pofteşte inima. 

— Pentru aur şi argint să-mi dau o mînă? se 
înspăimîntă tînărul drumeţ. Nu, pentru nimic în lume 
n-am să fac aşa ceva! Pentru nici un fel de aur! 

— Vezi dar, fiul meu, ce bogății ai? cuvîntă 
bătrînul tovarăş de drum. Şi, dacă este aşa, atunci de 
ce plingi? Crede-mă că cea mai mare bogăţie este 
însuşi omul! Dacă omul este sănătos, dacă are mintea 
luminată, atunci el are şi putere să-şi agonisească 
singur orice bogăţie din lume. 


În româneşte de C. BABIN 

BASM POLONEZ de Waclaw Sieroszewski 


Invalizii 


SE APROPIA SEARA. Bura. Drumul glodos şi 
negru era cu totul pustiu. Singurul trecător, un cocoş 
mare lălîu, păşea pe el teribil de liniştit, ridicînd agale 
picioarele uscate peste băltoacele de apă. Cu fiecare 
pas superba, însă pleoştita creastă îi tremura peste 
ciocul purtat cu orgoliu, iar vîntul se distra familiar cu 
frumoasa-i dar rărita coadă. În mişcările hoinarului, 
cumpănite de ochii lumii, se puteau întrezări totuşi 
timiditatea şi chiar frica. Cînd o picătură mai mare de 
ploaie i-a căzut neaşteptat pe creastă, a ţopăit 
neîndemiînatic cu ameninţătorul co-co-co! A pornit 
apoi cu încăpăţinare mai departe, privind tot timpul 
împrejur. Pesemne îşi căuta adăpost pentru noapte. 
Nicăieri însă, cît puteai cuprinde cu ochii, nu se vedea 
nici cea mai mică buturugă, vreun copăcel sau 
scînduri de gard. Cîmpuri negre sau roşcate de 
secară, păşuni noroioase se întindeau pînă hăt, 
departe, la orizontul înceţoşat şi întunecat. Poate că 
acolo se afla vreun codru, dar era greu să-ţi dai seama 
prin ploaie şi încă la vremea înserării. 

„Dacă s-ar ivi măcar vreo colină, vreo piatră de 
drum de pe care să poţi vedea împrejurimile şi să 
înţelegi dacă-i vreo nădejde îndepărtată de culcuş! Da' 
aşa, în ploaie, pe drum, noaptea ca un beţivan!... O! 
co-co-co!” se gîndea cocoşul. 

Deodată se înveseli şi chiar făcu o mişcare 
uşoară cu aripile; la cîţiva paşi, pe marginea şanţului, 
ochii lui slabi au recunoscut un obiect întunecos, 
asemănător cu un pietroi. 

„Să mă opresc o clipă, să mă aşez pe el, casă mi 
se usuce picioarele şi să se încălzească!” gîndi cocoşul 
şi se porni, de pe drumul drept, într-acolo. Uşor, ca în 


64 


bunele timpuri vechi, sări scuturînd din aripi şi nimeri 
cu picioarele întinse pe piatră. 

Atunci însă se întîmplă un lucru nemaiauzit: 
piatra miorlăi, mieună şi ţişni în lături, undeva în 
întuneric. Cocoşul, ca să se salveze de la o cădere 
groaznică, a trebuit să-şi întindă de-a binelea aripile. 
Cu toate acestea s-a trezit într-o apă murdară şi 
puturoasă de şanţ. 

— Cto-cto-cto?!  cotcodăci miînios. Ce glumă 
proastă mai e şi asta?! Să te prefaci în piatră lîngă 
drum, noaptea şi pe timp de ploaie! Mi-am murdărit 
de tot veşmintele! În starea asta nici să gindeşti la o 
noapte pe cinste... Cea mai puţin pretențioasă găină 
mă va arunca dincolo de uşă! Şi ce putea să fie?... De 
vulpe nu poate fi vorba, nici de jder şi nici de 
nevăstuică, dacă e să te gindeşti bine. A fost totuşi 
ceva, parcă de undeva cunoscut! Caldă şi cu blană 
moale!... În orice caz o creatură vie. Ei, prietene! 

— Miau! răspunse un glas potolit din întuneric. 

— Repetă mai tare! Nu-ţi economisi gitlejul! Ce 
obicei ciudat şi supărător şi din ce în ce mai răspîndit 
să-ţi bolboroseşti numele stropşit pe sub nas! 

— Miau! repetă vocea mai aproape. 

— Aha! Mi se pare că te cunosc. Eşti doamna 
pisică?! 

— Miau! 

— Da' ce naiba faci pe drum la ora asta, 
jupîneaso?! Te schimbi în piatră, sperii călătorii, rupi 
picioarele persoanelor cuviincioase!... co-co! Ce-i 
asta? 

— Fac ce faci şi domnia ta. Merg drept înainte 
dar, pentru că am obosit, m-am oprit o clipă să mă 
odihnesc pe loc uscat! 

— Da' unde ţi-s ochii? N-ai văzut că eu merg în 
aceeaşi direcţie?! 

— Ochi am, însă i-am închis olecuşoară! Da' 
domnia ta n-ai ochi? 

— Hm... Bineînţeles... Aşa-i... i-am avut foarte 
buni... Puteam cu un singur ochi să zăresc vulturul în 
înalturi... iar în iarbă, după slabul luciu al penelor, 
recunoşteam dintr-o dată găinile mele şi puii. Acum 
mi-a mai rămas numai auzul bun! Doar te-am 
recunoscut de la atîta depărtare după glas! 

— Nu-s prea departe. Cel mult la cît ai măsura de 
două ori cu laba, observă pisica cu modestie. 

— Asta nu spune nimic, te-am recunoscut pe loc! 
Da' ce făceai aici? ; 

— M-am pornit unde-oi vedea cu ochii. In clipa 
cînd mi-ai căzut pe gît, mă gîndeam ce bine-i să 
găseşti pe întuneric un colţişor uscat şi retras. 

— Da, da! Ar fi minunat un coteţ încăpător cu o 
stinghie potrivită! Nu cunoşti, jupîneaso, ceva de felul 
acesta prin apropiere? 

— Nu, nu cunosc din nefericire. 

— Ce, nu eşti de pe-aici, jupîneaso? 

— Ba da, sînt de-aici, dar niciodată nu mi s-a 
întîmplat să mă îndepărtez aşa mult de casă. 

— Şi ce nevoie aşa grabnică te-a îndemnat să 
ajungi noaptea prin ploaie la atîta depărtare de sat? 
Putem merge împreună şi-ţi poţi povesti necazurile, 
pentru scurtarea timpului. Numai te rog să nu faci 
economie de gitlej, căci, deşi mi-am păstrat auzul 
destul de bine, şuierul vîntului, căderea ploii si chiar 
mersul nostru, fără îndoială că vor îngreuna 
ascultarea. 

— Mi-i peste mînă să vorbesc tare! Pe deasupra, 
istoria nu-i deloc interesantă, observă cu grijă pisica. 
Pe cînd eram tînără şi sprintenă aveam gheare 
ascuţite şi dinţi zdraveni cu care slujeam oamenilor. 
Le păzeam gospodăria şi hrana de şoareci, mă jucam 
cu copiii lor... Acum c-am îmbătrînit, cînd nu mai pot 
prinde ca înainte şoareci şi şobolani, m-au alungat, pe 
o astfel de ploaie, noaptea, în vijelie şi frig groaznic. 
Mi-am pierdut toată situaţia de mai înainte! 

— Aşa, aşa... acelaşi lucru şi cu mine, cotcodăci 
cocoşul. Îi trezeam în fiecare dimineaţă, le preziceam 
timpul, păzeam puii de ulii, le înfrumuseţam curtea cu 
chipul meu! Atîţia ani, atîţia ani... E adevărat, nici nu- 
mi mai amintesc de început. Şi-acum, la bătrîneţe, 
trebuie să pribegesc! Oare corespunde cu demnitatea 
mea călătoria asta pe vînt şi ploaie, la un ceas cînd 
toate găinile cuminţi din lumea întreagă dorm de 
mult?! Nici măcar nu ştiu unde-o să-mi odihnesc azi 
ciocul. Sîntem, precum văd, fraţi de suferinţă. Cum eu 
am un auz bunişor iar domnia ta, pe cît pot judeca 
după strălucirea ochilor, ai încă o vedere nu prea rea, 
am putea să ne ajutăm unul pe altul! Să întemeiem o 
asociaţie! Eşti de acord? 

— Bineînţeles, răspunse pisica. Cu atît mai mult 
cu cît nici unul dintre noi nu pierde nimic prin 
aceasta. 

Au pornit împreună pe marginea drumului 
glodos. În faţă păşea, scuturîndu-şi creasta, cocoşul, 
iar dupa el se ţinea tupilată pisica. 

Era întuneric de jur împrejur. Culmea 
ghinionului, vîntul şi ploaia s-au întețit straşnic şi 
bietele fiinţe ude şi îngheţate, se gîndeau cu disperare 
ce va fi cu ele. 

Deodată cocoşul s-a oprit pe neaşteptate. 

— Ascultă, jupîneasă, sforţează-ţi ochii şi uită-te 
bine; mi se pare că pe drum vine o căruţă sau mai 
sigur o maşină... Groaznic pufăie! Poate să ne 
strivească dacă n-o să ne ferim cu grijă în partea 
cuvenită. i 

— Nu aud nimic şi nici nu văd bine. Insă nu poate 
să fie maşină de vreme ce are ochi ca ai mei, numai că 
par mai mari, hotări încetişor pisica. 

Nu apucase să isprăvească vorba cînd cu hîrtială 
şi tropoteală se prăvăli asupra celor doi prieteni ceva 
negru şi voluminos. 

— Cto-cto-cto?! strigă cocoşul, sărind în sus ca o 
minge, în timp ce pisica se lipi topită de pămînt, 
prinsă de-o spaimă mortală. 

— Hrrr! mirii monstrul, oprindu-se şi chiar 
retrăgîndu-se un pas îndărăt. 

— Ce atac e ăsta pe drumuri? Vă rog să vă 
împrăştiaţi că altfel trag. De la o vreme în tot ţinutul e 
o dezordine teribilă! Nimeni nu mai e sigur de avere şi 
viaţa sa nici în casă, nici pe drum. Şi, cu toate 
acestea, sînt proşti care aruncă din locuinţă slugile 
credincioase şi încercate! 

— Ce aud?! Iubitul Brys-Brysinski! Cunoştinţă 
veche din ograda vecină! se bucură cocoşul. Ce s-a 
întîmplat? Încotro te grăbeşti acuma noaptea? Poate 
că după domnia ta vine stăpînul cu căruţa şi se va 
învoi să ne ducă undeva pentru odihna de noapte? 

— Ei, aşi!... rise amar Brys-Brysinski! Tocmai 
alergam ca turbat fiindcă m-au nedreptăţit. Cît am 
fost tînăr m-au ţinut, au profitat de serviciile mele. Ani 
întregi am dormit numai cu un ochi, neliniştit 
continuu de diferite glasuri, mirosuri şi figuri, între 
care trebuia să le recunosc pe cele prietene şi pe cele 
duşmănoase stăpînilor. M-au legat cu lanţ, m-au 
hrănit cu ce se întîmpla, dar am îndurat totul cu 
răbdare pentru un cuvînt bun, pentru o scurtă 
mîngiiere. Credeam că mă iubesc. În slujbă mi-am 
irosit puterile, mi-am pierdut dinţii, am surzit, am 
chiorît... Am încetat să mai fiu fiorosul Brys. Cu ce sînt 
eu vinovat de asta?! Şi tocmai de aceea m-au alungat. 
Acum, unde să mă duc? Cine o să mă mai ia! Nici n- 
am unde să pun capul într-o noapte atît de neagră şi 
rece... Oare-i cinstit să procedezi aşa cu o slugă 
bătrînă? 

— Adevărat! Adevărat!  cotcodăci cocoşul. 
Trebuie să ne sfătuim! Am întemeiat, cu jupîneasa 
Pisică, asociaţia de ajutor reciproc „Nimic de 

pierdut”. Deoarece eşti şi domnia ta într-o situaţie 
asemănătoare cu a noastră, poate că te alături nouă. 

— Bineînţeles că mă  învoiesc! mirii Brys- 
Brysinski. 

— E foarte măgulitor pentru noi, cu atît mai 
măgulitor cu cît domnia ta cunoşti mult mai bine decît 
noi împrejurimile, mieună cuminte pisica. 

— Şi-ai păstrat cu certitudine cel puţin unul din 
cele cinci simţuri, a adăugat cu importanţă cocoşul. 

— Nu pot tăgădui, recunoscu sincer Brys. Poate 
mirosul?... Da, poate mi-a rămas puţin din simţul 
mirosului... 

— Minunat. Interesele asociaţiei se află pe drum 
bun... Avem auz, văz, miros, gust şi pipăit. 

— O, cu mare plăcere aş pipăi un culcuş cald şi- 
aş gusta ceva! lătră vesel Brys-Brysinski. 

— O, şi eu! adăugă timid pisica. 

— Să nu pierdem vremea cu trăncăneli de prisos! 
cotcodăci cocoşul şi păşi înainte scuturind mîndru 
creasta. 

Au pornit toţi trei pe drumul negru ca tăciunele, 
într-un întuneric aşa de adînc că dispăruse, parcă pe 
vecie şi în întregime, orice urmă de lumină. Se 
afundau în gropi mocirloase, se poticneau pe rînd, se 
bălăceau în băltoace ca rațele, pentru că nu 
distingeau nimic-nimic şi nu recunoşteau hîrtoapele 
decît după căderile dureroase ale fiecăruia. Din ce în 
ce mai des cîte unul din ei gemea sau se izbea în 
orbecăiaiă, de vecin, cu putere. 

— Ce noapte! 

— Of, of! Hrr! 

— Co-co-co! 

— Miau! 

Cu toate acestea, ochii ageri ai pisicii izbuteau să 
recunoască cîte ceva chiar în acest întuneric de 
tăciune. 

— Opriţi-vă, domnilor! În faţa noastră se află 
ceva... Se pare că-i o poartă. Pe de lături văd stilpi... 
în sus acoperiş negru, iar în mijloc luminează un 
pătrat ca de aur... 

— Ce naiba! să fie poarta cîrciumii „La banul 
pierdut”? Nu prea seamănă şi-i prea aproape. Sau, 
ştiu eu, am alergat ca un nebun şi nu-mi dau seama ce 
distanţă am parcurs, mirii Brys-Brysinski. 

— Mie mi se pare că am şi înconjurat jumătate 
din globul pămîntesc. Niciodată, clar absolut 
niciodată, n-am mers aşa de departe! rosti cocoşul. 

— În orice caz e un semn bun, de vreme ce avem 
un acoperiş. Să ne adăpostim sub el, să ne uscăm un 
pic, să privim şi să chibzuim ce-i de făcut mai departe, 
opină cu prudenţă pisica. 

S-au adăpostit şi erau bucuroşi că nu le mai 
plouă în cap, cînd deodată Brys-Brysinski strigă şi se 
feri într-o parte, îmboldind şi pe tovarăşii săi : 

— Olelei! se mişcă stilpii, se prăvale poarta... 
Fugiţi c-o să ne strivească! 

Icha! Icha! liacha-cha! 

— Am încasat un par în coaste. Mi se pare însă 
că era copită, mieună fugind pisica. Dar ce Înseamnă 
răgetul acela? 

— A fost troznetul unei clădiri care s-a prăbuşit, 
o instruia pe colegă Brys, alergînd în întunecime 
alături de ea. 

— Domnilor, domnilor! Aşteptaţi puţin! 
Întoarceţi-vă! E o greşeală. Nu-i nimic rău, e măgarul 
grădinarului! strigă după ei din răsputeri cocoşul. 

— De ce v-aţi ales un loc de oprire aşa de 
neobişnuit, în mijlocul drumului? Ce faceţi aici? 
mormăi cîinele, după ce se întoarse. 

— După cum vedeţi, stau! răspunse flegmatic 
măgarul. ; 

— Staţi? Noaptea? In ploaie? Mi se pare că 
problema e foarte neclară. Doar n-o să ne faceți să 

credem că v-a atras din grăjduleţul călduţ, într-o 
asemenea vreme, dorinţa de-a observa cometa lui 
Halley!?... muşcă, ironic, Brys. 

— Ba, cum nu, cum nu! E foarte posibil! Domnul 
Clăpăug s-a remarcat totdeauna prin atracţia pentru 
cugetare şi astronomie. Îl cunosc foarte bine! îi luă 
apărarea măgarului cocoşul. 

— Şi chiar ai profitat uneori de pasiunea aceasta 
a mea şi în timp ce eu cugetam, mi-ai mîncat tot 
ovăzul din iesle! adăugă măgarul cu voie bună. 

— Ha, ha! Se întîmplă! rise cu veselie cocoşul. 
Dar fără glume, ce căutaţi noaptea pe-aici? 

— O soartă mai bună! Cît timp am fost tînăr, cît 
am putut duce greutăţi enorme, m-au ţinut. Acum, 
cînd am slăbit, le părea rău de-o mînă de fîn sau de-un 
colţ de acoperiş. M-au alungat în drum. Sînt un hoinar 
fără adăpost... i 

— Hm! La fel ca noi toți, miorlăi pisica. In cazul 
acesta puteți să intrați în asociația noastră „Nimic de 
pierdut!” Cu cît vor fi mai mulți membri, cu atît mai 
bine! 

— Asociația „Nimic de pierdut!” repetă măgarul. 
Permiteţi-mi să mă gîndesc. Propriu-zis am foarte 
mult de pierdut: pînă acum am pielea întreagă şi 
pîntecul mare. Dar fiind însă că mă tem mai mult decît 
de orice pe lume de lupi, iar aici e Brys-Brysinski, 
despre al cărui curaj am auzit multe, sînt gata să mă 
unesc cu voi! 


1 Cometa lui Halley - Cometa este un mare corp ceresc, 
care aleargă pe-o orbită foarte îndepărtată în jurul soarelui, 
formată dintr-o stea şi o rază luminoasă sau coadă. Marea 
cometă a lui Halley e vizibilă de pe pămînt în perioade 
anumite de timp, calculate de către celebrul astronom 
englez Edmund Halley (1656—1752). Halley a văzut aceas- 
tă cometă în anul 1682, apoi, în concordanţă cu prevederile 
lui, ea a mai apărut în anii 1759, 1835 şi ultima oară în 
1910, tocmai atunci cînd Sieroszewski scria basmul 
„Invalizii”. 

— Deci e în ordine! De ce stăm pe loc? Picioarele 
mi-au amorţit de-a binelea. Să pornim! Ce plăcere 
curioasă să te ude ploaia! se agită cocoşul. 

Au mers mai departe, stringîndu-se pe lîngă 
măgar, care, fie ce-o fi, îi apăra cu persoana sa şi cu 
laturile burţii ieşite în afară, de ploaie şi chiar de vînt. 

— Amabilul domn înţelege... că, deşi asociaţia 
noastră „Nu are nimic de pierdut”, fiecare a adus în 
ea ceva, pentru că fără aceasta nu există tovărăşie! 
trăncănea pisica politicos,  învîrtindu-se printre 
picioarele măgarului şi ferindu-se cu îndemînare să nu 
fie călcată de copitele greoaie. 

— Domnul Cocoşescu a adus un auz teribil de 
bun, eu - resturile vederii mele, iar domnul Brys- 
Brysinski - simţul mirosului... 

— Ce vorbă-i asta „resturi”? eu am adus întreg şi 
sănătos simţul mirosului! Vă rog să nu-mi schimbaţi 
cuvintele! se supără Brys. 

— N-am spus deloc aşa! se apără pisica. 

— Bine, am să vă împac. Vă ofer gustul meu ales, 
gîfii măgarul. 

— Ha, ha! S-ar găsi mulţi asemenea amatori! se 
veseli cocoşul. 

— În cazul acesta nu e vorba de aşa ceva, se 
amestecă blînd pisica. Stimatul domn are numeroase 
calităţi dorite foarte mult de asociaţia noastră! Glas 
puternic, figură arătoasă, comportarea plină de 
blîndeţe si seriozitate. Propriu-zis, pînă acum n-am 
avut preşedinte. Propun, stimaţilor membri, ca 
preşedinte al nostru pe domnul Clăpăug. 

— Mă încîntă foarte mult propunerea, dar... 

— Nici un „dar”! Ales în unanimitate! începură să 
strige toţi. 

Măgarul tot se mai codea, tot mai reflecta, 
mişcînd în întuneric din urechile enorme, cînd Brys 
lătră înverşunat: 

— Mai întîi de toate va trebui să ai grijă de viaţa 
noastră şi să rezolvi toate treburile cu oamenii şi 
poliţia. 

— Şi ce e mai important, trebuie să te gindeşti 
cum să ne procuri hrană şi adăpost! Da, da! cotcodăci 
cocoşul. 

— Hm... mormăi preşedintele. Mă îndoiesc că 
vom izbuti fără ajutorul omului. Cu timpul poate, cînd 
ne vom obişnui cu traiul liber... însă acum vă sfătuiesc 
să căutăm un om. 

— De mult am spus eu asta! co-co! ţipă cocoşul! 

— Pentru că sîntem tocmai la marginea pădurii, 
n-ar fi rău să trimitem pe cineva care, urcîndu-se într- 
un copac, ar putea să privească în împrejurimi, îi 
îndemnă pisica. 

— E drept, conveniră toţi şi se îndreptară spre 
întîiul copac de la margine, negru de atîta întuneric. 

Au trecut cu atenţie printre spini, păducei şi 
mărăcini de pădure, pentru că noaptea nu dai aşa de 
greu de vreo nenorocire. Sus, deasupra lor, foşneau 
crengile brazilor falnici. Se făcuse mai cald, în schimb 
era şi mai întuneric. Chiar pisica vedea acum prea 
puţin. Era o regiune foarte neplăcuta. Deodată 
cocoşul, care mergea înainte, se agită straşnic. 

— Cto, cto, cto?! 

Brys, fără să stea mult pe gînduri, o tuli la fugă 
pe drum înapoi, urlînd: 

— Lupii! 

După el gonea de-i scăpărau copitele domnul 
preşedinte, iar pe deasupra lor zbura, cu aripile 
întinse şi cu pliscul căscat, cocoşul. Pisica n-a reuşit 
să fugă, aşa că a sărit pe copac şi s-a apucat cu 
ghearele de ieşiturile tulpinii. Lupul era dedesubt; i se 
auzea cu claritate groaznica-i răsuflare. Intre timp, 
ghearele pisicii, tocite din cauza slujbei îndelungate, 
alunecau de pe copacul tare. Picioarele înţepenite de 
bătrîneţe slăbeau şi refuzau ascultarea. Nefericita 

creatură nu numai că nu putea să urce mai sus, dar, 
dimpotrivă, aluneca pe încetul tot mai jos spre gura 
deschisă a lupului. Atingea acum cu coada pămîntul şi 
aştepta, clipind des din ochi de spaimă, că în fiece 
clipă se vor înfige în spatele ei colții groaznici ai 
fiarei. Lupul totuşi nu se grăbea. Atunci pisica sări cu 
atenţie alături şi, nimerind între rădăcini, s-a ascuns 
într-o mică vizuină. Vizuina s-a dovedit a fi uscată, 
plăcută şi ospitalieră. Pisica prinse curaj, deschise cît 
putu mai larg ochii strălucitori şi se uită de jur 
împrejur. Nu era nici urmă de lup, în schimb, sub un 
copac, înfundat în scorbura putredă şi nu prea mare a 
trunchiului, dormea un băieţaş îmbrăcat sărăcăcios. 
El gifiia, gemea şi scîncea în somn, aşa că putea fi luat 
prin întuneric drept ceva mai rău decît un lup. 

Pisica se apropie, adulmecă pe necunoscut, îi 
ascultă respiraţia şi... i se aşeză pe genunchii rebegiţi 
de frig. Băiatul o atrase bucuros lîngă el, dormind mai 
departe. Între timp, asociaţia „Nimic de pierdut!” 
gonea pe drum în întrecere cu vîntul. In cele din 
urmă, cocoşul, pierzîndu-şi răsuflarea, se opri. 

— Sînt toţi? Unde-i pisica? Domnule preşedinte! 

— Ei!... trăncăneşte sănătos! Ce-mi pasă mie! 
mormăi zvîrlindu-şi picioarele mai departe măgarul. 

— Asta nu-i treabă! strigă cocoşul, simțind că-l 
părăsesc puterile. Să laşi un tovarăş la moarte 
sigură!... Doar am promis să ne ajutăm unul pe altul?! 

— Dar nu faţă de lupi! Totdeauna am avut grijă 
de integritatea pielii şi stomacului meu! demonstră 
măgarul. 

— Domniei tale ţi-i uşor să pretinzi acest lucru, 
pentru că în orice clipă poţi să te ridici în sus, la 
adăpost, ca un aeroplan! mirii Brys. 

S-au oprit totuşi şi şi-au întors nările împotriva 
vîntului. 

— Parcă nu se simte a lup, rînji Brys. Poate vi s-a 
părut? 

— Asta-i bună! Da' cine a dat primul semnal de 
fugă? se supără măgarul. 

— N-a fost semnal, ci numai avertisment! Era de 
datoria mea! Da' domnia ta primul ai întins-o la fugă. 

— Şi-apoi noi toţi sîntem datori prin regulament 
să-l urmăm pe preşedinte! Ce? Poate nu?! lătră Brys. 

— N-aveţi pentru ce să vă certaţi! S-a întîmplat, 
s-a întîmplat! îi linişti cocoşul. Mai bine chibzuiţi ce-i 
de făcut acum. 

— Cel mai bine ar fi ca tu, cocoşule, să mergi şi 
să vezi ce se întîmplă acolo. Iar noi vom rămîne aici, 
în rezervă, hotări măgarul. 

— Şi la momentul potrivit ne vom grăbi în ajutor, 
adăugă Brys încurajator. 

Cocoşul îşi făcu semnul crucii pe neobservate cu 
aripa dreaptă, oftă şi porni temerar înapoi. Se 
strecură încetişor pe sub desişul mărăcinilor şi, după 
stelele luminoase ale ochilor,  recunoscu, în 
întunecimea trunchiului gros, pisica. 

— A, dumneata aici? Da’ ce stai aşa? Noi ne-am 
neliniştit straşnic din cauza domniei tale... iar 
dumneata tragi la aghioase! Ai găsit un colţişor bun! 
Evident că lupul a fugit, speriat de tropăitul 
preşedintelui nostru... 

— Da’ nici n-a fost vreun lup! 

— Atunci cine gifiia aşa de grozav şi se foia pe- 
aici? 

— Un băiat. Doarme sub copac. Sărăcuţul a răcit 
îngrozitor. Tocmai îi încălzeam genunchii. 

— Nu ai nimic mai bun de făcut, chiar în 
momentul în care toată asociaţia caută continuu şi 
hotărît de lucru? Ei!? 

— Eu mă gîndesc cum să-l atragem şi pe el în 
asociaţia noastră. Închipuieşte-ţi, domnule Cocoşescu, 
ce lucru minunat ar fi un om, membru al asociaţiei 
noastre „Nimic de pierdut”! Ce mai afaceri vom putea 
întreprinde!... 

— Da, aşa-i. E adevărat! Straşnică treabă! 
Totdeauna am spus acelaşi lucru! Mă duc după 
ceilalţi, cotcodăci cocoşul. Veniţi, veniţi! Am găsit un 
om! 

— Ce tot spui? lătră cîinele. 

— Icha-cha-ichu! răgi bucuros domnul 
preşedinte, îndreptîndu-se la trap spre locul unde se 
afla cocoşul. 

Acesta îi duse sub copac. La lumina ochilor 
pisicii zăriră băiatul dormind. 

— Aşa mic!... se strimbă cîinele. Şi n-are nici un 
fel de încălțări, iar îmbrăcămintea-i numai zdrenţe. 

— Ai fi vrut neapărat un bogătaş! se revoltă 
cocoşul. 

— Bogătaşii au inimă de piatră! mieună 
conciliant pisica. Şi-apoi, nu dorm sub copaci, pe 
ploaie! N-am fi găsit niciodată vreunul. Consider însă 
că şi pe acest sărman ar fi bine să-l aducem în 
asociaţia noastră. Totdeauna omul e om! 

— Aşa-i, aşa-i! mormăi preşedintele, scăpînd 
botul pe piept de somn. Cine eşti, băiete? 

Băiatul se trezi şi se ridică strigind uşor. Pisica, 
aruncată, căzu la pămînt şi se rostogoli spre cîine, 
care îşi arătă dinţii din obişnuinţă şi chiar avea poftă 
s-o scarmene puţin. 

— Cine eşti? repetă cu aroganță măgarul. 

— Sînt Ias! lasiek orfanul! 

— Da' ce faci aici? 

— lertaţi-mă, sînteţi de la poliţie, am aţipit 
oleacă... Nu ştiam că nu-i voie. 

— Ha, ha! se veseli Brys-Brysinski. Se doarme 
numai acasă. 

— Nu sîntem poliţia, ci asociaţia „Nimic de 
pierdut!”, care caută pentru membrii ei o ocupaţie 
cinstită, muncă, cîştig, adăpost sau ceva asemănător. 
Poate că domnia ta ştii vreo îndeletnicire ca lumea, de 

exemplu pentru un măgar, pe lîngă vreun grădinar 
oarecare? 

— Sau pentru mult îndatoratul şi modestul 
cocoş? se amestecă pintenatul. 

— Sau pentru credinciosul, ireproşabilul cîine? 
adăugă Brys. 

— Sau pentru o persoană încă nu de tot bătrînă, 
mieună cotoiul. 

— Dacă tu însuţi nu ai ocupaţie şi adăpost, atunci 
poţi să te alături nouă, sfîrşi măgarul cu importanţă. 

— Ah, domnilor, aţi sosit la timpul cel mai 
potrivit! Vă voi fi recunoscător pînă la mormiînt, 
pentru că fierarul la care eram ucenic m-a alungat, 
şopti las. 

— Da' pentru ce? întrebă pisica cu compătimire. 

— Crede că lucrez prea puţin. Insă nu pot mai 
mult. Spune că mănînc peste măsură, iar eu totdeauna 
sînt flămînd. 

— Bine. Ai fost primit, te numesc secretarul meu! 
răgi măgarul. Şi-acum, secretarule, chibzuieşte cum 
să obţinem adăpost cald pentru astă noapte şi ceva de 
mîncare! 

lasiek se scărpină în cap. 

— Socot că e cel mai bine să mergem... la casa 
pădurarului. Padurăriţa e grasă şi bună, poate că se 
va îndura de noi. | 

— Da, aşa-i! Insă pădurarul e iute la mînie şi are 
bici lung. Ştiu eu ceva despre asta! chelelăi Brys- 
Brysinski. 

— Nu mai avem de ales, hotărî măgarul. E 
departe de aici? 

— Nu, nu-i departe. Trebuie urcată pisica pe 
copac să se uite în ce parte se zăreşte lumină. 

— Sau poate e mai bine să zbor eu? se oferi 
Cocoşescu. 

— Zboară, vorbi proaspătul secretar, ridicînd 
cocoşul. 

La acest glas vesel îndrăzneala îi prinse pe toţi, 
iar cînd din vîrful bradului cocoşul anunţă că vede o 
lumină puternică şi că nu-i deloc departe, porniră cu 
toţii în direcţia arătată. 

Îndată vremea se schimbă, ploaia stătu, vîntul se 
potoli şi pe cer luciră stele. 

Curînd se aflară în faţa unei clădiri mari, 
posomorite, în ale cărei geamuri pîlpiiau lumini. li 
miră totuşi faptul că geamurile erau deschise, iar prin 
încăperi se vedeau umblind chipuri cu pălării şi şepci 
pe cap. 

— Ce-i asta? Nuntă?! întrebă cocoşul. 

— Mai curînd înmormiîntare! mieună pisica. 

Atunci, dintr-un geam, zbură o pungă mare. 

— Linişte! Is hoţi!... şopti lasiek. 

— Hoţi? Să încep pe dată să latru! se zborşi Brys. 

— Ei! Eşti prost! O să te mai şi împuşte! Nu vezi 
că au flinte cu ei? Ştiţi ce: eu mă gîndesc să ne 
convingem bine ce este, pentru că s-ar putea să nu fie 
hoţi, ar putea fi vorba de un incendiu... Să facem deci 
aşa: Fiindcă temelia e înaltă şi e greu să ne căţărăm 
pe zid, să stea măgarul lîngă perete, pe măgar să sară 
cîinele, pe cîine pisica, iar pe pisică cocoşul. Acesta vă 
va putea spune tot ce vede şi atunci, dacă sînt hoţi, 
măgarul să zbiere la comandă cît îl vor ţine puterile, 
cîinele să latre, pisica să miorlăie, iar cocoşul să 
cotcodăcească. Eu voi fluiera, voi pocni şi voi striga: 
„Prindeţi-i”. Hoţilor nu le place asta. Ştiu, fiindcă nu o 
dată a trebuit să merg cu şperaclul ca să deschid 
broaştele pe care le stricau ei. 

— Admirabil! se învoi măgarul. Eu m-am şi 
aşezat! 

Îndată cîinele, cu ajutorul lui lasiek, se căţără pe 
măgar, fixîndu-se pe greabănul lui slab, în spatele 
cîinelui băiatul potrivi pisica, iar pe pisică zbură 
cocoşul. Acesta se uită prin geam căci, din prudenţă, 

se furişaseră sub un geam închis, şi să cadă grămadă 
de spaimă, nu alta. 

— Olei! Ajutor! Ce de hoţi! Sînt vreo şase! Şi 
printre ei, ia uitaţi-vă, e chiar gospodarul meu! Mă 
recunoaşte! N-o să cotcodăcesc! Nu pot! 

— Trebuie! strigă lasiek de jos, altfel toţi vom 
pieri! Hei, gata: unu, doi, trei! Cît vă ţin foalele! 

Măgarul se încordă, se umflă ca un butoi şi mugi 
cît mai gros, ca dintr-un trombon de alamă; Brys, 
căscînd botul cît o uşă de cîrciumă, urla, lătra, ca şi 
cum ar fi văzut o haită de lupi, pisica miorlăia 
speriată, apucîndu-se cu ghearele de laţele cîinelui, 
iar cocoşul ţopăia pe movila vie şi mişcătoare, scutura 
din aripi şi cotcodăcea de groază ca niciodată. 

— Prinde-l, ţine-l! Tiu, tiu, tiu! striga, cînd cu o 
voce subţire, cînd groasă, fluiera şi pocnea Iasiek. 

În casă se făcu linişte, la geam apăru o faţă cu 
mustăţi. Dar zgomotul şi bătăile de aripi se repetară. 
Atunci hoţii începură să sară iute printr-o fereastră 
deschisă, în curte, ca broaştele: hop! hop! hop! 

După o clipă umbrele lor se pierdură prin gard şi 
se putea auzi numai în depărtare zdupăiala picioarelor 
care fugeau. 

— Acum, linişte! opri lasiek pe tovarăşii săi 
înveseliţi, care voiau să mai repete concertul. Repede, 
veniţi, să facem orînduială în casă. 

Au intrat, au închis casa, au încuiat uşa cu cheia, 
au stins luminile de prisos şi au lăsat aprinsă numai o 
lumînare. S-au uitat în camera în care totul era 
răvăşit, scos din dulapuri, din sertare şi bufete, pe 
podea şi pe masă. Pe masă se aflau păhărele, pahare 
mari, o carafă cu vodcă, sticle de bere, pîine tăiată şi 
sfărimată, unt şi un cîrnat din care muşcase cineva. 

— A rămas puţin şi pentru noi! Co-Co! cotcodăci, 
cu mulţumire, cocoşul, culegînd firimiturile. 

Pisica se strecură pînă la unt, Brys obţinu o 
bucată de salam, iar pe deasupra mai găsi oase 

aruncate de la friptură, cu care se apucă pe dată de 
luptat, pe sub pat şi pe sub masă. Ias îşi tăie pîine şi-şi 
croi felii din cîrnat. Numai măgarul se uita cu tristeţe 
la cei care mîncau, clăpăind din urechi şi slobozind 
buza de jos. 

— Ai, pînă una-alta, coaja de piine, iar apoi vom 
căuta ceva şi pentru tine, îl îmbărbătă Ias. 

După ce au mîncat, băiatul i-a chemat în curte, a 
dat poruncă să fie păzită poarta, iar el, cu mare 
greutate, a tîrît punga înapoi în casă. Pe urmă a 
aruncat din şură o legătură de fîn pentru măgar şi s-a 
întors cu tovarăşii lui înăuntru. N-a mai închis uşa, 
pentru că poate pădurarii aveau să revină acasă pînă, 
la ziuă. Doar cîinelui i-a poruncit să se culce în prag. 

— Restul să se culce pe unde vrea! Să vă amintiţi 
însă că, îndată ce voi şuiera, aveţi a vă apuca pe loc 
de treabă: veţi mugi, tropăi, urla sau cotcodăci! Iar 
domnia ta, domnule preşedinte, să dai şi cu copitele! 

— Bine, se învoiră animalele. 

Cocoşul zbură pe marginea dulapului, pisica se 
aranjă în cenuşa caldă din cămin, cîinele se lungi pe 
prag, iar măgarul se întoarse în curte aproape de şură 
şi se apucă de mestecat. lasiek se întinse şi el în 
odaie, pe laiţă. Peste cîteva momente toţi dormeau cu 
poftă. 

Între timp, hoţii nu fugiseră departe. Auzind că 
zgomotul s-a întrerupt şi că nu-i urmăreşte nimeni, s- 
au oprit, la fluierătura şefului, s-au adunat grămadă 
şi-au început să discute: 

— Ce-a mai fost şi asta? 

— Dracul ştie! Vreo stafie! De-abia mă uitasem la 
ea şi deodată: hîţ la ochi! Cioc de uliu, mustăţi ca 
nişte mături... Lovea cu ele în geam şi se zborşea la 
mine ţopăind!.... Era aşa de mare că, deşi temelia 
casei e înaltă, ajungea cu căpăţina mai sus de 
fereastră. O doamne! Şi-acum îmi bate inima de frică, 
povestea unul. 

— Dar vocea! Cred că nu va suna mai rău 
trimbiţa Arhanghelului Mihail în ziua judecății de- 
apoi! M-a cuprins frigul, nu alta! 

— Şi totuşi, uitaţi-vă acum s-a făcut linişte, s-au 
stins luminile, cu toate că pădurarul încă nu s-a întors, 
căci s-ar fi auzit duruit de căruţă, a observat şeful. 

— Ehei!... Pe degeaba am aruncat atîta pradă, 
atît argint, îmbrăcăminte bună!... Şi cînd colo, ce mai? 
Vreo vedenie, vreo stafie! Tfu! se amestecă cel mai 
tînăr. 

— Atunci, du-te, dacă eşti aşa viteaz, şi adu 
măcar pungoiul pe care l-am azvirlit prin geam! 

— Ce, credeţi că nu merg?! Voi merge! se 
aprinse tinerelul. Dar voi să mă aşteptaţi aici... 

— Sigur c-o să aşteptăm. Numai grăbeşte-te, 
pădurarul încă nu s-a întors. Nu peste multă vreme se 
face ziuă! 

S-a dus hoţul încetişor spre casă, a trecut poarta 
cu bine şi a înconjurat clădirea, căutînd pungoiul. Nu 
l-a găsit, dar pofta hoţească pusese stăpiînire pe el, 
aşa că începu să se caţere pe din dos, încercînd 
geamurile şi uşile dacă sînt închise. Uşa de la 
bucătărie se deschise. Se furişă înăuntru, ascultă; 
linişte. Merse mai departe, aceeaşi linişte. Deschise 
uşa de la club, de acolo venea parcă o gifiială uşoară, 
dar nimic mai mult. Scăpără un chibrit care pîlpii şi se 
stinse, scăpără altul, la fel. Inţelese că i s-au udat în 
pădure pe timpul fugii prin tufişurile plouate. Se uită 
şi văzu că în sobă lucesc nişte cărbuni. Merse şi puse 
chibritul pe ei. Nu erau însă cărbuni aprinşi, ci 
pupilele ochilor pisicii. Cînd a atins-o la ochi, pisica s- 
a speriat, s-a stropşit, a vrut să sară din sobă şi, în 
întuneric, s-a repezit drept în faţa aplecată a 
tilharului. În acelaşi timp, cocoşul, deşteptat din 
somn, scutură înfricoşător din aripi şi cotcodăci pe 
tonul său cel mai gros: 

— Cto-to! Cto-to! 

Speriat, hoţul aruncă cu greutate pisica de pe el 
şi alergă spre uşă, dar în prag Brys-Brysinski îl înhăţă 
de picior. 

— Doamne, Dumnezeule, fie-ţi milă de mine! 

Sări ca din puşcă, complet prostit, fără 
cunoştinţă. Gonit de urletele animalelor şi de 
strigătele lui lasiek din casă, se grăbi în partea opusă 
porţii şi dădu peste măgar. Acesta îşi aminti bine 
poveţele lui lasiek şi nu-şi economisi copitele. 

— O, doamne, doamne, peste tot numai draci! 
gemea hoţul, fugind cît îl ţineau picioarele spre 
pădure. 

Tovarăşii lui, auzind dinspre casă zarvă 
neobişnuită, gemete şi strigăte care nu mai încetau, 
crezură că-i vorba de vreo urmărire şi-o tuliră care 
încotro. 

Pe drum, în acest timp, venea acasă cu căruţa 
pădurarul. Zărind oameni care se furişau în pădure şi 
care, la vederea lui, s-au întors din drum, bănuind că-s 
braconieri sau hoţi de lemne, a înhăţat puşca şi a 
strigat: 

— Stai că trag! 

Fiindcă au continuat să fugă, a tras în aer ca să-i 
sperie. Atunci, ultimul din fugari s-a oprit şi-a căzut în 
genunchi: 

— Iertaţi-mă, n-am să mai fac niciodată! 

— Ce-i cu tine, Woitek, de alergi prin pădure fără 
şapcă? întrebă pădurarul, recunoscînd un argat din 
cătunul vecin. Urcă repede în cotiugar! 

Flăcăul se ridică şi, şchiopătind, se urcă în 
căruţă. 

— Să nu vă duceţi spre casa dumneavoastră că 
acolo s-a aciuat dracul, icni în cele din urmă cu 
groază. 

— Ce tot vorbeşti? Ce ţi-a mai trăsnit prin cap? 
Nu cumva te-ai îmbătat?... Ce faci pe-aici şi cine erau 
acei care fugeau o dată cu tine? 

— Vai de capul meu de orfan!... Om bun, rău am 
făcut eu şi ei... gemu Woitek. Pentru asta au venit 
dracii şi-au vrut să ne ia... Ceilalţi au fugit şi pe mine 
m-au lăsat. M-au trimis a doua oară la iadul acela!... 
De-abia mă mai ţin în viaţă... M-au schilodit, n-aş fi 
putut fugi nici o sută de paşi mai departe!... O, ne- 
fericitul de mine... Faceţi cu mine ce vreţi, ucideţi-mă 
chiar... Numai nu mă mai  duceţi la casa 
dumneavoastră... Acolo e o fiară îngrozitoare. Ochiul 
omenesc nu poate să îndure vederea ei... 

— Hii, deee! gifii pădurarul, îndemnînd caii. 
Vino-ţi în fire, omule, ce tot trăncăneşti! 

— De unde-avea să apară monstrul acolo! îl 
domoli pădurăriţa pe argat. 

— Mai ştiu eu?... Poate-i balaurul de la Wawel! 
scînci Woitek. 

La cîtva timp după aceea au intrat în curte. 
Pădurarul îndrumă caii spre şură, iar el, ducînd cu o 
mînă puşca iar cu alta pe Woitek de guler, se îndreptă 
spre casă. 

— Hai, hai! striga la argatul care se împotrivea. 
E treabă necurată la mijloc! Trebuie să vedem şi s-o 
lămurim la lumina zilei! 

După ei mergea pădurăriţa în mînă cu un polonic 
mare, de-abia cumpărat de la iarmaroc. 

Brys a simţit pe pădurarul cu cunoscutul bici 
scurt şi s-a tras repede la o parte din drumul lui. 
Pisica s-a pitulat sub laiţa pe care se afla lasiek. 
Acesta, trezit de intrarea oamenilor şi de aprinderea 
luminii, s-a ridicat şi-şi privea temător zdrenţele. 
Numai cocoşul mai dormea liniştit pe marginea 
blidarului. 

Cînd s-a aprins lumînarea, ochilor miraţi ai 
gospodarului li s-au înfăţişat straie împrăştiate, 
lucruri strînse în legături, dulapuri întredeschise, 
sertare şi bufete răvăşite şi, în fine, oaspeţi curioşi 
nepoftiţi. Cel mai mirat însă fu Woitek: 

— Lăudat să fie bunul Dumnezeu! mormăi 
uitîndu-se speriat prin cameră. 

— Ce înseamnă asta? Au fost hoţi!... Uită-te, 
Marie,  totu-i  de-a-ndoaselea şi redingota mea 
bleumarin călcată în picioare! Ce-i asta! strigă furios 
pădurarul. Farfurii sparte! Pînza scoasă afară din 
ladă... O, doamne! Ce încurcătură grozavă au făcut? 
Cum am să pot să mai găsesc ce-o să caut?... De bună 
seamă că multe s-au şi pierdut! Au mîncat şi-au băut 
ca acasă la ei! se miînie iar pădurarul. Vorbiti, 
pungaşilor, ce-i cu voi! De sigur că tu eşti o 
lepădătură hoţească. Spune repede cine-a fost aici? se 
adresă, înroşindu-se şi scăpărînd din ochi, lui Iasiek. 

— Nu, nu, nu noi! încercă să se apere băieţaşul. 

— Dar cine? Tu cine eşti? A, de la fierar! Ai venit 
cu şperaclul, nu? Vă cunosc eu, derbedeilor! Ce faci 
aici? Spune, hai, spune, de ce-ai venit noaptea la atîta 
depărtare de fierărie? Vorbeşte mai repede! Şi turma 
asta a ta, dobitoacele, astea, ce faci cu ele?!... 
Vorbeşte că altfel te omor! se stropşi iar pădurarul cel 
gros. 

Strîngea din pumni, în timp ce mustăţile mari i 
se încovoiau şi i se urcau ca două vipere. Pădurăriţa l- 
a tras însă pe la spate de mînecă. j 
_ — Linişteşte-te, Matei, mai aşteaptă. Iți spun! 
Închide-i deocamdată în cameră. Şi pe Woitek cu ei, 
că se uită urit la dînşii... Miine o să aflăm totul, iar 
acum ajută-mi să adun lucrurile şi să le numărăm, ca 
să vedem ce lipseşte. Vom şti pe urmă ce să căutăm. 
N-o să fugă, închide-i şi zăvorăşte bine uşa, să stea 
acolo! Miine o să chemăm vecinii, pe primar şi pe 
judecător, să facă dreptate. E timpul să distrugem 
plaga asta a hotilor în ţinutul nostru... E bine că i-am 
prins. 

Tot mai vorbea, cînd din ogradă s-a auzit un 
muget groaznic, la auzul căruia săracul Woitek s-a 
îngălbenit, tremurînd ca frunza de alun. 

— Da' ce-i! Au adus cu ei şi un măgar! Voiau să 
încarce totul şi să ducă, se biîrzoi şi mai rău pădurarul. 
Ei, marş la mititica! ţipă, întorcîndu-se spre lasiek şi 
tovarăşii lui. 

L-a împins mai întîi iute în cămara întunecoasă 
pe Woitek şi-apoi arătă cu mîna către lasiek, după 
Iasiek se vîrî umil Brys, pe urmă lîngă ei se strecură 
pisica; la sfîrşit păşi mîndru cocoşul, scuturînd creasta 
pleoştită. In libertate rămase numai măgarul, dar şi pe 
el îl legă pădurarul cu o funie de gard. 

Trist şi-au petrecut noaptea arestaţii în cămară. 
Woitek înjura de mama focului, plîngea, ameninţa. 
Pînă la urmă însă s-a întins pe podea şi a început să 
sforăie, răspîndind în jur miros de vodcă şi bere. Ias, 
cuibărit într-un colţişor, mîngiia timid animalele de 
lîngă el şi le încuraja. 

— Nu vă temeti! Vom spune la judecată adevărul. 
Nu ne pot face nimic, pentru că noi n-am făcut 
nimănui nici un rău. 

— Numai că eu am cam pătat dulapul 
pădurăriţei... se văicări cocoşul. 

— Dar osul, osul pe care l-am tîrît pînă sub pat? 
N-o să scap prea uşor! se căina cîinele. 

— Oamenii cîteodată ştiu să te aducă la sapă de 
lemn şi fără motiv, mieună pisica încetişor. 

— Se înţelege, se întîmplă multe în lume, dar 
judecata e judecată. Totdeauna e mare ruşine pentru 
judecător să facă nedreptate. O să vorbim, o să ne 
apărăm. Aduceţi-vă aminte să spuneţi totul de la 
început. 

— Dacă o să mă întrebe, n-am să evit nimic! 
cotcodăci cocoşul. 

— Întocmai, întări lasiek. O să ne ajutăm unul pe 
altul, doar sîntem în asociaţie! 

Se lipiră unii de alţii şi adormiră adînc, obosiţi de 
aventurile nopţii. N-au auzit nici vorba oamenilor, nici 
uruitul căruţelor care se adunau. N-au văzut razele 

soarelui, care ca un snop de aur se furişau, printr-o 
mică ferestruică, în cămara întunecoasă. Au visat 
visuri fericite. lasiek se vedea în încălțări întregi, în 
îmbrăcăminte călduroasă, mergind cu cărţi la şcoală. 
Cocoşului i se părea că e tînăr din nou, că-i cu creasta 
țanţoşă, că salută în fiecare zi zorile cu glas 
recunoscător şi prevesteşte vremea fără greş. Cîinele 
visa un os mare cît o casă, cu zgîrciuri multe şi dulci, 
iar pisica îşi închipuia că din nou o iubeşte gospodina, 
ca pe vremurile cele vechi şi bune. 

Atunci uşa s-a deschis larg şi prin ea irupse 
lumina şi căldura. 

— Ei, veniţi încoace, vinovaţilor, zbîrnii glasul 
aspru al pădurarului. Mai întîi cocoşul! 

Pasărea  semeaţă se prezentă cu curaj, 
desfăcîndu-şi larg picioarele împodobite cu pinteni şi 
scuturînd mîndră din coadă. 

În spatele mesei, la mijloc, stătea judecătorul 
comunei, alături  asesorii, restul erau ţărani. 
Gospodarii mai în vîrstă stăteau pe bănci, cei mai 
tineri, strînşi într-un semicerc, în picioare. Chiar fetiţa 
şi copiii se uitau cu curiozitate de după mamele, taţii 
sau fraţii lor, se căţărau pe geamuri, pe mese, se 
prindeau pînă şi de dulapuri. Era un lucru interesant 
judecata acestei bande de hoţi periculoşi, care de 
mult făceau ravagii prin împrejurimi. Nu numai unui 
gospodar i se făcuse cunoscută. Intrarea cocoşului a 
fost întîmpinată cu murmur de uimire. 

— Faceţi linişte! strigă celor adunaţi aprodul 
judecătoresc. 

— Numele? întrebă cu seriozitate, pe acuzat, 
judecătorul. 

— Co! Co! Co-co-şescu! 

— Cîţi ani ai, domnule Cocoşescu! 

Cocoşul trase cu coada ochiului neliniştit în 
partea fetelor şi muierilor şi se frămînta de pe un 
picior pe altul. 

— Nu aşa de mult! Nu chiar aşa de mult... Dar 
dacă domnul judecător îmi îngăduie, am să povestesc 
totul de la început. 

— Bineînţeles, chiar te rog, numai pe scurt! 

— Da, da! Pe scurt... cît se poate de scurt! Deci 
să încep din momentul cînd pentru prima oară am 
simţit că trăiesc. Mă găseam în strimtoare, coaja oului 
îmi strîngea aripioarele şi picioruşele, însă capul mi se 
mişca liber. Am lovit cu ciocul drept înainte şi-am 
făcut o gaură, am mai lovit o dată şi-am spart coaja pe 
o mare suprafaţă, prin care a început să pătrundă lu- 
mina. Mi-am adunat toate puterile şi-am întins 
aripioarele. Au căzut bucăţile tari de coajă de ou. 
Eram liber! Frigul m-a obligat totuşi să mă adăpostesc 
cît mai repede în puful cald al mamei. După o clipă 
însă mi-am scos capul de sub aripa ei şi-am observat 
că nu eram singur, că peste tot se vedeau, de sub pe- 
nele mamei, căpşoarele galbene sau codiţele fraţilor 
mei. Mai tîrziu a venit gospodina, ne-a strîns într-o 
sită şi ne-a dus într-un loc unde era căldură şi lumină 
de la soare... Pe-o scîndurică se aflau în faţa noastră 
firimituri albe şi galbene... Am început să ciripim de 
bucurie, iar mămuca noastră a cotcodăcit de cîteva ori 
şi-a ciugulit din firimituri. Am făcut îndată la fel. Ce 
mai firimituri dulci! Erau din ouă fierte! 

— La ordine, la ordine! Vă rog să scurtati, strigă 
aspru judecătorul. 

— Ce, nu sînt în problemă, stimaţi domni? se 
întoarse cocoşul spre ascultători. Doar povestesc 
despre mine! 

— Da, însă asta nu ne explică deloc în ce chip ai 
ajuns noaptea, pe vremea rea, deasupra dulapului din 
casa pădurarului! 

— Încetul cu încetul venim şi acolo, se apără 
cocoşul. 

— Nu avem timp pentru „încetul”! Mai sînt multe 
persoane rămase pentru ascultat. Vă rog să vă grăbiţi. 

— În cazul acesta, adăugă cu întristare cocoşul, 
în cazul acesta... ce să mai povestesc?... Cît am fost 
tînăr, cît am avut simţiri în corp, le cîntam oamenilor 
la miezul nopţii să meargă să se culce; în zori, ca să se 
scoale la lucru; cîntam la schimbarea vremii, 
prevesteam ploaia, anunţam apariţia soarelui... Ziua 
păzeam găinile şi puii lor, de cîini şi de ulii, noaptea 
de jderi, vulpi şi dihori. Munceam conştiincios, cît mă 
țineau puterile. Aveam voce frumoasă, coada aurie. 
Toţi spuneau că arăt ca un prinţ şi cînt ca un dascăl. 

— La subiect, la subiect. Cum de-ai ajuns la 
pădurărie?! îi reaminti judecătorul. 

— Îmbătrînisem! cotcodăci cocoşul. Au început 
să mă doară mereu oasele, nu numai la schimbarea 
vremii; mi se întîmpla să greşesc... Gospodarul s-a pus 
pe înjurături şi pe aminţări, zicînd că o să dea poruncă 
să fiu tăiat. De frică, greşeam şi mai rău. Nu mai 
dormeam noaptea şi cîteodată mi se părea că-i ziuă în 
toiul nopţii... îmi tocisem vocea, odinioară atît de 
plăcută, iar gospodarul, venea la coteţ şi arunca de 
răutate în mine cu hîrburi şi reteveie. De spaimă, de 
umflături, de gînduri, m-am prostit cu totul. Din cauza 
lacrimilor am orbit. Inţelegeam că nu mai este nici o 
scăpare şi mă pregăteam pentru moartea apropiată de 
groaznicul cuţit... Din fericire m-a salvat faptul că 
eram prea slab. Gospodina, prinzîndu-mă şi ciupindu- 
mă ici şi colo, m-a azvirlit peste poartă, zicînd: „Cară- 
te, slăbănogule ce eşti! De tine îşi rupe dinţii şi 
cîinele! Strici grăunţele de pomană!” Doamne, 
Dumnezeule, parcă multe grăunţe îmi trebuiau?... 
Domnilor judecători, o mînă... un pumnişor!... Însă ce 
aveam de făcut? In seara aceea m-am dus totuşi 
acasă, dar coteţul era închis, iar casa încuiată. Atunci 
m-am adăpostit în pod. Dimineaţa m-au gonit fără milă 
şi de-acolo, iar gospodarul şi copiii din sat m-au 
fugărit cu mult tămbălău, aruncînd cu bețe şi cu 
pietre după mine şi ameninţindu-mă cu bastonul. 

După toate acestea am înţeles că trebuie să plec în 
lume pentru a cerşi o bucată de pîine. Cu inima grea, 
de pe vîrful gardului, m-am mai uitat o dată la satul 
părintesc şi-apoi am pornit-o pe drum înainte. Ploua, 
era frig, se apropia seara. Din fericire am întîlnit-o pe 
doamna Pisică, pe urmă s-a întovărăşit cu noi domnul 
Cîine  şi-apoi domnul Măgar... Am întemeiat o 
asociaţie de ajutor reciproc. i 

— Da’ asta ce mai este? Incuviinţare ați avut? 
întrerupse ameninţător primarul rotofei. 

— E interesant. Asociaţie de hoţi! Şi mai 
departe? întrebă ironic judecătorul. 

— Ce mai vorbă! Se vede cît de colo că ele cel 
mai mare şef de hoţi, vociferau ascultătorii. 

Cocoşul tăcea. Privea însă la cei adunaţi cînd cu 
un ochi cînd cu celălalt. 

— Vă rog să mă iertaţi, domnilor, mai multe n-am 
a vă spune, deoarece văd că pot să expun la pericol pe 
colegii mei! vorbi la urmă, cu glas tremurat, dar cu 
multă demnitate. A 

— Ia uitaţi-vă la el, ciugulitul de găini! Incă se 
mai fandoseşte! strigau cei prezenţi. 

Judecătorul făcu un semn cu mîna. 

— Liniştiţi-vă! tună cu basul său aprodul. 

— Bine, bine. Poţi să nu vorbeşti. Vina ta e destul 
de clară. Ai fost leneş şi obraznic, iar cînd pentru asta 
te-au pedepsit în loc să lucrezi te-ai urcat pe dulap în 
locuinţă străină. Restul o să aflăm de la alţii. 
Conduceţi-l la arest şi ţineţi-l sub pază puternică! Să 
intre următorul! 

S-a dat într-o parte uşa de la cămară şi s-a 
apropiat, modestă, pisica. 

— Miau, miau! se plecă politicoasă de jur- 
împrejur. 

Atunci o muiere strigă cu toată puterea : 

— Ia uitaţi-vă la ea! E şi dînsa aici! Cunosc potaia 
asta. E a mea! Stricătoare cum nu se mai află. Mi-a 

vărsat strachina cu lapte şi mi-a irosit aluatul de 
prăjitură. 

Pisica se întristă, rostogoli ochii rotunzi şi nici nu 
se mişcă din loc. Văzînd touşi că n-o bate nimeni, îşi 
reveni în fire cu încetul. 

— Cîţi ani ai, unde te-ai născut, cum te numeşti? 
întrebă judecătorul. Răspunde cum de te aflai în casa 
pădurarului, noaptea, în tovărăşia cocoşului, cîinelui, 
haimanalei de lasiek şi a hoţului de Woitek. 

— Cît timp am fost tînără, începu încetişor pisica, 
le-am slujit oamenilor cu credinţă. Am muncit cît mă 
țineau puterile, prindeam şoareci, mă luptam cu 
şobolanii. Nu eram deloc leneşă, îmi îndeplineam 
îndatoririle bucuroasă şi chiar mă jucam cu copiii 
gospodarului, cu toate că nu-mi intra în obligaţii. Nu 
rareori distram şi pe gospodari cu săriturile şi 
ghiduşiile mele. Era un timp cînd aveam mare trecere 
la gospodină. Imi dădea voie să mă încălzesc pe 
prichici, iar iarna să mă aciuiez pe cenuşa caldă din 
sobă. Primeam într-un hîrb lapte care, împreună cu 
şoarecii prinşi de mine, mă ţinea în bună stare; ba 
erau chiar momente, primăvara şi vara, cînd mă 
îngrăşam. Se întîmpla să dau peste vreun cuib de 
vrăbii sau să înhaţ vreo păsărică neatentă de atita 
cîntat. 

— Hm, hm! Ceva ştim noi despre asta. Te pricepi 
să sustragi şi ouă de sub găină! mormăi primarul. 

— Ce să ascund, se mai întîmpla! Cu toate 
acestea eram iubită şi copilaşii gospodinei veneau să 
se joace cu mine, nu cum făceau cîinii din sat. În 
dizgrație am căzut din cu totul alte cauze şi de-abia în 
ultima vreme. Au început să-mi  înţepenească 
picioarele. Nu mă dor şi sînt întregi, însă mi-i greu să 
mă scol, nu mă pot întoarce repede şi am oroare de 
sărituri. De acest lucru au aflat pe dată şoarecii şi au 
pornit să-şi facă de cap prin casă. In fiecare zi se 
găsea ceva ronţăit. Azi apărea o bucată de pîine cu o 

gaură aşa de mare c-ar fi putut să intre acolo o pisică 
cu pisoi cu tot, mîine în cămară se găsea o halcă de 
slănină roasă sau lada cu grăunţe măcinate şi 
murdărite. Se apucaseră, blestemaţii, să roadă chiar 
pielea hamurilor din gospodărie. Cum s-a năpustit 
stăpînul cu multă gălăgie asupra femeii lui, îndată şi 
ea către mine: „Leneşo, parazito, doar cloceşti şi îţi 
încălzeşti pîntecele! Jos din sobă! Jos de pe cenuşă!” 
Uitaseră cîţi ani le-am apărat avutul de pagubă. Dar 
ce să faci! Sîntem cu totul în puterea omului! 

— Numai asta vă mai ţine la respect, leneşo! se 
stropşi grasul primar. 

— Nu mi-au mai dat lapte şi de aceea au prins să- 
mi scadă puterile. Pentru că nu mă mai lăsau în sobă, 
înţepeneala picioarelor s-a accentuat şi chiar ochii 
începură să-mi înoate în lacrimi din pricina 
guturaiului. Din ce în ce mai rău şi iar rău. Şoarecii îşi 
băteau de-a dreptul joc de mine. Veneau anume aşa 
de aproape, că să leşin nu alta de pofta lor, şi cum 
săream, dispăreau... Hiîţ şi atîta! Umblam şi mă tîram 
pe podea cu picioarele astea ţepene de parcă cineva 
mi-ar fi încleiat coji de nuci sub labe. De-a dreptul 
disperare! Gospodina era turbată. Nu mă mai mîngiia 
niciodată, nu mă dăruia cu un cuvînt bun, nu mă 
încuraja, iar gospodarul nu mă mai întîmpina; mă 
înghesuiam prin colţuri. Chiar cînd prindeam vreun 
şoarece şi mă arătam cu el în faţa stăpînilor, purtîndu- 
l în gură, nu mă întîmpinau cu glume vesele ca 
odinioară. Numai se mirau: „Uitaţi-vă la ea, l-a prins 
în sfîrşit! A dat găina chioară peste grăunţe!” 

— Co-co! Ce proverb idiot! întrerupse ironic 
cocoşul. N-ar fi mai bine să spună: A nimerit orbul 
Cracovia?! 

— Faceţi linişte! strigă cu voce de bas aprodul. 

— N-am vrut să supăr pe colegi, se justifică 
pisica. Voi vorbi mai departe. Din cauza umezelii şi 
frigului acelor colţuri prin care rătăceam, îmi mergea 

din ce în ce mai prost, iar din cauza bătăilor şi 
lipsurilor, mă dureau cumplit oasele şi tendoanele. De 
altfel nici nu voiau să se mai îndoaie. De foame 
slăbisem groaznic, iar din frică faţă de ciubota 
gospodarului îmi pierdusem complet umorul, aşa de 
necesar în meseria noastră. Mi-era atît de rău! Într-un 
timp am vrut chiar să mă înec în hîrdăul cu apă, dar 
cînd m-am gîndit ce va face cu mine gospodina, dacă 
mă va găsi acolo, atunci, dintr-o singură săritură, m- 
am vîrît în colţul cel mai întunecos. Deodată dăduse 
norocul peste mine, pentru că nimerisem la 
deschizătura vizuinii, pe care o căutasem, cu atîta 
osteneală, multe săptămîni. Era uriaşă, ca poarta de la 
intrare! Şi eu obosisem atît, orbecăind după nu ştiu ce 
găurele! Pe loc mi-a revenit bunul umor, „Aşteptaţi, 
am să vă plătesc eu, creaturi vătămătoare, toate 
loviturile de cizmă ale gospodarului, toate insultele 
gospodinei şi blestemele vecinilor!” Am prins cîţiva 
şoareci şi s-a făcut pace. Nu se mai vedeau şi nici nu 
se mai auzeau alţii. Dacă gospodarii ar fi înfundat 
gaura cu sticlă pisată, ar fi fost linişte un timp mult 
mai îndelungat. Însă stăpînii nu mai erau atenţi la 
şoareci, se obişnuiseră numai să mă batjocorească pe 
mine. Trebuia deci să-mi încordez mai departe 
picioarele bătriîne, să alerg ca nu cumva să se 
cuibărească în vizuină noi dăunători. Noaptea mă 
trezeam adesea tulburată şi ascultam cu inima 
palpitînd dacă nu rod pe undeva şi dacă n-o să intre 
iar în lucru cizma gospodarului... Şi, imaginaţi-vă, o 
dată, în plină zi, în prezenţa ambilor stăpîni, văd cum 
un şoricoi cenuşiu se furişa pe marginea unei 
străchini mari cu lapte şi cum apoi s-a aplecat şi-a 
început să bea. Numai coada îi atîrna în afară. 
Fierbeam, nu alta. M-am tras pe aproape şi-am sărit 
ca în timpurile cele bune. Am măsurat distanţa cu 
precizie şi l-aş fi prins, pe Dumnezeul meu, dacă, din 
prevedere faţă de înţepeneala picioarelor, nu m-aş fi 

sforţat prea tare. Cînd colo, picioarele, de data asta, 
parcă înadins, din răutate, s-au comportat admirabil 
şi, în loc să cad pe şoarece, am căzut în strachina cu 
lapte. M-a inundat moartea albă! Miorlăiam cu 
disperare. In aceeaşi clipă, mîna puternică a 
gospodarului m-a înhăţat de pielea de pe spate şi m-a 
ridicat sus în aer. Fără voie mi-am înfipt ghearele de 
la toate cele patru labe, am deschis larg ochii şi botul 
plin de lapte şi mi-am pleoştit urechile, apărîndu-le de 
lichidul care se prelingea. Ce-a fost mai departe, nu- 
mi mai amintesc! Se pare că am zburat pe sus şi pe 
urmă am căzut pe undeva, departe... Imi închipuiam 
că nu mai trăiesc, că m-am preschimbat într-un sac de 
piele, plin cu oase zdrobite. In comparaţie cu noua 
senzaţie, lovitura de cizmă era cu adevărat o 
mîngiîiere! 

— Co-co-co! rosti cocoşul cu milă. 

— Scuzaţi, vă rog, să nu vă înţelegeţi între voi! le 
aminti judecătorul. Sigur că s-au purtat cam aspru, 
dar ăsta nu-i un motiv ca să vă băgaţi noaptea în 
locuinţă străină. 

— Noi n-am vrut să facem nici un rău! se apără 
pisica. Dimpotrivă, am încercat să salvăm lucrurile 
domnului pădurar. 

— Da' cum a fost cu aluatul acela de prăjitură? 
întrebă curioasa pădurăriţa. 

— Am fost vinovată într-adevăr, recunoscu pisica. 
După bătaia ceea groaznică din cauza laptelui, am 
vrut să mă încălzesc puţin şi m-am urcat pe scîndurica 
cu care era acoperit aluatul de făcut prăjitură, pus în 
faţa sobei încălzite. Obiceiul acesta îl aveam şi mai 
înainte, cu rezultate bune, dar de data asta nu m-au 
ajutat picioarele betejite. Scîndurica s-a răsturnat şi- 
am căzut în prăjitură. M-aş fi înecat repede, dacă nu 
mi-aş fi depărtat labele şi n-aş fi început să miaun. Au 
alergat copiii şi m-au scos. Nu mai puteam să mă 
mişc, căci eram lipită din abundență cu aluat. Zăceam 

ca o mare chiroşcă pe podea, aşteptind moartea. 
Sosind însă gospodina şi uitîndu-se la mine, nu m-a 
mai lovit ca altădată. Şedea numai pe laiţă lîngă 
fereastră şi, acoperindu-şi ochii cu şorţul, a început să 
se văicărească: „Ce să fac, nefericita de mine? Ultimul 
pumn de făină mi l-a spurcat nelegiuita asta. Cu ce-am 
să-mi hrănesc copiii? O, viaţă nenorocită ce am! O, 
doamne!” 

— Era prea mult. Am înţeles că nu merită să mai 
trăiesc, că sînt izvorul nefericirii acelora pe care-i 
iubesc şi am hotărît să mă înec cu adevărat. leşisem 
să caut unde-i apa mai adîncă, cînd m-a întîlnit pe 
drum domnul Cocoş şi m-a îndemnat să intru în 
asociaţia „Nimic de pierdut!”. 

— Aha! rostiră cei adunaţi. 

Speriată, pisica tăcu. 

— Da’ ce făceaţi cu asociaţia asta a voastră în 
casa pădurarului? întrebă judecătorul. 

— Am făcut ce ne-a poruncit Ias. El e înţelept şi 
bun, ne-a mîngiiat şi ne-a îndrumat. 

— Bine, bine! Ai, omule, martori? 

— Am soţie şi copii!... 

— Aduceţi-l pe Ias cel cinstit! strigară ţăranii. 

— Îndată, îndată, mai e cîinele! se împotrivi 
judecătorul. Aduceţi cîinele! 

Intră  Brys-Brysinski cu o înfăţişare foarte 
semeaţă. 

La interogatoriu respinse prin lătrături puternice 
şi nu recunoscu nimic. Chiar la întrebările cîţi ani are 
şi unde s-a născut, răspunse că n-are nici un an şi că 
nici nu s-a născut. 

— Pe mine, bătrîn străjer al pazei, să mă tîrîți 
prin judecăţi, să mă învinuiți de diferite crime!... se 
revoltă el, dezvelindu-şi colții spre toţi cei de faţă. 

Judecătorul nu putu să se descurce cu dînsul. 
Porunci să-l ducă separat într-un colţ şi ceru să fie 
adus măgarul. 

Domnul Clăpăug ascultă toate învinuirile cu 
nemărginită seriozitate şi se comportă tot timpul 
astfel ca şi cum el ar fi fost judecătorul oamenilor 
adunaţi acolo şi nu unul dintre acuzaţi. 

— Sufăr, pentru că mi-a plăcut totdeauna liniştea 
şi filozofia. Dacă în loc să trag la ham, aş fi azvîrlit din 
copite întruna, şi azi aş fi alergat prin stepele Asiei 
mijlocii ca măgar sălbatec, liber, răspunse după o 
lungă chibzuială. 

Ascultătorii nu pricepură o iotă şi cerură ca 
măgarul prost cu care nu putea nimeni să se înţeleagă 
să fie condus în colţul său. 

— Problema se încurcă tot mai rău! observă 
judecătorul. Asociaţie secretă... stepele Asiei mijlocii!, 
aluatul de prăjitură... înverşunarea lui Brys... Sînt 
curios ce-o să ne spună puşlamaua asta mică?! 

A fost adus las. 

— Ce slăbănog! Ce-ar fi putut să fure? îl căină 
pădurăriţa. 

— Desigur, de aceea şi-a adus în ajutor animale! 
cugetă întunecat pădurarul. 

— Mă cheamă las, nu ştiu cîţi ani am, nu ştiu 
unde m-am născut pentru că sînt orfan. Nu am nici 
tată nici mamă. Au murit pe cînd eram mic. M-au 
crescut oameni buni, săraci ca şi mine, mi-au dat ce- 
au avut; am împărţit cu ei şi adăpostul şi pîinea. Pînă 
ce m-a luat fierarul. Nici el nu înoată în bogății. 
Pentru asta e mereu rău, se înfurie de orice şi bate. E 
puternic şi nu înţelege că nu mă pot măsura cu dînsul. 
Îndată spune: „leneşule, puşlamao!” şi te arde. 


1 „Asociaţie secretă... stepele Asiei mijlocii” - este o aluzie 
ironică la adresa bănuielilor bolnăvicioase ale poliţiei 
ţariste de comploturi pe pămînturile poloneze, împotriva 
ţarului.  Considerind aproape pe toţi polonezii drept 
complotişti, poliţia ţaristă era gata să creadă în cele mai 
fantastice ramificații ale unor astfel de conjuraţii. 

În fiecare dimineaţă trebuia să mă scol înaintea 
celorlalţi, să fac foc în sobă, să mătur casa şi atelierul, 
să aduc apă; să sparg lemne... Şi cum uitam ceva, pe 
loc soţia fierarului haţ de păr! „Na, na, aşa şi pe 
dincolo, mîncăule!” Apoi întreaga zi stam la foale să 
suflu, ca să înroşesc fierul. Cînd nu se înroşea, fierarul 
mă lovea pe spate cu coada ciocanului. Spre seară de- 
abia mă mai ţineau picioarele. Şi mai trebuia încă să 
orînduiesc uneltele, să curăţ vatra focului, să fug la 
prăvălie... Meşterul şedea de mult spălat la masă, iar 
eu trebuia să lucrez din greu, să duc gunoiul, să vărs 
găleţile. Of, oameni buni, e grea soarta de orfan!... 
Odată, într-o duminică după slujbă, îmi spuneau la 
biserica din orăşel copiii de şcoală că există o ţară 
unde toţi copiii îmbrăcaţi frumos, pieptănaţi, spălaţi 
merg după gustarea de dimineaţă la şcoală, iar după 
şcoală se joacă pînă seara în grădini minunate. Acolo 
fiecare dintre cei mici are totul şi numai cînd creşte şi 
învaţă, răsplăteşte pentru asta pe oameni. Cînd, o 
dată, am aţipit puţin, iar maistrul m-a bătut straşnic, 
am plecat în lume spre ţara aceea minunată. Pe drum 
m-a prins ploaia, frigul şi noaptea. M-am băgat într-o 
scorbură de copac şi-am adormit. M-a trezit acest 
măgar cu tovarăşii lui şi m-a rugat să le ajut să caute 
adăpost pentru noapte. l-am convins să meargă spre 
casa pădurarului, unde nădăjduiam că pădurăriţa o să 
ne lase înăuntru. Ştiam că e bună, pentru că de multe 
ori, venind cu treabă pe la fierărie, îmi strecura în 
mînă un covrig şi mă mîngiia pe cap. Am găsit casa 
pădurarului cu geamurile deschise. Legături cu 
diferite lucruri erau aruncate peste tot. Ne-am gîndit 
că acolo îs hoţi, ne-am orînduit sub o fereastră şi le- 
am făcut o muzică de-au împuns fuga. Noi n-am luat 
nimic, doar am mîncat oleacă de pîine şi cîrnat, căci 
eram straşnic de flămînzi, pentru care fapt o rugăm 
pe doamna pădurăriţă să ne ierte. 

— Nu-i nimic! răspunse buna femeie. 

— E adevărat că n-au luat nimic, confirmă 
pădurarul . 

— Să vedem ce va spune Woitek! Să fie chemat, 
dădu poruncă judecătorul. 

Se precipită atunci, ciufulit şi plins, Woitek şi pe 
dată buf! în genunchi, în mijlocul sălii. 

— lertaţi-mă, oameni buni, şi voi cinstiți 
judecători! Am greşit, n-am să mai fac niciodată! Am 
furat, dar mă voi îndrepta. M-au momit oameni răi: 
Grzela, Bartek, Józek din Lipow... Ei m-au trimis la 
dracii ăştia, de unde am fugit numai cu sufletul... 
Răgeau, ţipau, urlau ca o duzină de diavoli. Era după 
geam ceva înalt, de la pămînt pînă la acoperiş... In loc 
de nas, avea cioc... Ochi cum sînt cărbunii. Trup cu 
pene şi patru picioare... Am fugit de frica acestei 
vedenii şi de atita hărmălaie. De-abia în pădure mi-a 
părut rău după lingurile de argint, bucăţile de stofă, 
cizmele ţintuite şi cingătorile cu agrafe, pe care le-am 
văzut la domnul pădurar. Atunci le-am spus 
tovarăşilor mei că mă întorc. Aceştia în loc să mă 
oprească mi-au dat ghes. Numai ce intrasem, cum am 
atins un chibrit de cărbunaşii din sobă, deodată 
monstrul cu pene mi-a căzut pe cap... Şi începe să 
tipe: Cto-to?! Cto-to?! Eu spre uşă, cînd alt drac îmi 
vîră colții în picioare... Mă scutur, alerg fără 
cunoştinţă. Cînd colo, culmea nenorocirii mă mai 
trăzneşte şi cu măciuca pe dinapoi... De atunci nu mă 
mai pot îndoi. 

— He, he! rise măgarul. Nu-s chiar bun de 
lepădat, cum spunea domnul grădinar! 

— Faceţi linişte! tună aprodul... 

— Deci voi l-aţi furat pe pădurar? întrebă 
judecătorul. 

— Da, noi! 

— Ce-ai de spus acum, pădurarule? 

— Doar că m-am înşelat o ţiră în privinţa acestor 
sărmane fiinţe, mormăi cu tristeţe pădurarul. 

— Dar mai este ceva, cu această asociaţie 
interzisă! observă primarul grăsan. 

— Nu-i deloc asociaţie interzisă, ci numai o 
tovărăşie pentru a ne ajuta unul pe altul! se apără 
Iasiek. 

— Da' de înțeles cum v-aţi înțeles?.... întrebă, 
bănuitor, judecătorul. 

— N-aţi auzit, domnule judecător? Doar vorbim 
de-atîta timp! Noi tipăm, mîrîÎim, cotcodăcim. Ne 
facem semne, ne ajutăm de mîini şi de picioare, clipim 
din ochi, mişcăm din cap, lămuri lasiek. Dacă vreţi, vă 
arăt îndată! Cip, cip, cip! Kici! Kici! Kici! Vino la 
picior! Mişcă-te, domnule Măgar! strigă tare. 

Pe loc alergă spre el cocoşul şi i se urcă pe un 
umăr, iar pe celălat se aşeză pisica. Brys i se întinse la 
picioare, iar Clăpăug vîrî botul sub braţul lui. 

— Ştii ce, bătrine, să înfiem băieţaşul acesta. Tot 
n-avem copii... îi şopti pădurăriţa bărbatului. 

— Ei, băieţaş! Ai vrea să rămii la noi şi să devii 
fiul nostru? îl întrebă pădurarul cu blîndeţe pe Iasiek. 

— Sînteţi oameni cumsecade, însă eu nu pot să- 
mi părăsesc tovarăşii, răspunse băiatul, mîngiind 
animalele care se gudurau pe lingă el... 

— Să le primim şi pe ele! şopti pădurăriţa la 
urechea soţului. N-o să ne împovăreze prea mult. 
Măgarul va merge prin pădure şi va mînca ierburi, 
cocoşului o să-i pice cîte ceva de la puii mei, Brys o să 
doarmă în cuşcă cu cîinii tăi, iar un castronaş de lapte 
pentru pisică n-are să ne sărăcească. la-i, bărbate. 

— Atunci să rămînă! E adevărat că era cît pe-aci 
să-i nedreptăţesc. Dacă n-ar fi fost Woitek, pe ei cădea 
păcatul. 

— Iartă-l şi pe Woitek! Flăcău prost, acu e 
îngrozit, o să se îndrepte. Ce să-l mai pedepsim! Să-l 
facem de ris şi să-i spunem că a doua oară nu-l mai 
iertăm, îşi îndemnă pădurăriţa bărbatul. 

Omul s-a învoit din nou. 

lasiek şi tovarăşii săi au rămas astfel într-o 
pădure atît de frumoasă, la casa unor oameni aşa de 
buni. 

Acolo le era bine ca în rai. lasiek a prins să 
crească, s-a făcut mai puternic şi a început să meargă 
la şcoală. Se pregătea cu sîrguinţă, visînd că, dacă va 
ajunge mare, o să facă din Polonia o ţară în care copiii 
să aibă totul de mici, să înveţe, să se dezvolte, să fie 
voinici, iar atunci cînd va veni vremea, să poată să-i 
răsplătească pe cei mari cu prisosinţă. Mai visa ca 
oamenii bătrîni şi chiar animalele bătrine şi vlăguite 
să se bucure la sfîrşitul vieţii, după muncă, de linişte 
şi de odihnă. 


În româneşte de ION TIBA 

BASM DIN AMERICA DE SUD 


Prietenul făţarnic 


PE VREMURI, broasca ţestoasă avea copite ca 
multe alte animale ale pădurii. Tocmai se oprise la 
marginea unui luminiş să-şi curețe de mil splendoarea 
de copite, cînd a apărut ca din pămînt căprioara. 

— Unde te pregăteşti să pleci? întrebă făţarnic 
căprioara, deşi prea bine o ştia. 

— La  ospăţul  tapirului, răspunse  voioasă 
broasca, lustruindu-şi copitele cu un smoc de iarbă 
mătăsoasă. 

— Bună treabă! aprobă linguşitor căprioara. 
Arăţi grozav. Dar cele mai frumoase îţi sînt sandalele! 
Ce minunăţie! 

Pe atunci căprioara avea încă gheare. 

Trăgîndu-se mai aproape, făţarnicul prieten al 
broaştei țestoase a mai adăugat: 

— Aşa frumuseţe de încălţăminte n-am văzut în 
întreaga pădure! 

— Îţi plac? întrebă naivă broasca şi îşi roti 
neîncrezătoare copitele în lumina soarelui. 

— Vreau să le încerc! zise căprioara, făcînd încă 
un pas spre broască. Spune, prietene, n-ai vrea să mi 
le împrumuţi, să fac măcar doi paşi cu ele?... Bănuiesc 
că nici nu le simţi, de uşoare ce sînt! Imprumută-mi- 
le! 

— Hai, fie! Dă-te mai aproape! se învoi broasca 
țestoasă şi-i întinse pe rînd copitele, luînd în schimb 
ghearele căprioarei. 

Văzînd căprioara cît de bine îi vin copitele, a 
luat-o la goană pe unde a văzut cu ochii. 

Degeaba a ţipat, degeaba a plins sărmana 
broască ţestoasă! N-a mai ajuns la ospăţul tapirului, 
nici în seara aceea, nici mai tîrziu. Se spune că, 

încrezătoare cum este, broasca ţestoasă aşteaptă şi 
astăzi reîntoarcerea prietenului făţarnic. 


Repovestire de TIBERIU BAN 

BASM TEMBE 
(Tribul vorbeşte limba upignarani) 


Sărbătoarea animalelor 


PE VREMURI animalele aveau o sărbătoare a lor 
care dura zile întregi. Toată lumea era invitată: 
căprioarele, tapirii, mistreţii, jaguarii, crocodilii, şerpii 
şi tot felul de păsări. O dată se strînseseră o mulţime 
de dobitoace dar oaspeţii nu conteneau să vie. 

Glasul ca de trompetă al şoimului Virohmeta se 
auzea de la distanţă: 

— Bu-bu-bu! Bu-bu-bu! 

Auzindu-l, animalele şi păsările s-au bucurat 
nespus: 

— Vine marele şoim! Va dansa cu noi!! 

Mîndra pasăre însă întîrzia. Îşi dichisea măiestru 
penele, vrînd să strălucească din plin la serbare. 
Lipseau încă şi maimuţele. 

Cei prezenţi au obosit dansînd. Ţinînd pauză, l-au 
rugat pe fiul bătrinului jaguar să le cînte ceva. 
Jaguarul vîrstnic i-a arătat tînărului ce are de făcut. 
Pădurea răsuna voioasă, iar melodia era reluată de 
toţi oaspeţii. Bătrînul jaguar a fost rugat să-şi arate şi 
el măiestria. Nevastă-sa, cunoscîndu-i meteahna, l-a 
rugat să nu-i batjocorească pe cei prezenţi. Jaguarul 
n-a rezistat însă ispitei: 

— Blana mistreţului e plină de bărzăuni! 

Mistreţul s-a miîniat. Jaguarul cel bătrîn nu s-a 
potolit însă: 

— Bărzăunii forfotesc pe ceafa căprioarelor... 

Acum s-au bosumflat cerbii şi femeile lor. 
Nevasta jaguarului şi-a apostrofat soţul: 

— Se poate? Cîntă ca lumea! De ce-i jigneşti pe 
ceilalţi? 

Glasul marelui şoim s-a auzit din nou. Pînă a 
ajuns însă el acolo, petrecerea s-a spart. Între timp 
zeiţa căprioarelor, Arnuha-Tupana, ca să răzbune 
ofensa, s-a ridicat să cînte. Glasul ei era deosebit de 
limpede. Nimeni n-a îndrăznit să-i ţină isonul. 
Indrăzneţul pica mort pe loc, numai să fi deschis gura. 
Arnuha şi-a încheiat cîntul printr-un sunet înalt şi 
ascuţit. Apoi a dispărut. Sunetul s-a răspîndit cu 
iuţeală, transformîndu-i pe toţi în animale, aşa cum îi 
ştim noi astăzi. 

Dacă jaguarul era respectuos, animalele 
rămîneau oameni şi ştiau să cînte şi să danseze chiar 
în zilele noastre. 

BASM AL INDIENILOR VARRAU 


De ce-i supărat jaguarul cel negru 


TOBE-HOROANNA, jaguarul cel negru, a întîlnit 
un tînăr în pădure. Fără multă vorbă l-a prins şi l-a 
adus acasă. Acolo l-a îndesat într-o oală mare, zicîndu- 
i: 

— Nu te teme. Nu te omor! Nici n-o să te fierb, 
nici n-o să te mănînc. Vei rămîne în viaţă! 

Curînd s-au reîntors acasă fratele şi sora cea 
mică a jaguarului cel negru. Aceştia au întrebat: 

— Se zvoneşte c-ai prins un tînăr. Unde-i? Vrem 
să-l vedem! 

— L-am îndesat în oală, răspunse Tobe- 
Horoanna. 

— l-ai dat de mîncare? s-a interesat sora cea 
mică. 

Jaguarul cel negru a clătinat din cap. 

— Dă-i un porc mistreţ, a zis fratele. Dacă nu-l 
poate da gata îl mîncăm noi pe el. 

Tînărul, auzind cele spuse, s-a speriat de moarte. 
N-a avut însă încotro. S-a apucat de mîncat porcul 
mistreţ. De-abia a reuşit să înfulece pulpele că se şi 
săturase pînă-n gît de-atita carne. Văzîndu-l abătut, 
Tobe-Horoanna i-a întins un vas cu vin de fructe şi i-a 
poruncit să bea. Sărmanul tînăr nu voia însă, nici în 
ruptul capului. Cei trei erau însă neînduplecaţi: ori 
bea şi mănîncă tot ce i se dă, ori plăteşte cu viaţa. 

Apucînd vasul cu pricina, tînărul a încercat să 
dea de duşcă măcar cîteva înghiţituri. Zadarnic. 

— Ce faci? s-a răstit la el jaguarul cel negru. Nu 
ştii să bei? 

Crezînd că nu ştie cum să facă, cei doi jaguari- 
bărbaţi i-au descleştat fălcile, turnîndu-i tot vinul care 
se afla în vas. 

Văzîndu-l neajutorat şi mai ales speriat, surioarei 
jaguarului cel negru i s-a făcut milă de tînăr şi l-a 
cerut de bărbat. Tobe-Horoanna n-a avut nimic 
împotrivă. Proaspătul mire trebuia însă să-şi arate 
bărbăţia, găsind carne proaspătă pentru tînăra 
nevastă. Şi-a luat arcul şi a plecat în pădure. N-au 
trecut decît puţine zile şi s-a reîntors cu zece porci 
sălbatici afumaţi. 

Jaguarul cel negru l-a bătut pe umăr: 

— Eşti bun vînător, deci bun soţ. Sora mea să-ţi 
fie soţie! 

Tinerii au trăit în bună înţelegere vreme 
îndelungată, ba chiar au avut doi copii. Cînd cei mici 
au mai crescut şi se mişcau pe brînci prin colibă, tatăl 
lor îi veghea cu drag. O dată fiind iarăşi singur cu 
copiii, căci soţia îngrijea plantaţia, s-a speriat foarte 
tare: cei doi copii au răcnit ca Naharani, fulgerul cel 
luminos. Nevasta l-a liniştit însă spunîndu-i că toţi 
membrii tribului jaguarului negru scot astfel de 
sunete, mai ales cînd străbat pădurea. 

Apucîndu-l dorul de casă, tînărul i-a spus soţiei 
că pleacă să-şi vadă mama şi sora. Acasă a fost primit 
cu bucurie căci toţi îl credeau mort de mult. Maică-sa 
a aflat că este căsătorit. Vrînd să-i vadă cei doi copii, l- 
a rugat să-i aducă. După ce au trecut ploile cele mari, 
tînărul şi-a luat soţia şi cei doi copii şi a plecat la ai 
săi. Pe aceştia i-a găsit chefuind, ameţiţi de-a binelea. 
L-au şi dojenit: 

— Cum poţi veni cu o astfel de femeie? Nu vezi 
că nu este om adevărat? E jaguar şi într-o zi are să te 
ucidă! 

l-au spus încă multe alte lucruri dojenitoare. 
Vorba s-a făcut ceartă şi s-a încheiat cu bătaie. 
Tînărul a fost ucis. Nevasta jaguar n-a putut să-şi 
apere soțul, împărtăşindu-i soarta. Copiii s-au 
strecurat printre picioarele chefliilor şi-au dispărut în 
pădure. 

De atunci jaguarul negru vînează din nou 
oamenii, nemaicrezînd în sinceritatea lor, pentru a-şi 
răzbuna sora şi pe soţul ei drag. 

BASM AL TRIBULUI CIRIGUANA 
care vorbeşte indiana tupi 


Pasărea nefericită 


ÎNTR-O SEARĂ, două fecioare s-au dus cu 
ulcioarele la izvor. Prin apropiere o pasăre colibri 
începuse un tril atît de frumos încît inima celor două 
fete era cît pe-aci să încremenească de plăcere. Au 
ascultat-o o vreme îndelungată. Uitaseră pînă şi de ce 
veniseră. Una din fete, cea mai tînără şi desigur mai 
neştiutoare, a grăit: 

— Îmi place atît de mult, încît vreau să-i fiu 
nevastă! 

Pasărea i-a auzit vorbele dar şi-a luat zborul 
nevăzută. Fata cea tînără nu-şi mai găsea locul. A 
doua zi, în zori, a cîntat iarăşi pasărea. A găsit-o 
tocmai unde era pădurea mai deasă. Fără să şovăie, 
fata cea tînără a repetat cuvintele din ajun. 

— Bine, a spus pasărea colibri. Vino să-mi vezi 
casa! 

Au mers încă o bucată de vreme pînă au dat de 
casa colibriului. Cuibul era atît de mic încît fetei nu-i 
încăpea înăuntru nici un picior măcar. Văzînd una ca 
asta, fecioarei îi pierise şi graiul. Pasărea se tot 
învîrtea în jurul fetei, a ademenit-o să rămiie, dar 
aceasta a plecat supărată. 

Seara, nefericita pasăre a cîntat din nou, parcă şi 
mai frumos ca altă dată, doar, doar s-o înmuia inima 
iubitei. Degeaba a aşteptat-o pasărea colibri pe 
fecioară la fîntînă. Fecioara auzi pasărea cîntînd şi 
zise: _ 

— Auziţi! E colibriul! Îşi cheamă iubita! 

Mama fetei a privit mirată fecioara. Niciodată n- 
o auzise vorbind astfel, pînă atunci. Nu i-a zis însă 

nimic. Fata n-a părăsit coliba pentru nimic în lume. 
Nu i-a mai călcat piciorul pe la izvor cînd cînta pe- 
acolo pasărea colibri. Celeilalte fete i-a spus aşa: 

— Să mă mărit cu el? Nu vezi ce leneş este? 
Toată ziua cîntă, dar colibă nu ştie să-şi facă! Auzi? Şi 
cică mă mai vrea şi de nevastă, neruşinatul! 


Repovestire de TIBERIU BAN 


108 


BASM CARAIB 


Allepantepo 


CÎND BUNICUL BUNICULUI asculta, lîngă focul 
de seară al tribului, pe bunicul său povestind despre 
vremurile scurse, atunci a auzit întiiaşi dată acest 
basm. Indienii nu auziseră încă de rădăcinile manioca. 
Oamenii trăiau într-o sărăcie cumplită şi nu de puţine 
ori chiar mureau de foame. Animalele şi păsările 
pădurii n-o duceau nici ele prea bine. Zile întregi nu 
puneau nimic în gură. Tapirul însă, dacă pleca în zori 
de-acasă, venea în amurg plesnind de sătul ce era. 
Celelalte animale au băgat de seamă curînd acest 
fapt. Stînd la sfat, cineva a zis: 

— Tapirul a descoperit un loc unde abundă 
bogăţiile în ale gurii. Hai să-l urmărim! 

Cine se putea strecura nebăgat în seamă? A 
plecat şobolanul. Trebuia să ia urma tapirului şi să-i 
afle taina pînă în cele mai mici amănunte. Urmăritorul 
s-a dovedit îndemînatic. L-a urmat pe tapir fără să 
mişte vreo liană, fără să clatine vreo frunză. După un 
drum lung, obositor şi plin de ocolişuri au dat de un 
pom uriaş. Tapirul s-a oprit şi-a ascultat cu atenţie. 
Nici ţipenie prin împrejurimi, nici umbra vreunei 
răpitoare cu aripi. Tapirul s-a înfruptat hulpav din 
fructele căzute. Pomul nu era un copac oarecare, era 
un pom-minune. Pe crengile lui creşteau tot felul de 
fructe şi plante: banane, manioca, prune, ananas şi 
nenumărate alte bunătăţi. Săturîndu-se, tapirul a 
plecat legănîndu-şi pîntecul rotund ca un dovleac. Atît 
aşteptase şobolanul. Hait! Drept în copac. Dînd de 
porumb, l-a ronţăit lacom, astîmpărîndu-şi foamea, la 
iuţeală. La plecare a luat un ştiulete, drept dovadă a 
celor găsite. 

Animalele, după ce l-au ascultat pe şobolan, l-au 
crezut un mare mincinos. Acesta ca să se apere a scos 
ştiuletele de porumb. O parte a animalelor a înclinat 
să-i dea dreptate, dar cele mai multe îl priveau încă 
neîncrezător. Unde se poate afla un astfel de pom, 
doldora de bunătăţi, cînd pădurea e pustiită de hrană? 
Au hotărît să plece într-acolo împreună cu indienii. 
Descoperind copacul-minune s-au bucurat cu toţii. 
Mai întîi s-au repezit asupra fructelor căzute la 
pămînt. Apoi, indienii au încercat să se caţere pe 
copac. Scoarța acestuia era însă alunecoasă, iar 
trunchiul foarte gros. Ce s-au gîndit ei? Copacul-mi- 
nune trebuia doborit. Urcaţi pe o schelă, oamenii şi 
animalele loveau cu topoarele de piatră copacul. 
Pădurea vuia de zgomot. După zece zile de lucru 
neîntrerupt scoarţa abia era zgîriată. Allepantepo, 
pomul-minune, se dovedea foarte tare. Topoarele au 
izbit alte zece zile, de data aceasta rădăcina 
copacului, dar Allepantepo nici nu s-a clintit. 

Oamenii şi animalele au simţit deodată o sete 
nemaipomenită. Fiecare a primit cîte o coajă de 
dovleac ca să bea apă. Numai tapirului i-au dat o sită. 
Ajunşi la fluviu, au băut cu toţii pe săturate, numai 
tapirului îi ardea giîtlejul: toată apa i se scurgea prin 
sită. Aceasta a fost prima pedeapsă primită de tapir 
pentru tăinuirea copacului-minune. 

Cu forţe sporite, oamenii şi animalele s-au 
apropiat din nou de scoarţa lui Allepantepo. S-au 
scurs încă zece zile. Deodată pomul-minune s-a 
înclinat, a pîriit năprasnic şi-a căzut la pămînt. 
Indienii şi-au luat partea: imasuri, manioca, trestia de 
zahăr, bananele, cartofii, dovleacul şi pepenele. Aguti 
şi celelalte animale s-au împrăştiat printre crengi 
după hrană. Cînd împărţeala era aproape terminată, 
s-a reîntors de la fluviu şi tapirul. Lui nu i-au mai 
rămas decît prunele, pe care le mănîncă şi astăzi. 

Indienii au semănat tot ce-au adus acasă. De 
atunci oamenii şi animalele nu mai flămînzesc, iar 


fructele şi plantele s-au împrăştiat în lung şi-n lat, pe 
tot pămîntul. 

BASM CARAIB 


De ce pling copiii? 


O DATĂ UN OM a plecat în pădure, ca să vîneze 
căprioare. Ca să poată pîndi nevăzut, a clădit într-un 
copac bătrîn colibă de vreascuri şi frunze. S-a aşezat 
la pîndă cu arcul şi săgețile pregătite. Sub el era 
poteca pe care veneau animalele pădurii ca să guste 
din fructele căzute la pămînt. 

Nu peste mult timp a apărut soţia unui demon al 
pădurii. În braţe purta un copilaş iar coşul îl purta cu 
panglica petrecută peste frunte. Văzînd fructele 
zemoase, împrăştiate în jurul copacului, femeia a aşe- 
zat copilul chiar sub craca unde se ascunsese 
vînătorul. Apoi soţia demonului a început să strîngă în 
coş bunătatea de fructe. Omul a tras o săgeată în 
copil. Acesta a izbucnit imediat în plins. Femeia a 
aruncat coşul cît colo şi s-a repezit la copil. Nu reuşea 
să ghicească de ce plinge acesta. A bănuit că cineva a 
tras în el o săgeată dar nu găsea nici o urmă. Luînd 
copilul s-a dus cu el drept la vraciul tribului. Acesta a 
dibuit repede săgeata vînătorului. I-a tras-o afară şi i-a 
arătat-o mamei... 

— Bine! a spus supărată femeia demonului 
pădurii. Aşa cum omul a tras în copilul meu nevinovat, 
tot aşa va trage şi soţul meu, demonul pădurii, în 
copiii oamenilor. Vor plînge din senin şi nimeni nu va 
şti şi nu va afla niciodată că copiii oamenilor plîng 
pentru că săgețile noastre nu pot fi văzute. 

BASM TUPI! 


Broasca ţestoasă şi uriaşul 


ÎNTR-O DUPĂ AMIAZĂ, broasca ţestoasă se 
plimba prin pădure. Ajungînd ea la un copac mare şi 
putrezit, s-a aşezat pe-o rădăcină şi a început să cînte 
la fluier. A auzit-o atunci şi Kahipora, uriaşul ce-şi 
făcuse culcuş într-o scorbură. 

— Aceasta nu poate fi decît testoasa, a zis el. 

Cum, plictisit, vorbea de unul singur, a continuat 
tot cu voce tare: 

— Am s-o prind. E bună de mîncat! 

Broasca habar n-avea de gîndurile uriaşului şi îşi 
vedea liniştită de cîntece: 

— Fin, fin, fan, fan, fan, fin, fin... 

Kahipora a scos capul afară din scorbură 
spunîndu-i: 

— Ascultă, ţestoaso! 

— Ce-iiii! se întrerupse broasca tocmai cînd zicea 
mai cu foc. 

— Hai să ne măsurăm forţele! Vrei? 

Broasca n-a stat mult pe gînduri. Ştia că uriaşul 
nu-i prea isteţ din fire. 

— Bine, fie, s-a învoit ţestoasa. Cum facem? 

Kahipora a intrat în pădure şi s-a întors cu o 
liană puternică. Aşezînd-o pe malul rîului a zis: 

— Uite, aşa ne vom întrece. Tu din apă, eu de pe 
uscat. Primeşti? 

Broasca s-a prefăcut că judecă îndelung. Apoi a 
răspuns: 

— Bine, Kahipora! Fie cum zici tu! 


1 Triburile care vorbesc această limbă locuiesc cu 


precădere în Brazilia 

Ţestoasa a sărit în apă şi a legat capătul lianei de 
coada unui peşte cît un crocodil. Nebăgată în seamă, 
s-a pitit apoi într-un tufiş. 

Kahipora a început să tragă, dar nici peştele nu 
se lăsa. Uriaşul se opintea, nu jucărie, dar, cu toate 
acestea, peştele l-a zmucit o dată mai să-l tragă în 
apă. Kahipora tot mai gîndea să scoată broasca pe 
mal. Peştele s-a încordat însă încă o dată şi uriaşul a 
căzut în apă. 

Broasca ţestoasă, pitită în tufiş, a ris în sinea ei. 

Kahipora, cu apa pînă la bărbie, n-a mai rezistat: 

— Ţestoaso, ajunge! Opreşte! 

Broasca a sărit repede în apă şi a dezlegat liana 
de coada peştelui. Kahipora a ajuns cu chiu, cu vai, pe 
mal. Trăgînd înciudat de liană a scos, de data aceasta, 
broasca pe mal. 

Încruntat, a întrebat-o: 

— Ai obosit? 

— Nici n-am transpirat măcar, a rîs broasca, de 
el. 

Kahipora şi-a scărpinat, necăjit, creştetul. Într-un 
tîrziu a zis: 

— Ascultă, ţestoaso! Eşti mai puternică decît 
bănuiam. Nu mai mă prind cu tine. Noroc! Am plecat! 

Şi dus a fost! Nimeni nu l-a mai văzut de-atunci. 

BASM AL INDIENILOR TEMBE 


În căutarea nopţii 


PE VREMURI cerul era mult mai aproape de 
pămînt, nu ca-n zilele noastre. Păsările, neavînd loc să 
zboare în voie, au hotărît să-l mute mai sus. Era însă o 
muncă istovitoare. Văzînd că nu răzbesc, păsările au 
chemat şi liliacul, să le dea o mînă de ajutor. 
Zburătoarea aceasta s-a dovedit o leneşă fără 
pereche: n-a clintit nici o aripă măcar. Drept pedeapsă 
de-atunci doarme cu capul în jos, iar de ruşine nu 
zboară decît după apusul soarelui. Dar liliacul nu 
zboară noaptea decît de puţină vreme. Pe vremea 
aceea nu era nici zi nici noapte cum ne-am învăţat noi. 
Era lumină tot timpul. Oamenii şi animalele dormeau 
chiar la amiază. Fiecare dorea un strop de întuneric, 
nu de alta, dar măcar să tragă un somn zdravăn. Şi-au 
bătut capul multă vreme oamenii, dar habar n-aveau 
cu ce să înceapă. I-a ajutat un înţelept împovărat de 
ani. „Demonul Azang păzeşte două vase de lut negru. 
Înăuntrul lor se află întunericul”. Indienii tembe au 
înţeles că acolo se află noaptea după care oftau ei cu 
atîta năduf. S-au strîns cei mai curajoşi şi au purces la 
drum. Calea străbătută părea fără de sfîrşit. 
Apropiindu-se de nişte coli de stîncă, au zărit vasele 
cu pricina. Tîrîndu-se tot mai aproape, deodată s-au 
speriat. Din vase se auzeau glasuri vorbind în şoaptă: 
bufnița, maimuța nopţii şi numeroase alte jivine ale 
întunericului. Arcurile s-au încordat. Săgeţile bine țin- 
tite au spart vasul cel mic. Îndată au rupt-o la fugă. 
Noaptea le era în călciie, şi-i urmărea nemiloasă. 
Ajunşi acasă deodată cu întunericul, somnul li s-a 
părut prea scurt. 

Trebuia spart vasul cel mare. Atunci noaptea va 
ajunge pentru toţi. S-au strîns din nou. L-au luat cu el 

şi pe Uruvava, care era încă om pe atunci. Îi ziceau 
cumetre în sus, cumetre în jos, şi-l încurajau zicîndu-i 
că-i cel mai potrivit să pocnească ultimul vas cu 
întuneric. Au mers cale îndelungată. La stînci numai 
Uruvava s-a tîrît mai departe. Ajuns lîngă vas, el a 
ridicat un bolovan mare izbindu-l în vasul de lut. N-a 
apucat să-şi ia picioarele la spinare, cum a fost 
povăţuit. Împiedicîndu-se de o liană, noaptea l-a ajuns 
din urmă. Uruvava a devenit pasăre a nopţii, dar 
oamenii de atunci se odihnesc după pofta inimii. 

BASM ARNAC! 


De ce a devenit mierea rară? 


CU FOARTE MULTĂ VREME în urmă, stupii 
albinelor din pădure musteau de-atita miere. Tot pe- 
atunci trăia şi un om, căruia i se dusese vestea cale de 
şase zile şi şase nopţi, că este cel mai bun culegător 
de miere. El dibuia stupul chiar şi acolo unde alţii se 
întorceau cu buzele umflate şi cu vasele goale. Într-o 
zi, tocmai cînd se pregătea să-şi înfigă cangea într-un 
copac putrezit a auzit o voce cristalină: 

— Bagă de seamă, omule! Nu lovi, că ai să mă 
spinteci. 

Bărbatul a privit mirat împrejur. Vocea venea din 
scorbura copacului. A desfăcut încetişor scoarţa 
bătrînului copac şi-a găsit înăuntru o femeie nespus 
de frumoasă. 

— Nu te speria: sînt Maba, zîna mierii de albine. 
Apropie-te! 

Maba, cea cu părul lung şi frumos, stătea goală 
puşcă în faţa omului uluit de-o asemenea arătare. 
Bărbatul s-a apucat şi i-a făcut straie din fibrele 
scoarţei de copac. De-abia atunci a îndrăznit s-o 
privească. Fără să stea pe gînduri, a cerut-o de 
nevastă. Femeia s-a învoit cu o singură condiţie, ca 
bărbatul, în nici o împrejurare, să nu-i spună pe nume. 
Bărbatul i-a promis întocmai. 

Ani de-a rîndul au trăit în fericire. Renumele de 
bun culegător de miere al bărbatului a crescut o dată 
cu scurgerea timpului. Nici femeia nu se lăsa mai 
prejos. Ştia să pregătească, ca nimeni alta, vinul din 
fructele de caşir. Umplea o ulcică de pămînt cu o 


1 Băştinaşii locuiesc în nordul Americii de sud şi-n unele din 
insulele Antile 

astfel de băutură şi servea oaspeţii oricît de mulţi ar fi 
fost. Ba şi mai mult: dintr-o singură ulcică se îmbătau 
toţi. 

Într-o zi, pe cînd beţia era în toi, iar bărbatul 
veghea ca toţi să aibă băutură în pahare, acesta şi-a 
rugat oaspeţii să bea pînă la ultimul strop. Le-a 
promis că, la prima revedere, dacă le vor fi din nou 
oaspeţi, atunci Maba... Da! Fără să-şi dea seama şi-a 
călcat jurămîntul, acela de a nu pronunţa niciodată 
numele soţiei sale. În clipa cînd a zis: „Maba!” soţia 
lui a dispărut ca prin farmec. Bărbatul a întins braţele 
s-o prindă dar era prea tîrziu. Maba se reîntorsese la 
stupul de albine. 

Femeia a răpit atunci şi norocul bărbatului. Aşa 
se face că este aşa de rară mierea în pădure. 


Repovestire de TIBERIU BAN 

BASM AL INDIENILOR YOHUNA 


Cum s-a născut fluierul 


E MULT DE-ATUNCI! Din îndepărtata ţară a 
soarelui, din marea lui colibă de apă, a sosit un 
băieţaş. Era mic şi drăgălaş. Se numea Milomaki. Ştia 
să cînte atît de frumos încît se strîngeau cu toţii în 
jurul lui, imediat ce apărea la marginea satelor. 
Oamenii l-au ascultat vreme îndelungată. Avea un glas 
aşa de clar şi de cald. Apoi, sătenii s-au împrăştiat 
care încotro. Cei ce s-au dus acasă au mîncat peşte. 
Acei care au ascultat cîntecul lui Milomaki şi au 
mîncat peşte s-au prăbuşit, fără suflare, la pămînt. 
Rudele celor morţi l-au înhăţat pe băieţaş, care 
devenise, între timp, un flăcău chipeş şi l-au judecat. 
Găsindu-l vinovat de moartea rudelor, l-au condamnat 
la moarte, prin ardere pe rug. 

Milomaki a fost urcat pe vraful de vreascuri. 
Flacăra creştea. Prin fum se auzea vocea lui 
minunată: 

— Am să mor nevinovat! Părăsesc nevinovat 
această lume nerecunoscătoare! 

Flăcările îl înconjurau, pielea îi plesnea de 
căldură, dar el cînta mai departe: 

— Trupu-mi arde, acuma mor! 

Zicînd asta şi-a dat duhul. Din Milomaki n-a 
rămas decît un pumn de cenuşă, iar sufletul i-a ajuns 
deasupra norilor. 

Chiar în ziua aceea, pe locul unde a murit 
nevinovat chipeşul flăcău, a ţişnit din pămînt un 
palmier. Era întîiul palmier Pahşiuba. Nici un om nu-l 
ştiuse şi nu-l văzuse pînă atunci. Oamenii i-au găsit 
diferite întrebuinţări. Din lemnul lui se fac şi fluiere 
care însă au un sunet tot atît de minunat ca şi glasul 
lui Milomaki. În amintirea chipeşului tînăr, atunci cînd 

se coc fructele pădurii, indienii cîntă în fluierele de 
palmier, dansează şi povestesc despre Milomaki. 
Femeile şi copiii n-au voie să atingă fluierele. Aceasta 
este numai o treabă bărbătească. 


Repovestire de TIBERIU BAN 

BASM DIN AMERICA DE SUD 


Jaguarul şi ploaia 


ÎNTR-O NOAPTE, în colibă s-a făcut atîta fum 
încît nu se mai putea respira. Cei dinăuntru, 
desprinzîndu-şi hamacurile din grinzi şi căpriori, le-au 
întins în faţa colibei, gîndind să doarmă sub cerul 
liber. Departe de ei trăia un jaguar, care avea o 
părere grozavă despre forţa şi îndemînarea lui. 
Animalul, colindînd prin pădure, a dat peste ploaie. 
Aceasta l-a întrebat: 

— Ce faci, cumetre? Cu ce treabă? 

— Vreau să-i sperii pe oameni, să-i reîntorc în 
colibă, a răspuns înţepat jaguarul. 

— Hei, hei, cumetre! Tu nu ştii că oamenilor nu 
le pasă de tine? Lor nu le este frică de jaguar! 

Jaguarul nu s-a dat însă bătut: 

— Ba le este! Vrei să-ţi dovedesc? Mă apropii şi 
am să cînt. Ca să te convingi, apropie-te şi ascultă! 

Ploaia s-a strecurat nevăzută printre locuitorii 
colibei, să-i audă ce vor zice. 

Jaguarul şi-a dat drumul la voce: 

— Ho! Ho-ho-ho-hauu! 

— Auzi-l!? Ce tolbă de vînătoare mi-aş face din 
blana lui! 

— Hooo! Ho-ho-houuuuu! 

Ploaia s-a dat mai aproape şi-a ciulit urechea. 
Oamenii nici n-au clintit. Unul a aruncat un butuc pe 
foc şi-a zis: 

— Miine îl vom săgeta! I s-a făcut lehamite de 
viaţă! 

Ploaia s-a reîntors să-l caute pe jaguar. L-a găsit 
puţin mai încolo. 

— Opreşte-te! Ajunge! 

— Spune-mi! Ce-au spus oamenii? 

— Nimic. N-am auzit nici un cuvînt! a minţit 
ploaia. 

— Nu cred! Prea le este teamă de mine! s-a 
umflat în pene jaguarul. 

— Nici vorbă de frică, dacă vrei să afli adevărul, 
i-a întors vorba ploaia. Ştii ce-au spus? De vrei să afli 
neapărat: „...Ce geantă de vinătoare mi-aş face din 
pielea lui!” Au şi hotărît să te săgeteze mîine. Deci, nu 
le este teamă de tine. În schimb de mine le este de-a 
dreptul groază! 

Jaguarul a privit neîncrezător la ploaie. Apoi a 
Zis: 

— Fugi de-aici! Nici vorbă de-aşa ceva! 

— Nu crezi? Ei, bine! Uite, mă înarmez cu cele 
de trebuinţă, a răspuns ploaia şi a mai adăugat: Acum, 
cumetre, du-te printre oameni şi ascultă-le cuvîntul! 

Animalul s-a tîrît pînă la marginea luminişului şi 
s-a ascuns cît a putut mai bine. Imediat, cerul s-a 
întunecat. Apoi, a pornit un vînt puternic. Oamenii au 
strigat: 

— Se apropie furtuna!  Strîngeţi repede 
hamacurile! 

Cerul devenise ameninţător şi curînd a început 
să toarne cu găleata. Locuitorii colibei şi-au luat 
aşternuturile în grabă şi s-au refugiat în colibă. 
Picăturile de apă l-au atins şi pe jaguar. 

— Vezi, cumetre? i-a zis ploaia. De mine le este 
cu adevărat frică oamenilor, nu de tine! 

De atunci treburile au rămas neschimbate. De 
ploaie ne speriem, de jaguar ba. 


Repovestire de TIBERIU BAN 

BASM CALMUC 


Cui i se cuvine răsplata? 


CU MULŢI ANI ÎN URMĂ, trăia o femeie bătrînă 
cu familia ei într-un cătun retras din drumul mare al 
drumeţilor şi cărăuşilor care străbăteau stepa 
calmucă de la Don. 

Era văduvă şi avea patru copii: trei băieţi frumoşi 
şi buni, cum nu se mai găseau alţii prin părţile acelea 
şi o fată şi mai frumoasă şi mai cuminte decît ei. Mai 
delicată şi mai fermecătoare decît fata aceasta a 
văduvei nu se găsea alta nici la o mie de verste 
împrejur. 

Cine o vedea o dată, o ţinea minte toată viaţa. 

Cei trei feciori ai bătrînei erau şi ei vestiți prin 
părţile acelea, fiind toţi vînători iscusiţi, cu vedere 
ageră, iuți la pas, trăgători neîntrecuţi cu arcul, 
oameni puternici şi curajoşi. Niciodată nu se 
întorceau acasă, fără dobîndă îmbelşugată în tolbele 
lor. 

O dată s-au vorbit ei să plece la vînătoare în 
locuri mai depărtate, undeva, unde socoteau că 
vînatul ar fi îmbelşugat şi lesne de găsit, la tot pasul. 

Zilele vîntoase, umede şi reci băteau la uşă şi ei 
aveau nevoie să-şi facă în cămară rezerve destule de 
hrană, pentru iarnă. lar mamei şi surorii lor, să le 
aducă cîteva piei de vulpe, cu dungi de aur înflăcărat, 
ce dogoresc ca focul şi în gerul cel mai aprig. 

Cum au vorbit, aşa au şi făcut. După ce-şi 
pregătiră toate cele trebuitoare, s-au ospătat cu airik 
şi luîndu-şi cu ei şi o pulpă friptă şi grasă de batal, au 
plecat către locurile unde trebuiau să vîneze. 

Acasă au rămas numai mama şi fata. Spre seară, 
pe cînd bătrîna îşi aranja cele ale gospodăriei pentru 
noapte, un mangus, un monstru băutor de sînge, un 

mâîncător de oameni, se strecură ca o nălucă în kibitcă 
şi, luînd fata, o duse nesimtit de nimeni către tainiţele 
lui ascunse şi numai de el ştiute. 

După ce-şi termină treburile pe afară, venind în 
casă, bătrîna se cutremură de groază văzînd kibitca 
goală şi fata nicăieri. A căutat-o şi a căutat-o în toate 
părţile, dar n-a fost chip s-o găsească. 

În cele din urmă, bănuind cum se întîmplase, 
căzu zdrobită în genunchi şi trăgîndu-şi tulpanul din 
cap peste ochi, îşi bătu fruntea de pămînt şi începu a 
plînge cu suspine şi gemete. Noaptea aceea, pînă s-a 
făcut ziuă, a fost foarte lungă pentru ea, cît zece nopţi 
şi poate şi mai mult. 

A doua zi, înainte de prînz, veniră şi cei trei fraţi 
acasă. Erau veseli şi prea mulţumiţi de vînătoarea ce 
o făcuseră. 

Bătrîna, de-abia ţinîndu-se pe picioare, plînsă şi 
prăpădită de oboseală, îi întîmpină în uşa kibitcii. Cum 
să le spună şi ce să le spună despre urgia ce se 
abătuse peste liniştita lor kibitcă? Nu ştia cum să 
înceapă. În cele din urmă, înfrîngîndu-şi durerea, le 
zise: 

— Copiii mei scumpi, sînteţi viteji şi voinici ca şi 
tatăl vostru şi plini de bunătate şi de cinste. Dar şi pe 
cei mai buni oameni îi poate ajunge nenorocirea, 
cîteodată. Mama voastră ar vrea să ştie ce sînteţi în 
stare, fiecare din voi, să faceţi, dacă ar fi nevoie să 
daţi ajutor cuiva. 

A spus atunci fratele cel mare: 

— Nu există un lucru pe lume, mamă, pe care să 
nu-l găsesc. Un ac pierdut în stepă, un fir de mac 
căzut în fundul mării îl găsesc fără greutate. Văd cu 
uşurinţă şi o gămălie de bold închisă într-un cufăr cu 
şapte pereţi de piatră groasă. 

— Iar eu, zise al doilea fecior, dobor cu arcul 
orice păsărică, la orice înălţime ar fi ea. Nimeresc şi o 
picătură de apă, din norii cei mai înalţi ai cerului. 

Dobor dintr-odată, cu o singură săgeată, zece iepuri 
fugind. 

Dar nici fiul cel mic nu se lăsă mai prejos de 
fraţii lui. 

— Eu, spuse el, pot prinde orişice în miîini. O 
stîncă. Oricît de mare, de s-ar rostogoli, eu o opresc şi 
o ţintuiesc locului. Dacă din înaltul cerului s-ar prăvăli 
şi un munte, l-aş prinde, fără să se scuture din el 
măcar un firişor de nisip. 

După ce i-a ascultat, bătrina şi nefericita mamă îi 
îmbrăţişă pe rînd şi le spuse apoi nenorocirea ce i se 
întîmplase. 

— Acum, aflaţi, dragii mei, că fiica mea şi sora 
voastră, nu mai este. Nenorocire nouă, vai, nenorocire 
nouă! strigă ea, cu mare durere şi disperare în glas. A 
răpit-o mangusul aseară. Căutaţi-o repede şi scăpaţi-o 
din ghearele lui. Iar pe mine, bătrîna voastră mamă, 
iertaţi-mă că n-am fost în stare să-mi păzesc singura 
mea fiică şi singura voastră soră. 

La auzul acestor vorbe, cei trei fraţi scăpărară de 
mânie. 

— Nu-i vreme de pierdut, luă cuvîntul, cu mare 
tulburare în glas, fratele cel mare. Orice clipă e 
prețioasă. Trebuie s-o găsim pe sora noastră şi cît mai 
repede, pînă încă n-o dă pieirii mangusul. Să ne luăm 
rămas bun de la mama şi să facem legămînt că nu ne 
vom întoarce acasă fără ea. 

Şi au plecat. Seara încă nu se lăsase în stepă, 
cînd cel dintîi frate, acela cu ochii ageri, îl şi zări pe 
mangus, ascuns după un nor mare şi întunecat. 

Cum i-l arătă, al doilea frate, mijlociul, şi întinse 
arcul şi slobozind o săgeată nimeri pe hoţoman chiar 
în inimă. Inima îi plesni cu mare huiet şi sîngele 
începu a gilgii din ea, ca un izvor de dohot negru şi 
puturos. 

Lovit de moarte, monstrul scăpă fata din gheare, 
care porni în jos ca o piatră. Cînd mai era pînă la 
pămînt ca la trei palme, fu prinsă de fratele cel mic. 

După aceea, mai fericiţi ca niciodată în viaţa lor, 
cei trei fraţi o luară pe sora lor pe umeri şi o purtară 
ca pe o scumpă şi nepreţuită comoară pînă acasă, 
unde-i aştepta mama lor, cu înfrigurată nerăbdare. 

Se adunară apoi şi cei mai înţelepţi bătrîni, din 
toate cătunele din prinprejur, ca să laude şi să felicite 
pe cei trei fraţi şi să răsplătească cu un obiect de 
mare valoare pe acela dintre ei care a făcut mai mult 
pentru sora lui. 

Cînd să hotărască însă pe cine să răsplătească, 
se ivi mare gilceavă între înţelepţi. 

— Mijlociului i se cuvenea răsplata, ziseră unii, 
pentru că el a omorît monstrul. 

— Ba celui mai mare i se cuvine, fură de părere 
alţii, pentru că el e acela care l-a văzut pe mangus. 
Cum l-ar fi ucis mijlociul, dacă nu-l vedea fratele cel 
mare? 

— Ba nici unuia, nici altuia nu i se cuvine, strigă 
un oarecare. Cel mic merită să fie răsplătit, pentru că, 
dacă n-ar fi fost el, fata s-ar fi zdrobit de pămînt. 

— Nici celui mai mic nu i se cuvine răsplata, 
săriră alţii cu gura, pentru că dacă nu erau ceilalţi doi 
fraţi, unul care să vadă şi altul care să ucidă pe 
mangus, ce ar fi prins el? Mangusul, cu siguranţă, ar 
fi mîncat fata şi el ar fi putut s-o caute zadarnic toată 
viaţa şi să nu se mai întoarcă niciodată acasă, cum 
făcuse legămînt la plecare. 

Şi aşa se spune, cu cît înţelepţii discutau mai 
mult, cu atît lucrurile se încîlceau mai vîrtos. Şi de 
atunci, cît o fi de atunci şi pînă astăzi, se zice că 
înţelepţii aceia încă mai sporovăiesc şi nu pot hotărî 
cui să dea răsplata cuvenită. 

Tu, cititorule, ce crezi? Nu vrei să-i ajuţi, ca să 
poată în sfîrşit hotărî pe cine să răsplătească, după 
pravilă şi cuviinţă? 

Pe toţi cei trei fraţi, vrei să spui? 

Nu. lInţelepţii vor să dea răsplata şi cinstea 
cuvenită numai unuia dintre ei, aceluia care a făcut 
mai mult pentru sora lui. 

Dar care-i acela? Cine-l poate arăta? 


În româneşte de V. VELICU şi NINA ERCEANU 

BASM CALMUC 


Copil de han, sămînţă de oameni răi 


GREU O DUSESE bietul băiat, după ce-i murise 
tatăl. Zile multe şi amare şi negre, zile întunecoase ca 
şi nopţile care-i păreau nesfirşite lîngă bolnava lui 
mamă. 

Dar după moartea şi acesteia, viaţa lui devenise 
un adevărat calvar. Kibitca era rece, goală şi pustie şi 
o paragină imensă se întindea încet, încet, împrejurul 
ei. Era singur, fără nici un suflet de om lîngă el. 

Şi cum mai rîvnea el acum la viaţa de altădată, 
cînd trăia mamă-sa! Cu toate că era rău şi atunci, era 
totuşi cu mult mai bine decît orfan. Avea atunci o 
mamă, avea un suflet lîngă inima lui, avea cu cine 
vorbi, se găsea cineva care să-l cheme, să-l mîngiie, 
să-l îmbărbăteze şi să-i spună cu blindeţe vorbe fru- 
moase şi plăcute. El îi săruta mîna şi ea îi arăta prin 
ce blide să mai caute ceva de ronţăit, ca să-şi 
astîimpere foamea. Mamei lui nu-i trebuia nimic. 
Numai lăcrima şi cerea din cînd în cînd o căniţă de 
apă. 

Şi s-a dus în sfîrşit din lumea asta şi l-a lăsat pe 
el fără nici un sprijin. Era orfan şi tare îi venea greu. 
N-avea nici o rudă, nici un prieten, că părinţii lui fiind 
oameni săraci şi din alte locuri, deşi erau oameni de 
omenie, nu-şi făcuseră aproape deloc cunoştinţe în 
cătunul acela. Aşa că bietul orfan n-avea nici o milă şi 
nici o mîngiiere de la nimeni. 

Deznădăjduit, se hotărî într-o zi să plece în lumea 
largă. Şi-a făcut o bocceluţă din lucruşoarele ce le mai 
avea, a mers la mormintele părinţilor lui, a plîns cu 
mare amărăciune cînd pe un mormînt, cînd pe altul. 
Apoi, buimac de durere, ieşi dintre scaieţii şi 
buruienile ce năpădiseră kibitca şi o porni în stepă, 

fără nici o ţintă, încotro l-o duce ochii. Era o bucăţică 
de om care se pierdu îndată în nemărginita pustietate 
a stepei. 

După cîteva zile de rătăcire şi singurătate, nu 
mai putu nici merge. Secătuit de puteri şi de foame, 
căzu pe un gorgan, ca o cîrpă aruncată la gunoi. 
Picioarele nu-l mai ascultau, şalvarii îi rămăseseră 
prin scaieţi şi mărăcini, imineii îi erau ferfeniţă, în 
traistă îi sufla demult vîntul, iar setea îl chinuia mai 
mult decît toate. 

Începu să-şi cearnă gîndurile: flămînd, flămînd 
era. Însetat, însetat era. Golan, golan era, că era 
aproape în pielea goală. Ce să facă? Încotro s-o 
apuce? Cum s-o scoată la capăt? Ar fi fost foarte 
fericit dacă ar fi dat măcar de o fîntînă, ca să-şi 
potolească setea. Unde s-o găsească însă? În stepă nu 
se găseau decît buruieni cenuşii şi amare, iarbă 
sărată, ciurlani cîţi nici în minte de om n-ar fi încăput 
numărul lor, vulturi care treceau prin văzduh fără să 
lase vreo urmă pe cer, corbi scobind cîte o căpăţină 
de sălbăticiune pierită în stepă, ulii şi ciori ciocănind 
în oase după dulceaţa măduvei şi un nemaivăzut 
pustiu dezolant, presărat ici şi colo cu nenumărate 
moviliţe de pămînt, mai mari sau mai mici, nemişcate 
şi triste ca nişte morminte. 

Cînd era mai deznădăjduit şi mai plin de năduf ca 
niciodată, zări la orizont o colină, pe care stăteau mai 
mulţi oameni. Adunîndu-şi ultimele puteri, porni într- 
acolo, unde ajunse în sfîrşit, cu mult chiu şi vai. Dar 
cînd să se urce pe colină, străjile hanului, căci acolo 
era o gardă a hanului, îl opriră. Nu-i era nimănui 
permis să treacă prin locurile acelea. Domeniul 
hanului era înconjurat numai de străji, care-l păzeau 
cu străşnicie, ca nişte cîini sălbatici. 

Şi cum s-ar mai fi apropiat de străjile de pe 
colină care stăteau în jurul unui cazan în care fierbea 
„bulmuk”! Alături, pe o tavă, se mai vedea şi un munte 

de gogoşi şi, mai încolo, cîteva ulcioare de airak şi 
şipuri de cumis. Aroma îmbătătoare a bulmukului şi a 
gogoşilor era de nestăvilit. li intra în nări ca un tap 
întăritat, făcînd în stomacul lui ravagii de nedescris. 
Dar străjile hanului, care erau nişte răi, ca şi stăpînul 
lor, îndreptară spăngile spre el şi cu sudălmi şi 
ameninţări îl îndepărtară pînă departe, departe. Că 
hanul acela era un hapsîn şi jumătate. Era vestit 
pentru răutatea lui, dar şi pentru bogăţia lui. Avea 
atîta aur, că de l-ar fi mîncat şi cu pumnul şi tot nu l- 
ar fi terminat într-o viaţă de om. Avea cai cu miile şi 
slugi cu sutele. Avea cufere pline numai cu pietre 
nestemate. Dar n-avea inimă. Pentru norodul lui avea 
dinţi ca săbiile şi măsele ca pietrele de moară. De 
prea multă îmbuibare, huzureală şi lenevie era aşa de 
gras, că nici în picioare nu se putea ţine. Şi oasele şi 
mintea lui erau năclăite de osînză. 

Alungat şi speriat, după ce-şi mai reveni în fire, 
bietul orfan începu iar să se gindească la ce are de 
făcut. O foame crudă îl chinuia aşa de rău, că i se 
părea că i se rup matele în el. Ce n-ar fi dat, dacă ar fi 
găsit o bucăţică de pîine, o lingură de lapte, o mînă de 
grăunţe! Dar nu găsea nimic. Pustiu, pustiu şi iar 
pustiu. 

De-abia într-un tîrziu, cînd trecuse de prînzul cel 
mare şi toate i se păreau că plutesc într-o abureală 
lăptoasă, iar ochii i se împăienjeniră de chinuri, dădu 
peste o vinişoară uscată şi subţire ca o biciuşcă, poate 
o vină de la vreun picior de cal, devorat de 
sălbătăciunile stepei. 

Cu toate că-i era greață, ca de ceva scîrnav ce 
era ceea ce găsise, se hotărî totuşi să roadă, să sugă, 
să mănînce, cum o putea, vinişoara aceea, pentru a-şi 
ostoi cît de cît foamea. 

Dar abia atinse cu ea dinţii de sus, că aceştia se 
şi făcură de aur. După aceea atinse cu vinişoara şi 
dinţii de jos, care se făcură de asemenea şi ei de aur. 

— Ce să fie asta? îşi zise băiatul, şi fără să-şi dea 
seama, atinse cu vinişoara din mînă şi şapca din cap. 

În mai puţin decît te-ai freca la ochi, şapca lui 
ruptă şi murdară se transformă într-una nou-nouţă de 
mătase şi catifea scumpă. Şi mult s-a minunat iar 
orfanul nostru. 

A pus apoi vîna pe pămînt şi a început a se tăvăli 
de bucurie încoace şi încolo pe ea, cum se tăvăleşte o 
pisicuţă, sau un căţeluş. lIndată zdrenţăroasa lui 
îmbrăcăminte se transformă şi ea în minunate haine 
de mătase albastră, îmbumbate numai cu pietre 
scumpe. 

Se încinse, după aceea, cu vîna şi se văzu, cît ai 
clipi, îmbrăcat cu o superbă manta roşie de mătase 
„beşmet”, tivită cu şnur de aur şi argint. In picioare, 
cînd îşi atinse pulpa fără să vrea cu biciuşca, se văzu 
încălţat cu bofturi galbeni făcuţi din piele moale şi 
fină. 

Peste măsură de uluit de ciudăţeniile ce se 
petreceau şi din mare bucurie, sări odată, cît putu, în 
sus. Cînd sări în sus, ieşiră din pămînt, o dată cu el, 
cinci cai roibi arăbeşti; iar cînd reveni în jos, mai 
apărură trei cai, dintre care unul alb înşăuat, cu 
căpăstrul bătut în paftale şi ţinte de argint şi frîul de 
mătase colorată. Şi încă o minune: coburii şeii erau 
plini de tot felul de bunătăţi. 

După ce orfanul nostru se sătură privindu-şi 
îmbrăcămintea şi cizmele acelea minunate şi i se mai 
împrăştie straşnica uimire ce-l cuprinsese de cele cei 
se întîmplaseră, se ospătă din belşug şi, încălecînd 
calul înşeuat, plecă mai departe, ducînd cu el şi pe cei 
şapte cai arăbeşti, de o rară frumuseţe. 

Avea acum straie noi şi scumpe, dinţi care luceau 
în soare, cai buni şi bucate destule şi gustoase în 
coburi. Pe unde trecea, toată lumea îl saluta şi se 
căciulea înaintea lui. De ce cînd era sărac şi 

zdrenţăros nu-l băga nimeni în seamă? Nu-i oare 
acelaşi şi acum? E altul? se gîndea el. 

Înfăţişarea lui pompoasă atrase atenţia pînă şi 
unuia din fiii hanului. Acesta era un grăsun umflat ca 
un burduf, din cauza mîncării şi a leneviei. Pe 
deasupra, pe lîngă că era şi prost de da în gropi, mai 
era şi fîrnîit şi vorbea subţire ca o păpuşă. 

— Tu, flăcăule, se adresă el plin de trufie şi 
invidie, orfanului nostru, nu pari a fi un om chiar 
cumsecade. Ai putea să-mi spui, de unde ai caii 
aceştia scumpi şi hainele de pe tine şi dinţii din gură? 

— Da, pot să-ţi spun, răspunse liniştit şi cu multă 
modestie băiatul. Şi începu să-i povestească: Mai 
încolo, pe unde se găseşte un post de gardă al 
hanului, am găsit în iarbă vinişoara asta. Îmi era aşa 
de foame, că am dus-o la gură s-o mănînc, s-o rod cu 
dinţii. Dar numai m-am atins cu dinţii de ea şi dinţii mi 
se şi făcură de aur, mai întîi cei de sus şi apoi şi cei de 
jos. Am pus-o pe cap şi şapca mi se făcu de mătase. 
M-am culcat cu spatele pe vină şi hainele mele se 
transformară în haine scumpe de mătase albastră, cu 
nasturi de pietre scumpe. M-am încins cu vina şi 
îndată apăru pe umerii mei mantia asta de mătase 
beşmet. Am sărit în sus şi din pămînt au apărut cinci 
cai, o dată cu săritura mea. Cînd am revenit în jos, pe 
pămînt, apărură alţi trei cai. Aşa a fost. 

În ochii fiului de han luci atunci o drăcească 
străfulgerare de lăcomie şi invidie. 

— Ai spus că vîna asta fermecată ai găsit-o lîngă 
un post de gardă al hanului. Hanul însă e tatăl meu. 
Deci pe pămînturile tatălui meu. Aşa? 

— Da. 

— Atunci, îmi aparţine mie. Şi chiar dacă ai fi 
găsit-o în altă parte, băiatule, tot ţi-o luam. Aşa-i legea 
noastră. Cred că ai înţeles. 

Şi îndată, fîrnîitul, pocitul şi afurisitul fiu de han, 
sămînţă rea, smuci cu furie vîna fermecată din mîinile 

băiatului orfan. Îl dădu apoi jos de pe cal şi, chemînd 
un ostaş, îi porunci să ducă la curte atît calul alb, cît 
şi ceilalţi şapte cai. 

De altfel, făcînd ceea ce făcea, fiul de han nu 
făcea decît ceea ce făcea şi tatăl său, de mult, cu 
norodul peste care stăpînea: lua cu forţa averea oricui 
voia, exploata în folosul lui munca supuşilor săi, 
obijduia şi osîndea fără judeţ după bunul plac, făcea în 
sfîrşit atîtea nelegiuiri, că nu se vedea în urma lui 
decît sînge, lacrimi şi distrugeri. 

Ascultaţi acum mai departe ce s-a întîmplat cu 
fiul hanului: 

După ce se făcu stăpîn pe vîna smulsă din mîinile 
tînărului orfan, începu să facă cu ea, aşa cum îi 
povestise acesta. 

A dus vîna la dinţii de sus, şi toţi, ca unul, căzură 
jos. A dus-o la dinţii de jos şi căzură toţi şi aceştia. A 
dus vîna la cap şi toată pielea capului îi căzu pînă la 
os. S-a culcat pe vină şi trupul i se descărnă şi carnea 
căzu jos de pe oase. Sări în sus şi tălpile picioarelor se 
făcură numai o rană roşie. Cînd reveni pe pămînt, 
labele se frînseră şi o dată cu ele îşi dădu duhul şi fiul 
puternicului şi cumplitului han, moartea potolindu-l, 
cum potoleşte de altfel pe toată lumea. 

Iar tatăl lui, care dăduse pierzaniei pe atiţia şi 
zdrobise fără îndurare inima atitora, auzind de 
păţania fiului său, căzu dintr-o dată la pămînt şi muri 
şi el de durere, într-o clipită, ca lovit de trăsnet. 

Îi venise şi lui rîndul să guste din mierea pe care 
o servise toată viaţa lui, cu atîta cruzime, obiditului 
norod peste care stăpînise. 

Basmul despre nefericitul orfan, despre lacomul 
han şi despre fiul acestuia s-a sfîrşit. 

Vinişoara fermecată făcea în adevăr minuni 
numai pentru copii nefericiţi, cum era băiatul din 
povestea noastră, nu şi pentru un nesocotit şi un 
trufaş ca fiul de han, sămînţă de oameni răi cărora le 

e greu să fie oameni, sămînţă de oameni care şi-au 
închis inimile în temniţă şi le-au pus pază grea la uşă, 
ca să nu vorbească cu nimeni. 


În româneşte de V. VELICU şi NINA ERCEANU 

BASM CALMUC 


Inimă de frate 


ERAU ODATĂ doi şoricei, unul mai în vîrstă şi 
altul mult mai tînăr. Şoriceii erau fraţi. În cuprinsul 
fără margini, tăcut şi pustiu, unde ierburile se legănau 
în bătaia vîntului ca nişte evantaiuri şi aroma 
sălbatică a stepei îi adormea cînd se lăsa noaptea, şi 
luna le lumina căsuţa, şi soarele îi fulgera în zori cu 
razele lui, cei doi şoricei trăiau în mare linişte, în 
mare dragoste şi bună înţelegere. Şi aşa, aproape pe 
nesimţite, trecură primăvara, vara şi toamna. larna 
bătea la uşă. Ca să nu-i surprindă nepregătiţi, şoriceii 
mai controlară o dată pereţii căsuţei lor, să nu aibă 
vreo crăpătură, controlară uşa şi proviziile din cămară 
şi aşezară într-un colţ din tinda locuinţei cîteva lopeţi 
şi alte unelte de care ar avea nevoie în timpul iernii. 

Şi iată că într-o zi se lăsă ger aspru peste stepă. 
Zăpada era mare, îngheţată şi scîrţiia sub picioare. 
Cei doi şoricei retraşi în căsuţa lor sub pămînt, caldă 
şi plăcută, dormeau aproape tot timpul unul lîngă 
altul, îmbrăţişaţi ca nişte copii. 

Într-o dimineaţă însă, şoricelul cel mic urcă 
scările căsuţei, voind să iasă afară la lumină. Nu izbuti 
însă, intrarea căsuţei fiind troienită. 

Întorcîndu-se atunci în casă, spuse fratelui său 
mai mare: 

— Dragă frate, afară nămeţii sînt mari. Uşa casei 
noastre este înzăpezită. O să iau lopata şi o să merg 
să dau troienii într-o parte. Tu, pentru că eşti mai în 
vîrstă decît mine, rămii să dormi şi să te odihneşti. 

Şi zicînd aşa, şoricelul cel mic luă lopata şi ieşi 
afară. Plin de voie bună, începu să curețe zăpada de 
dinaintea uşii şi s-o zvîrle departe de casa lor. 

Deodată dădu cu lopata de o bucată de unt, 
destul de mărişoară, ce stătuse pînă atunci sub 
zăpadă. Încet, încet, cînd luînd-o în braţe, cînd mai 
rostogolind-o cu lopata, o scobori binişor pe scări şi o 
duse în căsuţă. Arătînd-o fratelui său, îi spuse: 

— Ia te uită ce bucată de unt găsii sub zăpadă, 
dragă frăţioare. Ai grijă de ea. După ce o să isprăvesc 
lucrul, o s-o mîncăm împreună. 

Şi şoricelul ieşi apoi iar afară, să-şi vadă mai 
departe de treburi. Terminînd lucrul, deşi nu mai 
putea de foame şi de oboseală, merse mai întîi să se 
spele şi să-şi curețe blăniţa de ţărînă şi de fulgii de 
zăpadă care o umeziseră. Frecîndu-şi apoi lăbuţele şi 
bătînd vesel din ele de răsună căsuţa, zise fratelui 
său: 

— Acum, iubite frate, adă untul să mîncăm, că nu 
mai pot de foame. 

La vorbele astea însă, fratele cel mare lăsă ochii 
în jos şi, cu glas trist şi aproape stins, îi răspunse: 

— Frate dragă, sînt un păcătos. Cît timp tu ai 
lucrat afară, eu am mîncat untul. lartă-mă! 

— Aşa! îi răspunse supărat fratele cel mic. Adică 
eu lucrez, eu găsesc untul, eu îl aduc în casă, eu 
ostenesc, eu te feresc să nu te oboseşti, că eşti mai 
mare decît mine, iar cînd a fost vorba de mîncare, ai 
mîncat singur. Hei! Aşa nu merge. Nu mă crede chiar 
atît de prost. Pentru asta, o să ne judecăm, nene. 

— O să ne judecăm, dacă vrei tu, îi răspunse 
adînc mîhnit fratele cel mare. 

Şi au plecat cei doi şoricei să se judece. Mergeau 
în tăcere. Tot drumul n-au vorbit nimic. Numai 
suflarea li se auzea. Trăiseră o viaţă întreagă frăţeşte 
şi acum, pentru un boţ de unt, iată ce necaz şi mare 
întristare dăduse peste ei. 

În drum le ieşi înainte un lup cenuşiu de cîmp. 
Zărindu-i, lupul fiind flămînd, începu să-şi lingă buzele 
cu mare poftă. Apropiindu-se de ei, dar nu prea mult, 

de teamă ca şoriceii să n-o ia la goană, le zise de 
departe: N 

— Bună ziua, şoriceilor. Incotro? 

— Mergem să căutăm pe cineva ca să ne judece. 

— Să va judece? Pentru ce? Ce s-a întîmplat? 

Şoricelul mai mic începu să povestească: 

— leşind astăzi să curăţ zăpada de pe căsuţa 
noastră şi să eliberez uşa de nămeţii care o 
troieniseră, am găsit o bucată de unt. Am dus untul în 
casă şi am spus fratelui meu, care fiind mai mare, mi- 
a fost milă să-l iau la curățirea zăpezii: Tu poţi să mai 
dormi. Eu merg înapoi la lucru şi, cînd o să isprăvesc, 
o să viu şi o să mîncăm împreună bucata de unt. 

— Aşa? zise lupul. Foarte interesant! Povesteşte 
te rog mai departe. 

Şi zicînd astea, mai făcu cîţiva paşi spre cei doi 
şoricei. 

Şi şoricelul cel mic istorisi ce s-a mai întîmplat, 
în vreme ce fratele cel mare, ruşinat şi necăjit de ceea 
ce făcuse fără să-şi dea seama, se tot învîrti şi suci, 
pînă intră aproape sub botul lupului. 

Iar cînd cel mic îşi isprăvi povestea „Şi tu ai 
mîncat singur untul. O să ne judecăm pentru asta”, 
Hap! făcu lupul şi-l înghiţi dintr-odată pe fratele cel 
mare. Şoricelul cel mic leşină de frică. 

Lupul se repezi şi-l înghiţi şi pe el. Din fericire, 
se trezi cînd ajunse în gitlejul lupului. Agăţindu-se de 
fundul gîtului, ca să scape de moarte, începu să zgirie 
şi să dea cu disperare din picioare. 

De durere, lupul îl dădu afară. Cînd se văzu 
afară, micul şoricel o luă la fugă şi se ascunse mai 
încolo, într-un morman de zăpadă, nelăsîndu-şi 
descoperit din ascunzătoare decît numai năsucul lui 
roz şi o mică deschizătură pe unde să vadă. 

Lupul îl urmări. Se apropie de el şi, luînd o 
înfăţişare blîndă şi prietenească, îi zise cu glas 
părintesc: 

— Nu mă mai satur, şoricelule, admirîndu-ţi 
frumosul tău botişor roz. Arată-mi, te rog, şi drăguţele 
tale picioruşe şi prea frumoşii tăi ochi. 

Micul şoricel începu să tremure de frică. Mintea 
lui nu mai era acum întreagă. Zăpăcindu-se, îşi scoase 
picioruşele şi ochii din zăpadă şi privi afară cum îi 
zisese lupul. 

— Dacă mi-ai arătat acum frumoşii tăi ochi şi 
drăguţele tale lăbuţe, arată-mi, te rog, şi urechile tale 
cele pline de gingăşie, îi mai zise lupul. 

Şi, zăpăcit de-a binelea, micul şoricel îşi scoase 
afară din omăt capul, ca să i se vadă urechile. 

— Arată-mi acum şi trupul, atît de rotund, grăsuţ 
şi nemaipomenit de frumos. 

Şi micul şoricel îşi scoase afară şi corpul. 

— Cît de fericit aş fi, continuă lupul, dacă ai fi 
atît de drăguţ să mă laşi să-ţi privesc şi catifelata şi 
minunata ta codiţă! 

În cele din urmă, şoricelul scoase şi codiţa din 
zăpadă. „Hap!” făcu lupul şi-l înghiţi din nou. Micul 
şoricel se agăţă iar de gitlejul lupului şi începu să-l 
zgîrie cu disperare atît de rău, că lupul, nemaiputînd 
de durere, îl dădu iar afară. 

Şoricelul fugi departe, departe şi se ascunse iar 
într-un morman de zăpadă. „Ce bine ar fi fost, se 
gîndea el acum, stînd ascuns în zăpadă şi cu inima 
ticăind ca un ceas, dacă nu m-aş fi certat cu fratele 
meu. Astăzi am fi fost împreună şi într-o plăcută 
frăţietate aş fi locuit cu el, în căsuţa noastră îngheţată 
şi pustie în prezent.” 

Gîndindu-se aşa, necazul i se împrăştie ca fumul 
în văzduh şi supărarea pe fratele lui îi trecu cu 
desăvîrşire. „Cu orice preţ, îşi spuse el în cele din 
urmă, trebuie să-l scap pe fratele meu.” 

Îmbărbătat de gîndurile şi hotărîrea ce-o luase, 
ieşi repede din zăpadă şi începu a privi cu atenţie 
cîmpul, în toate părţile. Şi iată, nu trecu mult timp şi 

văzu apropiindu-se de el iar lupul cel cenuşiu. Avea 
acum ocazia să-şi încerce curajul şi să-şi arate 
iscusinţa. Se ridică cu îndrăzneală în două picioare şi 
strigînd la lup îl chemă şi îi zise: 

— Lupule, hapsînule, pentru ce l-ai mîncat pe 
frăţiorul meu cel drag! Pentru ce, prin vicleşug, ai 
vrut să mă pierzi şi pe mine! Te socoteşti tu oare atît 
de puternic, că nimeni nu-ţi poate sta împotrivă? Ei, 
află, nelegiuitule, că de data asta ţi s-a înfundat. 
Aşteaptă numai o clipă şi te învăţ eu minte. O să intru 
în nările tale, în urechile tale, în vinele tale şi o să-ţi 
sug atîta sînge, pînă o să te topeşti din picioare ca 
ceara la foc. Jur că n-o să scapi teafăr din mîinile 
mele. 

Şi spunînd astea, micul şoricel începu să 
scormonească cu furie zăpada, să clănţănească din 
dinţi şi să-şi rotească fioros ochii în cap. 

Lupul, care nu auzise în viaţa lui vorbindu-i-se 
aşa, nu numai de către un şoricel, dar încă de nimeni, 
rămase încurcat şi foarte mirat de asemenea 
ameninţări. Mai la urmă, i se făcu frică şi o rupse la 
fugă în fundul fundului stepei. 

Văzîndu-l, un şoim strigă către el: 

— Unde fugi, lupule, aşa de speriat? Ce-i cu tine? 

— O nenorocire mare mi-a căzut pe cap, dragă 
şoimule, îi răspunse lupul, oprindu-se din fugă. Un 
şoricel s-a jurat că o să-mi bea sîngele, pentru că i-am 
mîncat pe fratele lui. Şi de aceea fug şi o să fug unde 
m-or duce ochii, ca să scap de el. Dacă vrei, dragă 
şoimule, dă-mi o mînă de ajutor. Norocul mi te-a scos 
în cale. Du-te te rog şi vezi unde este şi ce face acum 
şoricelul cel mic. 

— Kric-kruc! făcu şoimul şi bătînd din aripi îşi luă 
repede zborul, ca să caute pe şoricelul cel mic. 

De sus, de unde plutea lin şi măreț pe valurile 
nevăzute ale văzduhului, şoimul zări numaidecît pe 
furiosul şoricel, alergînd şi sforăind pe nări ca un 

armăsar, scormonind toate muşuroaiele şi scotocind 
toate tufele din drumul lui. 

— Şoricele, şoricele! îl strigă şoimul. Ce faci 
acolo? 

— Caut lupul care mi-a mîncat pe fratele meu 
mai mare. 

— Şi o să-l găseşti? 

— Nici prin minte nu-mi trece să mă las pînă nu-l 
găsesc. O să sap toate dealurile, o să scormonesc 
toate găurile, o să scot toate apele din albia lor şi, 
cînd o să-l prind, îi sug tot sîngele, de nu-i mai las nici 
o picătură în vine. 

— Kric-Krac! strigă speriat şi şoimul, luîndu-şi 
zborul înapoi. 

Lupul îl aştepta nerăbdător. Cum îl văzu, îl şi 
întrebă: 

— Ei, scumpe şoimule, l-ai văzut pe şoricelul cel 
mic? Ce face el acum? 

— Te caută în toate părţile, îi răspunse şoimul. 
Aleargă furios ca un nebun şi sforăie ca un cal 
sălbatic. S-a jurat că şi apele o să le scoată afară din 
matca lor, şi dealurile o să le facă una cu pămîntul, o 
să facă orice şi nu se lasă pînă n-o să-ţi pună capăt 
zilelor. 

— Vai de mine! Vai de mine! începu să se vaiete 
îngrozit lupul. Ce să mă fac? Ce să mă fac? Ocroteşte- 
mă, te rog, şoimule! Ia-mă cu tine, du-mă sus în înaltul 
cerului, ca să scap de şoricel şi-ţi voi fi rob toată viaţa. 

Şi l-a luat atunci şoimul în spate pe lup şi-a 
zburat cu el spre înaltul cer al Kalmuciei. De sus, 
lupul spuse din nou şoimului: 

— Şoimule, dragul meu stăpîn, tot nu sînt liniştit. 
Lasă-mă undeva aici şi mergi pe pămînt şi vezi ce mai 
face şoricelul. 

— Kric-kruc! Kric-kruc! 

Şi şoimul zbură pe pămînt, lăsînd lupul în dosul 
unui nor negru şi gros. 

— Ce ai de gînd să mai faci? îl întrebă şoimul pe 
şoarecele cel mic, cînd cobori lîngă el. 

— Am auzit că lupul s-a suit în cer. Poţi să-i spui 
că nici acolo nu scapă de mine. O să-mi fac o scară 
mai înaltă decît norii. Sînt sigur că o să-l găsesc şi, 
cum am jurat, o să-i beau şi ultima picătură de sînge. 

Şi iar s-a întors şoimul la lup. 

— Hai, scumpul meu şoim, spune ce-ai văzut, ce- 
ai auzit, ce-a mai zis şoricelul de mine! 

— Lupule, mi se pare că n-ai să poţi scăpa de 
micul şoricel, îi răspunse şoimul. 

— Cum aşa? de-abia şopti printre dinţi lupul, 
spăimîntat şi mai galben decît un mort. 

— Va face, mi-a spus şoricelul, dacă va trebui, şi 
scară pînă la cer, ca să te găsească şi să-ţi bea, a zis 
el, tot sîngele rău cel negru şi înveninat. 

— Vai, vai, vai! urlă lupul, apucîndu-se cu labele 
de cap şi, îngrozit peste măsură şi în hohote de plins, 
nemaiştiind unde calcă, se prăbuşi pe pămînt, ca un 
bolovan din dosul norului unde se ascunsese. 

Şoricelul, care atita aştepta, se repezi într-un 
suflet acolo unde căzuse şi ca un sfredel intră repede 
prin nările şi gîtul lupului, scotocindu-i pîntecele în 
toate părţile, ca să-l găsească pe fratele lui. 

Afiîndu-l în cele din urmă viu şi nevătămat, îl 
scoase la lumină. Şi, cînd se văzură iar împreună, cu 
lacrimi în ochi, se repeziră unul la altul, îmbrăţişindu- 
se cu dragoste, frăţeşte, ca altădată. 

— Iartă-mă, frate, a zis cel mic către cel mare 
sărutîndu-l, că am fost iute şi nesocotit. 

— Iartă-mă şi tu, frate, a zis şi cel mare către cel 
mic, sărutîndu-l de asemenea, că din îndemnul ticălos 
al burţii am făcut ceea ce am făcut. 

Şi cît au mai trăit după aceea, ca nişte înţelepţi 
au trăit cei doi şoricei, învăţind din înseşi păţaniile lor, 
că nu-i duşman mai mare al înţelepciunii decît 
îndemnurile burţii şi firea iute şi nesocotită. 

Şi peste stepă iar au bătut vînturile şi ploile şi s- 
au hîrjonit fiarele în iarba înaltă, creînd în alte părţi 
ale ei drame şi tragedii, bune de a fi ştiute de iubitorii 
de înţelepciune şi omenie. 


În româneşte de V. VELICU şi NINA ERCEANU 

BASM CALMUC 


Tovărăşie anapoda 


E ATÎT DE DIBACE şi atît de vicleană vulpea, 
încît rar de tot, dacă se întîmplă, să nu se înapoieze la 
vizuină cu bun şi bogat vînat atîrnat de şolduri. 

În ziua aceea însă, ieşise la vînătoare într-un 
ceas rău. In zadar dădea ea cu ochii rotogoale peste 
cîmpuri, repezindu-i ca pe nişte focuri pînă la 
marginile orizontului, în zadar iscodea potecile şi 
tufişurile, că vînatul intrase ca în pămînt. 

După multă umblătură şi cu inima neagră de 
amărăciune, dădu în sfîrşit peste o cămilă moartă, 
căzută într-o groapă. Cum era tare flămîndă, de parcă 
i-ar fi mers şoareci în burtă, se cobori repede în 
groapă şi, cum se pricepea şi bine la înfulecat, hărtăni 
repede cele două cocoaşe ale cămilei. 

După ce mîncă ea cît putu din cele două cocoaşe, 
luă resturile cu ea şi plecă pe-aici încolo, cu gîndul să 
se odihnească undeva, în vreun hăţiş sau în vreun 
hîrtop mai adînc şi mai ferit din drumul răutăţilor. Nu 
apucă însă să se depărteze prea mult, că-i şi tăie calea 
un lup care, salutînd-o cu multă prietenie, îi zise: 

— Să trăieşti, dragă vulpe! Să trăieşti, scumpa 
mea prietenă! 

— Să trăieşti, să trăieşti, frate dragă, îi răspunse 
vulpea mieros. 

— Bucuroasă că te-ai întîlnit cu mine? 

— Foarte bucuroasă, dragă prietene. Is aşa de 
bucuroasă, că-s gata s-o iau la goană. 

Lupul se făcu că nu înţelege vorbele vulpii şi 
continuă: 

— Şi încotro, dacă nu vă supăraţi? 

— La vînătoare, scumpul meu. 

— Atunci, îi răspunse lupul, cu puţină ironie în 
glas, îmi dai voie să te întovărăşesc? 

Vulpea tăcu şi nu zise nimic. Ce putea să facă? 
Ce putea să răspundă? Ceartă îi trebuia şi tocmai cu 
cine, cu cineva care doar atîta ar fi aşteptat, ca să 
transforme nenorocita întîlnire dintre ei într-o 
sîngeroasă răfuială? 

— Cine tace înseamnă că încuviinţează, i-a zis 
lupul şi, fără multă reverență, dînd braţul prietenei 
lui, o luară împreună de-a dreptul peste cîmp. 

Şi iată că, mergind ei aşa, nu prea departe, lîngă 
o moviliţă, zăriră un iepure pitulat sub o tufă. 
Văzîndu-l, lupul, care nu se putea măsura în fugă cu o 
asemenea  sălbătăciune, scoase un urlet atît de 
puternic, că durui ca un tunet peste stepă. 

Iepurele înlemni de spaimă şi în loc să fugă se 
ghemui şi mai tare sub tufă, căutînd să se ascundă cît 
mai bine de ochii duşmanilor săi. 

Aceştia însă, începură a-l striga de departe, cu 
putere, cînd unul cînd altul. 

— De ce nu răspunzi, prietene, cînd te chemăm? 
îi zise lupul supărat, apropiindu-se de tufă. 

— M-am gîndit, răspunse iepurele tremurind de 
spaimă, că la ce să vă răspund dacă nu vă cunosc. Vă 
cer iertare, mai adăugă iepurele cu multă umilinţă, 
făcînd mereu plecăciuni adinci în faţa lupului şi a 
vulpii. 

— Fei, hai, lasă asta, îi zise vulpea! Lasă 
temenelele astea! Eşti la fel cu noi. Eşti egal în 
drepturi cu noi. Şi nu te mai preface că nu ne cunoşti. 
Îţi sîntem prieteni, şi făcu un semn cu ochiul lupului. 
Hai, vino cu noi la vînătoare! - Cel ce face cu ochiul 
pune la cale lucruri nelegiuite. 

Dar iepurele nu văzuse semnul pe care-l făcuse 
vulpea lupului, încît bucurîndu-se că a scăpat aşa de 
uşor, se învoi îndată, cu toate că în viaţa lui nu fusese 
la vînat şi nu mîncase nicicînd carne. 

— Uite ce, grăi vulpea făcînd cerc cu lupul şi cu 
iepurele, eu mai am şi alte vorbe de spus. Ca una care 
cunosc toate limbile de pe faţa pămîntului şi în vorbe 
mai cuminţi şi mai înțelepte nimeni nu mă poate 
răpune, vă propun să facem o tovărăşie pe viaţă: 
iepurele, eu (mă cunoaşte o lume întreagă că sînt 
lipsită de orice viciu) şi lupul (cea mai bună pildă de 
cumpătare, îşi rupe şi de la gură pentru un prieten). 
Să ascultăm unul de altul, să ne ajutăm unul pe altul 
şi tot ce vom dobîndi să împărţim absolut frăţeşte 
între noi. Primiţi? 

— Primim, răspunseră cei întrebaţi şi cîteşitrei 
ridicară cîte o labă în sus, făcînd jurămînt greu asupra 
celor ce spusese vulpea, vorbe care se vedea cît de 
colo că nu erau altceva decît praf în ochii celor cu 
minte uşoară şi prea lesne crezători. 

Ca încheiere a ceremonialului, lupul îşi lovi 
pieptul cu pumnii de sună ca o tobă, iepurele crescu 
de-o palmă şi vărsă de bucurie valuri de lacrimi, pe 
cînd cumătra, rumegindu-şi ceva mai încolo planurile 
puse la cale, îşi fuma, cum s-ar zice, ciubucul în 
linişte. 

În timpul acesta însă, se porni un vînt puternic şi 
un vîrtej începu a purta în sus şi în jos, într-o parte şi 
alta, o mulţime de hîrtiuţe. 

Vulpea prinse una din hiîrtiuţe şi şi-o lipi în 
frunte, lucru ce stîrni mirarea de nedescris a 
tovarăşilor ei, care o întrebară: 

— Ce hîrtiuţă este asta şi ce scrie în ea? 

— Hirtiuţa asta, le răspunse vulpea, nu-i o 
oarecare hîrtiuţă, ci-i un firman, trimis mie personal 
de către han. 

— Şi ce cîntă, firmanul? 

— Cîntă bine. În el, marele han ne spune că a 
auzit de tovărăşia noastră şi, plăcîndu-i mult ceea ce 
am făcut, ne dăruieşte ca o deosebită apreciere, la 
alegere, din orice tabun ne convine, cel mai frumos şi 

mai gras cal. Ne pofteşte să-l prindem, urîndu-ne, la 
sfîrşitul firmanului, poftă bună. 

— Lupule, se adresă vulpea, după explicaţia ce-o 
dădu, acum ce mai calea-valea, toată nădejdea ni-i în 
tine. Tu eşti un adevărat erou şi un vînător neîntrecut. 
Ţie nu-ţi poate ţine nimeni piept. Ce-ar fi, dacă-ai 
merge, cum ne-a scris hanul, să prinzi un cal, după 
placul tău, din cel dintîi tabun peste care vom da? 

Lupul, îmbătat de laudele vulpii şi 
nemaiîncăpîndu-şi în piele de mîndrie, îi răspunse cu 
glasul lui gros şi sălbatic: 

— Propunerea, într-adevăr, e treabă de labele 
mele. Ce să mai spun? Primesc. 

Iepurele nu fu mai puţin fericit decît lupul. Pe 
ascuns, ca să nu-l vadă ceilalţi tovarăşi ai săi, îşi freca 
lăbuţele de mulţumire şi fericire că vulpea nu-i dăduse 
lui o asemenea sarcină. 

Şi au plecat toţi trei, împreună, să caute un 
tabun. Şi iată că, într-un tirziu, zăriră un tabun 
departe, la multe verste de ei. 

Lupul, cum îl văzu, şi voi să dea năvală către el. 

— Stai, stai, nu te grăbi, îl potoli vulpea. Aşteaptă 
să se întunece. 

— Bine, spuse lupul, domolit de vorba vulpii. Sînt 
însă atît de nerăbdător să-mi îndeplinesc sarcina, că 
nu ştiu dacă o să pot să aştept pînă la noapte. 

Vulpea, care era vopsită cu o mie de culori, îşi 
schimbă repede gîndul şi-i zise: 

— Văd, dragul meu, că-i pustiu în toate părţile 
pe-aici. Nu-i nici ţipenie de om. Dacă vrei, du-te şi nu 
mai pierde vremea. Pînă o să ajungi la tabun, numai 
bine o să amurgească. Ba, dacă te grăbeşti, ai putea 
să ajungi chiar mai devreme şi să ocheşti pe lumină 
un cal frumos, cel mai frumos cal al tabunului, aşa 
cum scrie la firmanul hanului şi, cînd vor dormi şi 
pietrele, în somnul dintii, să-i faci de petrecanie. Fii 
însă cu băgare de seamă! Înţelegi? 

— Înţeleg, făcu lupul umflîndu-şi pieptul şi 
scoţîndu-şi ghearele din teci, ca să vadă dacă sînt bine 
ascuţite. Înţeleg, că doar nu sînt atît de prost să nu 
înţeleg, mai adăugă el, bătindu-şi capul cu laba, care, 
spre puţina lui laudă, nu prea sună a plin. 

Cînd îl văzu plecat, vulpea, care era diavolul în 
picioare, se depărtă ceva mai încolo de iepure şi, 
întoarsă cu spatele spre el, scoase o bucăţică de 
cocoaşă şi începu s-o mănînce. 

Văzînd-o cum se ospătează, iepurelui începu să-i 
lase gura apă şi maţele să-i chiorăie de foame. Lăsînd 
toată ruşinea şi sfiiciunea la o parte, se apropie de 
vulpe şi cu capul plecat, încet şi respectuos, o întrebă: 

— Ce mănînci, dragă vulpe? 

— Mi-i foame şi-mi mănînc un ochi, răspunse 
vulpea scurt, întoarsă tot cu spatele spre el. 

— Un ochi? Cum un ochi? 

— Da, un ochi. Ce te miri? Mi-am scos un ochi şi 
acum îl mănînc. 

Auzind răspunsul vulpii, iepurele se înfioră şi se 
înspăimîntă grozav. 

— Cum poţi face lucrul acesta atît de dureros? Şi 
cum ai să poţi trăi fără un ochi? 

— Ce prost eşti! Adică, în lumea asta nu mai sînt 
ochi? Chiar azi mi-l pun la loc. Il iau de la calul care o 
să ni-l aducă lupul. 

— Se poate face aşa ceva? 

— Desigur că se poate. Treaba asta eu am făcut-o 
de multe ori, de foarte multe ori chiar. E aşa de greu 
de înţeles? 

Iepurele, naiv, nepricepînd rătăcirea în care îl 
băga ticăloşenia vulpii, îşi vîri ghearele într-un ochi, îl 
scoase afară cu dureri îngrozitoare şi începu să-l 
mănînce. 

Vulpea, întoarsă tot cu spatele spre iepure, 
mînca şi ea de zor din hălcile luate din cocoaşele 
cămilei. 

— Dar acum ce mai mănînci? o întrebă iar 
iepurele cu capul aplecat şi cu aceeaşi smerenie în 
glas. 

— Măniînc al doilea ochi, îi răspunse vulpea. Hai, 
fă şi tu la fel dacă ţi-e foame şi nu mă tot întreba! Din 
cei doi ochi ai calului, eu o să iau numai unul. Pe 
celălalt, o să ţi-l dau ţie. Vom avea, deocamdată, 
numai cîte un ochi. Mai tîrziu însă, o să mai găsim noi 
încă doi ochi, unul pentru mine, altul pentru tine. 

Şi nătîngul de iepuraş, împins de foame, o 
ascultă şi de data asta. Işi scoase şi al doilea ochi. Dar 
întuneric adînc şi pustiu înfricoşător se lăsă deodată 
împrejurul lui. Frică înspăimîntătoare şi tulburare fără 
seamăn i se cuibări în inimă. Nu mai vedea nimic. O 
noapte neagră şi grea se lăsase ca plumbul peste el. 

— Haideţi, haideţi repede! Veniţi încoace! se auzi 
strigînd lupul, venind în goană către ei. Am omorit 
calul. 

— Şi ai mîncat ceva din el? îl întrebă vulpea. 

— Nimic. Aşa cum ne-am legat, n-am vrut să 
mănînc fără voi. Totul e întreg, afară de un picior 
dindărăt. 

Şi au plecat lupul şi vulpea şi după ei şi bietul 
iepuraş orb, lovindu-se de toţi bolovanii şi zgîriindu-se 
în toţi ţepii peste care cădea. 

Şi, ajungînd cîteşitrei la locul unde lupul rupsese 
în bucăţi calul luat din tabun, începură ospăţul. Cel 
mai lacom, tot lupul, care deşi era aproape sătul, 
înfuleca bucăţi mari de carne pe nerăsuflate. Iepurele, 
cum să mănînce? Niciodată în viaţa lui nu pusese 
carne în gură. Pe lîngă asta, nici nu vedea măcar ce să 
mănînce. Vulpea mîncă ce mîncă şi se sătură şi ea 
repede. După aceea, fără să fie observată, luă două 
bucăţi de carne şi le vîri în urechi. 

Văzînd-o că nu mai mănîncă, lupul o întrebă: 

— De ce nu mai mănînci? 

— Nu mai pot, îi răspunse vulpea. Am mîncat 
atita, că-mi iese carnea şi prin urechi. Şi-i arătă o 
ureche şi alta, din care carnea dădea pe dinafară. 
Dacă te ţine cureaua, încearcă să mănînci şi tu cît 
mine. 

Lupul, cum era hapsîn şi trufaş, dar şi destul de 
prost, ca să nu rămînă mai prejos de vulpe, începu să 
mănînce cu o lăcomie de speriat, înghițind repede 
halcă după halcă, ca şi cum le-ar fi aruncat într-un 
butoi, nu în burtă. lar vulpea îl încuraja şi-l tot 
îndemna mereu, spunîndu-i că dacă o să mănînce şi el 
pînă i-o ieşi carnea prin urechi, o să fie sătul cel puţin 
o lună, dacă nu chiar două luni. 

— Măniîncă, lupule, mănîncă! Văd că încă nu ţi-a 
ieşit carnea prin urechi. 

— Uf! Nu mai pot. Nu mai pot nici răsufla. O să 
plesnesc. 

— Mănîncă! Mănîncă! Vezi că nu eşti prevăzător? 
Tu crezi că asemenea prînzuri bogate ca cel de astăzi 
te aşteaptă în toate zilele? Şi hani binevoitori, ca 
stăpînul acestor pămînturi unde prînzim acum, o să 
găseşti pe toate drumurile? Mănîncă pînă ţi-o ieşi 
carnea prin urechi, ca mie. Va fi un semn că vei fi 
sătul pentru cel puţin două-trei luni. 

Şi lupul iar începu să hăpăiască halcă după 
halcă. 

Dar încet, încet, noaptea trecu. O dată cu 
crăpatul zorilor, păstorii se deşteptară şi caii 
tabunului se buluceau în obor, nerăbdători de a fi 
lăsaţi slobozi la păscut. 

Vulpea văzu că nu mai are de ce sta. Nu mai era 
timp de pierdut. Primejdia era mare. Luă iepurele cu 
ea şi, pe furiş, ca să n-o vadă lupul, se ascunse într-o 
groapă, unde socotea că n-o s-o găsească nimeni. 

Lupul rămase astfel singur. Asociaţia frăţească 
ce o făcuse cu vulpea şi cu iepurele ajunsese la 
termen, nu după o viaţă întreagă, cum făcuseră 

legămînt, ci mai înainte chiar de a se fi împlinit o zi şi 
o noapte. ) 

li era frică şi nu prea îi era. Îmbuibarea 
pîntecului îi adormise puterea de a gîndi limpede. 
Totuşi, cînd păstorii se îndreptară spre el, voi s-o ia la 
fugă. Picioarele însă nu-l mai ajutau. Prea se 
îngreuiase de-atita mîncare. Paznicii îl zăriră repede, 
căci era umflat ca un butoi şi de-abia se mişca. Unul 
din ei chiar şi strigase: 

— Ia, priviţi colo! Minunea minunilor! Un 
poloboc care merge singur pe cîmp, parcă ar avea 
picioare. 

Şi, alergînd către el, îl prinseră fără multă bătaie 
de cap. Văzîndu-se în mîinile unor oameni care nu-i 
arătau nici un pic de prietenie cu ciomegele cu care 
se puseseră pe el, lupul scoase de durere un urlet 
înfiorător. Apoi, aducîndu-şi aminte de firman, strigă 
din toate puterile: 

— lepuraşe, dragă iepuraşe! Aleargă repede la 
vulpe şi adă-mi scrisoarea măritului han, ca s-o arăt 
acestor păstori. Ad-o repede, că mă omoară. Lăsaţi-mă 
oamenilor, lăsaţi-mă şi nu mă omoriţi, că doar şi eu 
sînt om, începu el să se roage. 

— Tu eşti om? Ce fel de om eşti tu? Şi oamenii 
adevăraţi riseră de se strimbară de el. Tu nu ai nici un 
pic de omenie. Eşti lacom, eşti grosolan, îţi faci 
prieteni şi legi tovărăşii cu sila, înspăimînţi lumea cu 
ghearele, colții şi puterea ta, ucizi şi nu laşi decît 
lacrimi, sînge şi distrugeri în urma ta. N-ar fi o ruşine 
să stai în rîndul oamenilor? Tu nu ştii că fără adevăr şi 
dreptate şi dragoste nu te poţi chema om? 

— Hai, nu mai lungi vorba! îi strigă unul din 
oameni. Scoate blana şi dă-o încoace! Să mai 
încălzească şi pe altul de acum încolo. 

Şi oamenii îl jupuiră fără multă vorbă şi-i duseră 
pielea stăpînului tabunului, ca despăgubire pentru 
calul ucis. 

Iepurele, auzind urletele lupului, se înfricoşă şi, 
ţişnind din ascunzătoarea în care stătea cu vulpea, o 
luă la goană orbeşte peste cîmp, într-un întuneric 
cumplit. Fugea şi nu ştia încotro. Ajungînd la un şanţ, 
se prăvăli în fundul lui, mort de oboseală şi spaimă. 
Acolo îl găsi mai tîrziu vulpea care, cînd se văzu 
singură cu el, ca să scape de un tovarăş incomod, îi 
înfipse fără milă dinţii în gît, omorîndu-l. Şi aşa pieri 
iepurele, care din prostie, amăgit de vulpe, îşi scosese 
ochii, de frică intrase în tovărăşia unor ticăloşi şi 
forţat era gata să măniînce chiar şi carne, ceea ce era 
absolut contra firii lui. 

Pînă la urmă, cred că nu se îndoieşte nimeni, 
vulpea avu aceeaşi soartă ca şi lupul. 

Într-un tîrziu, păstorii dădură şi de urma ei. O 
luară la goană. Traseră şi cu arcele după ea. O diră 
roşie de sînge le arătară că au lovit-o. Rănită şi 
obosită, o găsiră aşteptîndu-şi sfîrşitul sub o tufă. 
Trupul îi era cu totul neputincios. Numai coastele i se 
mişcau ritmic. Pe dinaintea ochilor împăienjeniţi îi 
treceau ca un cortegiu plin de groază toate jafurile şi 
nelegiuirile ce le urzise în viaţă. 

Oamenii o luară şi pe ea la socoteală, cu 
ciomegele, fără multă vorbă. 

— Lăsaţi-mă, oamenilor! Lăsaţi-mă şi nu mă 
omorîţi, că doar sînt şi eu om! începu ea să strige ca şi 
lupul. 

— Tu eşti om? Tu? Şi oamenii cei adevăraţi iar se 
strimbară de rîs de ea, ca şi de lup. Vicleană, perfidă, 
mincinoasă, ucigaşă, eşti o plagă a societăţii. Cu 
asemenea apucături, poate să se aşeze cineva la masa 
oamenilor? 

— Hai, nu te mai văita şi nu te mai milogi atita, îi 
zise şi ei unul din oameni. Dezbracă repede blana şi 
dă-o încoace! Destul te-ai fudulit cu ea. 

Şi, cît te-ai şterge la ochi, oamenii o jupuiră şi-i 
aruncară stîrvul pe cîmp, iar blana o luară cu ei, s-o 

ducă aceluiaşi stăpîn păgubit de unul din cei mai 
frumoşi cai ai săi. 

Nu mai rămăsese acum din cei doi tîlhari, crudul 
şi hoţomanul lup şi vicleana şi nelegiuita vulpe, decît 
două leşuri, două cadavre respingătoare, pierdute în 
cuprinsul bătrînei stepe kalmuce. 

Din nemărginire veni ca o arătare, cu aripi moi 
de vată şi cu zbor de ucigaş tainic, un hultan care, 
aşezîndu-se pe trupurile lor calde încă, le scoase în 
cîteva clipe ochii, pe rînd, unul cîte unul, înghiţindu-i 
cu lăcomie. 

Şi din legatul acela, se spune că o asemenea 
tovărăşie şi prietenie potrivită cum făcuseră lupul, 
vulpea şi iepurele, nu s-a mai putut lega şi nici n-o să 
se mai lege, cît e hăul. 


În româneşte de V. VELICU şi NINA ERCEANU 

